വര്‍ക്കേഴ്സ് ഫോറം: ആ തോക്കിന്റെ കഥ\nഒന്നാം ഭാഗം കുഞ്ഞനന്തന്റെ കഥ\n1950 മെയ് അവസാന വാരത്തില് ഒരു ദിവസം ആറടിയിലേറെ ഉയരമുള്ള സുമുഖനായ ഒരു യുവാവിനെ ലോക്കപ്പിലേക്ക് കൊണ്ടുവന്നു. ഞങ്ങള് അദ്ദേഹവുമായി പരിചയപ്പെട്ടു. പേര് വി കെ ശ്രീധരന്‍നായര്. തൃപ്പൂണിത്തുറ ഹില് പാലസ്സിനു സമീപം വല്ലയില് കുടുംബാംഗം. പ്രായപൂര്‍ത്തിയായപ്പോള് കൊച്ചി മഹാരാജാവിന്റെ നായര് പട്ടാളത്തില് ചേര്‍ന്നു. അക്കാലത്ത് കൊച്ചി, തിരുവിതാംകൂര് മഹാരാജാക്കന്മാര് കൊട്ടാരം കാവലിനായി നായന്മാരെ മാത്രമേ നിയോഗിച്ചിരുന്നുള്ളൂ. തൃപ്പൂണിത്തുറ കോവിലകത്തേക്ക് ചെങ്കൊടിയുടെ സന്ദേശം കടന്നുചെന്നതും ആ വിപ്ലവ സന്ദേശം ഉള്‍ക്കൊണ്ട രണ്ടു യുവരാജകുമാരന്മാര്, അയിത്തത്തിനെതിരെ നടന്ന പാലിയം സമരത്തില് പങ്കെടുത്ത് പോലീസിന്റെ ക്രൂര മര്‍ദ്ദനം ഏറ്റുവാങ്ങിയതുമായ സംഭവങ്ങള് ഞാന് എഴുതിയ ""പാലിയം സമരം"" എന്ന പുസ്തകത്തില് ഏറെക്കുറെ വിശദമായി വിവരിച്ചിട്ടുണ്ട്. ഈ രാജകുടുംബത്തിലെ തന്നെ മറ്റൊരംഗമായ കേരളവര്‍മ്മ കമ്യൂണിസ്റ്റായിരിക്കെ തന്നെ ബ്രിട്ടീഷ് സൈന്യത്തില് ചേര്‍ന്ന് ക്യാപ്റ്റന്റെ പദവിയിലേക്ക് ഉയര്‍ന്നിരുന്നു. അദ്ദേഹം ക്യാപ്ടന് കേരള വര്‍മ്മ എന്നാണ് അറിയപ്പെട്ടിരുന്നത്. ചെങ്കൊടിയുടെ സന്ദേശം സ്വീകരിച്ച് കമ്യൂണിസ്റ്റുകാരായി മാറിയ രാജകുമാരന്മാരുടെയും അവര്‍ക്ക് വിപ്ലവ സന്ദേശം എത്തിച്ചുകൊടുത്ത ടി കെ രാമകൃഷ്ണന് തുടങ്ങി പുറത്തുള്ള പാര്‍ടി പ്രവര്‍ത്തകരുടെയും ശ്രമഫലമായി രാജസേവകന്മാരില് പലരും കമ്യൂണിസ്റ്റുകാരായി പരിവര്‍ത്തനം ചെയ്യപ്പെട്ടിരുന്നു. വി കെ ശ്രീധരന്‍നായരും അപ്രകാരം കമ്യൂണിസ്റ്റായി. 1948 കാലത്തെ പാര്‍ടിയുടെ അണ്ടര് ഗ്രൗണ്ടു സംവിധാനത്തിന്റെ ചുമതല ""ഷേല്"" എന്നും ""തമ്പാന്"" എന്നും ഒളിപ്പേരുണ്ടായിരുന്ന രാവുണ്ണി നായര്‍ക്കായിരുന്നു. പാര്‍ടി ഫണ്ടിന്റെയും വരവു ചിലവു കണക്കു കൈകാര്യം ചെയ്യുന്നതിന്റെയും ചുമതലയും അദ്ദേഹത്തിനുതന്നെ ആയിരുന്നു. ഉദാരമായി പാര്‍ടിയ്ക്ക് സംഭാവന നല്‍കുന്നവരെ രാവുണ്ണിനായര്‍ക്കു പരിചയവും ആണ്. അങ്ങനെ കൊച്ചി രാജകുടുംബത്തിലെ കമ്യൂണിസ്റ്റുകാരായവരെയും പരിചാരകരെയും സംസ്ഥാന കമ്മിറ്റി അംഗമായ രാവുണ്ണിനായര് ബന്ധപ്പെട്ടിരുന്നു.\n1949 ജൂലൈ 1ന് തിരുവിതാംകൂറും കൊച്ചിയും സംയോജിച്ച് തിരു-കൊച്ചി സംസ്ഥാനം രൂപമെടുക്കുകയും തിരുവിതാംകൂര് രാജാവ് രാജപ്രമുഖനാവുകയും ചെയ്തു. അപ്പോള് രണ്ടു സംസ്ഥാനങ്ങളിലേയും നായര് പട്ടാളം അപ്രസക്തമായി. എന്നാല് അവരെ പിരിച്ചുവിട്ടില്ല. ഇന്ത്യന് ആര്‍മിയില് ലയിപ്പിച്ചു. അങ്ങനെ വി കെ ശ്രീധരന്‍നായര് ഇന്ത്യന് ആര്‍മിയില് സൈനികനായി. ഇന്ന് വടക്കേ കളമശ്ശേരിയിലെ പോളിടെക്നിക്കും തെക്കേ കളമശ്ശേരിയിലെ പോലീസ് സ്റ്റേഷനും സ്ഥിതി ചെയ്യുന്ന സ്ഥലം 1940കള് വരെ വെറും മൊട്ടക്കുന്നുകള് ആയിരുന്നു. രണ്ടാംലോക മഹായുദ്ധത്തോടെ ഈ കുന്നുകളില് ബ്രിട്ടെന്‍റ പട്ടാള ക്യാമ്പുകള് തുറന്നു. (വെള്ളക്കാരും നീഗ്രോകളും ഗൂര്‍ഖകളും താടിയും തലേക്കെട്ടുകളും ഉള്ള പഞ്ചാബികളും എല്ലാം ഉള്‍ക്കൊള്ളുന്ന പട്ടാളക്കാരുടെ വിക്രിയകള് ഇവിടെ അപ്രസക്തമാകയാല് വിടുന്നു) 1945ല് യുദ്ധം അവസാനിച്ചപ്പോള് ഈ ക്യാമ്പ് അടച്ചുപൂട്ടി. പിന്നീട് കുറേ കാലത്തേക്ക് ഈ ബാരക്കുകള് ശൂന്യമായിരുന്നു. പിന്നീട് ഇന്ത്യന് ആര്‍മിയുടെ ക്യാമ്പ് ആക്കിയപ്പോള് ക്യാപ്റ്റന് കേരള വര്‍മ്മയും വി കെ ശ്രീധരന്‍നായരും ഇവിടെ എത്തി.\n1946ലെ നാവിക കലാപം മുതല്‍ക്കുതന്നെ പാര്‍ടിക്ക് സായുധ സൈന്യവുമായി ബന്ധമുണ്ടായിരുന്നു. കളമശ്ശേരി ക്യാമ്പില് ബന്ധപ്പെടാന് സംസ്ഥാന കമ്മിറ്റി രാവുണ്ണിനായരെ ആണ് ചുമതലപ്പെടുത്തിയിരുന്നത്. കല്‍ക്കട്ടാ തീസിസിന്റെ കാഴ്ചപ്പാടനുസരിച്ച് പാര്‍ടി ആയുധങ്ങള് ശേഖരിക്കാന് തുടങ്ങിയിരുന്നു. കളമശ്ശേരി ക്യാമ്പിലെ ആയുധക്കലവറ ക്യാപ്റ്റന് കേരളവര്‍മ്മയുടെ ചുമതലയില് ആയിരുന്നു. രാവുണ്ണിനായരുടെ നിര്‍ദ്ദേശം അനുസരിച്ച് ഒരു രാത്രിയില് ക്യാപ്റ്റന് കേരളവര്‍മ്മ ആയുധക്കലവറ തുറന്നുകൊടുക്കുകയും ശ്രീധരന്‍നായര് ഒരു സ്റ്റെന്‍ഗണ് എടുത്ത് പുറത്ത് കടത്തി രാവുണ്ണിനായര്‍ക്ക് എത്തിച്ചുകൊടുക്കുകയും ചെയ്തു. തുടര്‍ച്ചയായി അഞ്ഞൂറു തിരകള് പൊട്ടിക്കാവുന്ന യന്ത്രത്തോക്ക്. രാവുണ്ണിനായര് ആ തോക്ക് ആലുവായ്ക്കടുത്ത് ചെങ്ങമനാട് പഞ്ചായത്തിലെ അത്താണിക്കവലയില് ചായക്കട നടത്തുകയായിരുന്ന നെടുമ്പാശ്ശേരി കിഴക്കേ മടത്താട്ടു വീട്ടില് പ്രഭാകരന്‍പിള്ളയുടെ ചായക്കടയില് അദ്ദേഹത്തിന്റെ സഹായത്തോടെ ഒളിപ്പിച്ചുവച്ചു. ഇതാണ് പോലീസ് പിടിച്ചെടുത്ത തോക്ക്.\nസ്റ്റെന്‍ഗണ് കേസില് പ്രഭാകരന്‍പിള്ളയെ ആലുവാ ഒന്നാം ക്ലാസ് മജിസ്ട്രേട്ട് രണ്ടു കൊല്ലത്തെ കഠിനതടവിന് ശിക്ഷിച്ചു. രാജകുടുംബം ആയതിനാല് ക്യാപ്റ്റന് കേരളവര്‍മ്മയെ അറസ്റ്റ് ചെയ്തില്ല. പക്ഷേ സേനയില്‍നിന്നും പിരിച്ചുവിട്ടു. അദ്ദേഹം മരിക്കുന്നതുവരെ കമ്യൂണിസ്റ്റ് പാര്‍ടിയുടെ ഉറ്റ ബന്ധുവായി തുടര്‍ന്നു. തൃപ്പൂണിത്തുറ ഉള്‍പ്പെടുന്ന കണയന്നൂര് മണ്ഡലത്തില് ഒരിക്കല് പാര്‍ടിസ്ഥാനാര്‍ത്ഥിയായി മല്‍സരിച്ചെങ്കിലും വിജയിച്ചില്ല. തോക്കുമോഷണക്കുറ്റത്തിന് രണ്ടു കൊല്ലത്തെ കഠിനതടവിന് ശിക്ഷിയ്ക്കപ്പെട്ട ശ്രീധരന്‍നായര് ശിക്ഷാവിധി കഴിഞ്ഞ് പുറത്തിറങ്ങി. പാര്‍ടിയുടെയും കര്‍ഷകസംഘത്തിന്റെയും മുഴുവന്‍സമയ പ്രവര്‍ത്തകനായി. കാരിക്കോട് നമ്മണ്ണലില് താമസിച്ചുവരവെ 1999 നവംബര് 22ന് അദ്ദേഹം നിര്യാതനായി. ഭാര്യ: ഇന്ദുമതി. മക്കള്: വല്‍സല, അജയ്കുമാര്, വിജയകുമാര്, അജിതകുമാരി. ശ്രീധരന്‍നായരുടെ അറസ്റ്റിനെ തുടര്‍ന്ന് കളമശ്ശേരി മിലിറ്ററി ക്യാമ്പില് അയ്യപ്പന് എന്ന പട്ടാളക്കാരന് ആത്മഹത്യചെയ്തു. അദ്ദേഹം സൂക്ഷിച്ചിരുന്ന പാര്‍ടി രേഖകള് പിടിക്കപ്പെട്ടിരുന്നു. ശ്രീധരന്‍നായരെപോലെ തന്നെയും അറസ്റ്റു ചെയ്തേക്കുമോ എന്ന ഭയമാണ് അയ്യപ്പനെ ആത്മഹത്യയ്ക്ക് പ്രേരിപ്പിച്ചത്. സ്റ്റെന്‍ഗണ് ചായക്കടയില് ഒളിപ്പിച്ചുവച്ച കേസില് ശിക്ഷിക്കപ്പെട്ട പ്രഭാകരന്‍പിള്ള ജയില് മോചിതനായപ്പോള് പാര്‍ടിപ്രവര്‍ത്തകനായി. സ്റ്റെന്‍ഗണ് പ്രഭാകരന് എന്നറിയപ്പെടാന് തുടങ്ങി. 78-ാം വയസ്സില് 1995 മാര്‍ച്ച് 5ന് നിര്യാതനായി. (ഭാര്യ: വരന്തരപ്പിള്ളി ഐക്കര വീട്ടില് നാരായണിഅമ്മ. മക്കള്: ഭുവനചന്ദ്രന്, ലതിക, അരുണ).\n""പൊളിച്ചെഴുത്ത്"" മാതൃഭൂമി വാരികയില് എഴുതിയപ്പോള് രണ്ടു തോക്കുകള് വാങ്ങി എന്നായിരുന്നു കുഞ്ഞനന്തന് പ്രസ്താവിച്ചത്. അദ്ദേഹം എത്ര തോക്കു വാങ്ങിയാലും ആലുവായില് പോലീസ് പിടിച്ചെടുത്ത തോക്കിനും കുഞ്ഞനന്തനുമായി യാതൊരു ബന്ധവുമില്ല. ""ബെര്‍ലിനില് നിന്നുള്ള കമ്പി"" വായിച്ചുള്ള മതിപ്പ്, കുഞ്ഞനന്തന് നായരെ ബന്ധപ്പെടാനുള്ള പ്രേരണയായി. ആദ്യം ടെലഫോണില് ബന്ധപ്പെട്ടു. ആലുവായില് പോലീസ് പിടിച്ചെടുത്ത തോക്കുമായി അദ്ദേഹത്തിന് ബന്ധമില്ലെന്ന അറിയിച്ചപ്പോള് അദ്ദേഹത്തിന്റെ ആദ്യപ്രതികരണം എന്റെ നേരെ കുരച്ചു ചാടലായിരുന്നു. എന്റെ പ്രായമാണ് അദ്ദേഹത്തിന് അറിയേണ്ടിയിരുന്നത്. 1948-51 കാലത്തെ അനുഭവങ്ങളെക്കുറിച്ച് പയ്യപ്പിള്ളി ബാലന് ""ആലുവാ പുഴ പിന്നെയും ഒഴുകി"" എന്ന മനോഹരമായ പുസ്തകത്തില് എഴുതിയിട്ടുണ്ട് എന്ന് മാതൃഭൂമി വാരികയില് അദ്ദേഹം എഴുതിയതു തല്‍ക്കാലം വിസ്മരിച്ചതുപോലെ. ഞാന് അല്‍ഭുതപ്പെട്ടില്ല. പെറ്റി ബൂര്‍ഷ്വാ ദുരഭിമാനം തെറ്റു തുറന്നു സമ്മതിക്കാന് പലരെയും അനുവദിക്കില്ല. എത്ര എത്ര അനുഭവങ്ങള്! അതുകൊണ്ട് ഞാന് വിശദമായ കത്തെഴുതി തെറ്റു ബോദ്ധ്യപ്പെടുത്തിക്കൊടുക്കാന് ശ്രമിച്ചു. മറുപടി ഇല്ല. ""സ്റ്റാലിന്റെ പ്രസക്തി"" എഴുതുന്ന തിരക്കിലായിരുന്നു ഞാന് എങ്കിലും വീണ്ടും എഴുതി. സ്റ്റാലിനെക്കുറിച്ചുള്ള പുസ്തകങ്ങള് കൈവശം ഉണ്ടോ എന്നു ഞാന് തിരക്കിയിരുന്നു. അപ്പോള് ""അഭിവന്ദ്യ സഖാവ് ബാലേട്ടന്"" എന്ന സംബോധനയോടെ മറുപടി വന്നു. പുസ്തകം ആക്കുമ്പോള് തെറ്റുകള് തിരുത്തിക്കൊള്ളാമെന്നും എഴുതിയിരുന്നു.\nതൊട്ടടുത്ത ദിവസങ്ങളില് തന്നെ കുഞ്ഞനന്തനെ പാര്‍ടിയില്‍നിന്നും പുറത്താക്കിക്കൊണ്ടുള്ള കണ്ണൂര് ജില്ലാ കമ്മിറ്റിയുടെ തീരുമാനം പത്രത്തില് വായിച്ചു. പോകട്ടെ, പുകഞ്ഞ കൊള്ളി പുറത്ത്. പാര്‍ടിയില്‍നിന്ന് ബഹിഷ്കരിക്കപ്പെട്ടവന് പറയുന്നത് ഗൗനിക്കേണ്ടതില്ല! പൊളിച്ചെഴുത്ത് വിസ്മൃതിയിലേക്കു തള്ളി. വര്‍ഷങ്ങള് ആറു പിന്നിട്ടപ്പോള് പാര്‍ടിയെ അപവദിക്കാനായി ""ഒളിക്യാമറകള് പറയാത്തത്"" എന്ന പേരില് ആത്മകഥയുടെ രണ്ടാം ഭാഗവുമായി മാതൃഭൂമി ആഴ്ചപ്പതിപ്പില് പ്രത്യക്ഷപ്പെടാന് കുഞ്ഞനന്തന്‍നായര് ധൈര്യപ്പെട്ടിരിക്കുന്നു. അതിനാല് കുഞ്ഞനന്തന് പൊളിച്ചെഴുത്തിലൂടെ പറഞ്ഞിട്ടുള്ള സത്യസന്ധമല്ലാത്ത കാര്യങ്ങളുടെ നിജസ്ഥിതി എനിക്കറിയാവുന്നിടത്തോളം വായനക്കാരെ ധരിപ്പിക്കേണ്ടത് ഒരു കമ്യൂണിസ്റ്റ് എന്ന നിലയില് എന്റെ കടമയായി ഞാന് കാണുന്നു.\nവയലാറിലേക്ക് തോക്ക്, ഇടപ്പള്ളിയിലേക്ക് തോക്ക്, തെലുങ്കാനയിലേക്ക് തോക്ക്! എല്ലാം കുഞ്ഞനന്തന്‍നായര് ബോംബെയില്‍നിന്നും കല്‍ക്കട്ടയില്‍നിന്നും വില കൊടുത്തു വാങ്ങി എത്തിക്കുന്നു! ഇവയില്, ആലുവാ പോലീസ് പിടിച്ചെടുത്ത തോക്ക് കുഞ്ഞനന്തന് കൊണ്ടുവന്നതല്ലെന്ന് എനിക്ക് മാത്രമല്ല ഇടപ്പള്ളിക്കേസിലെ പ്രതികള് എല്ലാവര്‍ക്കും അറിവുള്ളതാണ്. തന്നെയുമല്ല, അക്കാലത്ത് അറസ്റ്റ് ചെയ്യപ്പെട്ട് ആലുവാ ലോക്കപ്പില് എത്തിയിട്ടുള്ള എല്ലാ കമ്യൂണിസ്റ്റുകാര്‍ക്കും അറിയാം. തൃപ്പൂണിത്തുറയിലും പരിസരത്തുമുള്ള കമ്യൂണിസ്റ്റുകാര്‍ക്കും ബന്ധുക്കള്‍ക്കും അറിയാത്തതല്ല ഈ സത്യം. കത്തുമൂലം അറിയിച്ചിരുന്നതും ആലുവാ മജിസ്ട്രേട്ട് കോടതിയിലും പോലീസ് സ്റ്റേഷനിലും രേഖകള് ഉള്ളതുമാണ്. എന്നിട്ടും താന് പിടിച്ച മുയലിന് കൊമ്പ് മൂന്ന് എന്ന വാശിയോടെ കപടാവകാശവാദവുമായി വന്ന കുഞ്ഞനന്തന് നായര്, പക്ഷേ വയലാറിലേക്ക് തോക്കുകൊണ്ടുവന്നത് താന് തന്നെയെന്ന് വെട്ടിത്തുറന്ന് സമ്മതിക്കുന്നില്ല. അതും കുഞ്ഞനന്തെന്‍റ വേറൊരു കൗശലപ്രയോഗമായി കാണാവുന്നത് ആണ്. പലവ്യഞ്ജനക്കടയില്‍നിന്ന് ഒരു കിലോ പഞ്ചസാര വാങ്ങുന്ന പോലല്ലല്ലോ തോക്കു വാങ്ങുന്നത്. നിയമവിധേയ മാര്‍ഗ്ഗത്തിലൂടെ വിലയ്ക്കു വാങ്ങാവുന്ന തോക്കുകളല്ലല്ലോ കുഞ്ഞനന്തന് കടലാസിലൂടെ കൈകാര്യം ചെയ്യുന്നത്. അധോലോക മാഫിയാകളില്‍നിന്നും വില കൊടുത്തു വാങ്ങിയതായിരിക്കണം അവ. അപ്പോള് മാഫിയാകളെ എപ്പോള് പരിചയപ്പെട്ടു എന്ന ചോദ്യം ഉയരും. ബോംബെയിലെ ആദ്യത്തെ മൂന്നുമാസം നേവിയില്. അപ്പോള് മാഫിയാകളെ കാണാന് അവസരം ഇല്ല; എന്തെന്നാല് ഖാന് എന്ന ചാരന് ആദ്യദിവസം മുതല് തന്നെ കുഞ്ഞനന്തനെ നിരീക്ഷിക്കുന്നുണ്ടായിരുന്നു. പിന്നീട് കേന്ദ്രക്കമ്മിറ്റി ഓഫീസില് ഇന്‍ഫര്‍മേഷന് സെക്ഷനില് പ്രവര്‍ത്തിച്ചുകൊണ്ടിരിക്കെ മാഫിയകളുമായി പരിചയമായി എന്നു പറയാന് ധൈര്യപ്പെടുമോ?\n1946 ഒക്ടോബര് 27നാണ് വയലാര് വെടിവെയ്പ്. 1946ല് മൈക്കുമായി കേരളത്തില് എത്തി. കണ്ണൂരില് കെ പി ഗോപാലെന്‍റ തെരഞ്ഞെടുപ്പ് പ്രചരണത്തില് പങ്കെടുക്കുന്നതിന്നിടയില് തമിഴ് സിനിമയിലെ മിന്നല് വീരനെപ്പോലെ ബോംബെയില് പോയി എന്നെല്ലാം പറഞ്ഞാലുള്ള പൊല്ലാപ്പ് ഒഴിവാക്കാനായി, അജ്ഞാതനാമാവായ ഒരാള് വയലാറിലേക്കുള്ള തോക്കുമായി എറണാകുളത്ത് എത്തുന്നു. എറണാകുളത്തുനിന്ന് തോക്ക് ആലപ്പുഴയില് എത്തിക്കാന് നിയോഗിക്കപ്പെട്ടവരുടെ കൂട്ടത്തില് കുഞ്ഞനന്തനും ഉണ്ട്. ഇനി സാധാരണ യാത്രാ ബോട്ടിലാണ് നാലുയന്ത്രത്തോക്കുകള് അടക്കം ചെയ്ത സോപ്പുപെട്ടിയുമായുള്ള യാത്ര. പ്രത്യേകം വാടകയ്ക്ക് എടുത്ത ബോട്ടില് അല്ല യാത്ര. സ്പെഷ്യല് ബോട്ടിലായിരുന്നെങ്കില് അതു പറയുമായിരുന്നല്ലോ. എറണാകുളം - ആലപ്പുഴ റൂട്ട് വളരെ തിരക്കുള്ളതാണ്. അന്ന് അരൂര് - ഇടക്കൊച്ചി ഫെറിയില് ജങ്കാര് സര്‍വീസ് ഏര്‍പ്പെടുത്തിയിരുന്നുമില്ല എന്നും ഓര്‍ക്കണം. എറണാകുളത്തുനിന്ന് സ്റ്റാര്‍ട്ട് ചെയ്തപ്പോള് തന്നെ പോലീസുകാര് ബോട്ടില് ഉണ്ടായിരുന്നോ? എറണാകുളത്തിനും ആലപ്പുഴയ്ക്കും ഇടയിലുള്ള ഏതെങ്കിലും ജെട്ടിയില്‍നിന്നാണോ പോലീസുകാരന് കയറിയത്? അതുമല്ലെങ്കില് പോലീസ് സംഘം വേറെ ബോട്ടില് അനുധാവനം ചെയ്യുകയായിരുന്നോ? പിടികൂടുമെന്ന സംശയം തോന്നിയപ്പോള് നാലുയന്ത്രത്തോക്കുകളും സോപ്പും നിറച്ച പെട്ടി പൊക്കി എടുത്തു വെള്ളത്തില് ഇടുമ്പോള്, ബോട്ടിലെ ഇതര യാത്രക്കാര് കണ്ണടച്ചിരിക്കുകയായിരുന്നോ? അല്ലെങ്കില് മെസ്മെറിസം കൊണ്ട് യാത്രക്കാരെ കുഞ്ഞനന്തന് അബോധാവസ്ഥയിലാക്കിയോ? സ്വബോധത്തോടെ കണ്ണും തുറന്നിരിക്കുകയായിരുന്നു യാത്രക്കാരെങ്കില്, ഇതെന്താ കഥ എന്ന് അവരില് ആരെങ്കിലും ചോദിക്കുമായിരുന്നില്ലേ? പിറ്റേന്ന് പത്രവാര്‍ത്ത വരുമായിരുന്നില്ലേ? സംശയം ജനിപ്പിച്ച പോലീസുകാരന് ബോട്ടില് ഉണ്ടായിരുന്നെങ്കില് അയാള് ഇടപെടുമായിരുന്നില്ലേ? വേറെ ബോട്ടില് അനുധാവനം ചെയ്യുകയായിരുന്ന പോലീസ് കണ്ടില്ലെന്നു നടിക്കുമായിരുന്നുവോ?\nഒന്നും സംഭവിച്ചില്ല. എല്ലാം മുത്തശ്ശിക്കഥപോലെ. കഥയില് ചോദ്യം ഇല്ലെന്നല്ലേ ചൊല്ല്! വയലാറിലേക്കു കൊണ്ടുപോയ തോക്ക് വേമ്പനാട്ടുകായലില് മുക്കിയപോലെ ഇടപ്പള്ളിയിലേക്കു കൊണ്ടുവന്ന തോക്കും പിടിക്കപ്പെട്ടേക്കുമെന്ന സംശയത്താല് ചാലക്കുടി പുഴയിലേക്കോ അല്ലെങ്കില് പെരിയാറ്റിലേയ്ക്കോ എറിഞ്ഞുകളഞ്ഞെന്നു പറഞ്ഞിരുന്നെങ്കില്, ശുദ്ധഗതിക്കാരായ ചിലരെങ്കിലും അത് വിശ്വസിക്കുമായിരുന്നു. അല്ലെങ്കില് ഉറക്കമിളച്ച് കാത്തിരിക്കുന്നതിനിടയില് ഒന്നു മയങ്ങിപ്പോയ നേരത്ത് ഏതോ ഒരു കള്ളന് തോക്ക് അടക്കം ചെയ്തിരുന്ന പെട്ടി മോഷ്ടിച്ചുകൊണ്ടുപോയി എന്നു എഴുതിയിരുന്നെങ്കിലും വായനക്കാരില് ചിലരെങ്കിലും വിശ്വസിക്കുമായിരുന്നു.\nഇടപ്പള്ളിയിലേക്കു തോക്കുകൊണ്ടു വന്നു എന്ന കഥ വ്യാജമാകയാല് മറ്റു തോക്കുകളുടെ കഥകളുടെ വിശ്വാസ്യത ചോദ്യം ചെയ്യപ്പെടാതെ വയ്യ. ഇടപ്പള്ളിയിലേക്കു കൊണ്ടുവന്ന സ്റ്റെന്‍ഗണ് പ്രയോഗിക്കാന് ചിലര്‍ക്കു പരിശീലനം കൊടുത്തുപോല്! ആരായിരുന്നു ഈ പരിശീലകന്? കുഞ്ഞനന്തന് അല്ല. അദ്ദേഹത്തിന് തോക്ക് കൈകാര്യം ചെയ്യാനുള്ള അവസരം ലഭിച്ചിട്ടില്ല. ബോംബെയില് ഇന്ത്യന് നേവിയില് ക്ലാര്‍ക്കിന്റെ തസ്തികയില് ആയിരുന്നു. അതും മൂന്നുമാസക്കാലം മാത്രം. തോക്കു സൈനികര് ഏന്തുന്നതുകാണാനും ആയുധ രജിസ്റ്ററില് തോക്കിന്റെ എണ്ണം എഴുതാനും ഉള്ള അവസരമേ അവിടെ ലഭിച്ചിരുന്നുള്ളൂവെന്നത് അനുക്തസിദ്ധം. അപ്പോള്‍പിന്നെ അദ്ദേഹം ബോംബെയില്‍നിന്നും പരിശീലകനെ കൊണ്ടുവന്നുവോ? അങ്ങനെയാണെങ്കിലും ഇവിടെ പാര്‍ടി അറിയാതെ പരിശീലനം കൊടുക്കാന് കഴിയുകയില്ലല്ലോ. അങ്ങനെയാണെങ്കില് സംസ്ഥാന കമ്മിറ്റി അറിയാതിരിക്കുമോ? പാര്‍ടിയില് ഉത്തരവാദപ്പെട്ടവര് ആരേയും അറിയിക്കാതെ രഹസ്യമായി സ്റ്റെന്‍ഗണ് പ്രയോഗം പരിശീലിപ്പിച്ചുവെന്നാണോ കുഞ്ഞനന്തെന്‍റ വിവക്ഷ?\nഅക്കാലത്ത് ഞങ്ങള്‍ക്കിടയിലെ വലിയ സൈദ്ധാന്തികനും പ്രായോഗിക പ്രവര്‍ത്തനരംഗത്ത് അതുല്യനുമായ കെ സി മാത്യുവിന്റെ നേതൃത്വത്തിലാണ് ഇടപ്പള്ളി പോലീസ് സ്റ്റേഷന് ആക്രമണം നടന്നത്. സ്റ്റേഷനില് ആകെ ഉണ്ടായിരുന്ന രണ്ടു 303 റൈഫിളുകളും സഖാക്കള് കൈവശപ്പെടുത്തി. ആക്ഷന് കഴിഞ്ഞ് എറണാകുളം ഭാഗത്തേക്ക് നീങ്ങിയ സഖാക്കള് ഒരു തോക്ക് കലൂരിലെ ഏതോ പൊട്ടക്കുളത്തില് എറിഞ്ഞു. മറ്റേ തോക്കുമായി പറവൂര് ഭാഗത്തേക്ക് നീങ്ങിയ സഖാക്കള്, ഇടപ്പള്ളി വടക്കുംഭാഗം കുന്നുംപുറത്തുള്ള ഭഗവതിക്ഷേത്രത്തിന്റെ കുളത്തിന്റെ വക്കില് മണ്ണുമാന്തി അവിടെ തോക്ക് ഒളിപ്പിച്ചുവച്ചു. ആ സഖാക്കളെ കുറ്റപ്പെടുത്താനാവില്ല. നാലര - അഞ്ച് അടി നീളമുള്ള തോക്ക്. ധരിച്ചിരിക്കുന്ന മുണ്ടും ഷര്‍ട്ടുമല്ലാതെ തോക്കു മറച്ചുപിടിക്കാന് സഖാക്കളുടെ കൈവശം ഒന്നുമില്ല. സമയം വെളുപ്പാന് കാലം. ആള്‍സഞ്ചാരം തുടങ്ങാന് പോകുന്നു. ഇനി തോക്കുമായി സഞ്ചരിക്കുന്നത് അത്യന്തം അപകടകരം. അന്നേരം ബുദ്ധിയില് തെളിഞ്ഞുവന്ന ഉപായം പ്രയോഗിച്ചെന്നു മാത്രം.\nകല്‍ക്കട്ടാ തീസിസ് അകാലികവും അപ്രായോഗികവും. കൂടുതല് വിനാശകരമായിരുന്നു സായുധസമരത്തെക്കുറിച്ചുള്ള വികലമായ ധാരണകള്. തെലുങ്കാനയില് അല്ലാതെ മറ്റൊരിടത്തും ആയുധ പരിശീലനം നല്‍കിയിരുന്നില്ല. പരിയാരം, ശൂരനാട്, കൂത്താട്ടുകുളം, എണ്ണയ്ക്കാട്ട്, ഇടപ്പള്ളി തുടങ്ങിയ സ്ഥലങ്ങളിലെല്ലാം യാതൊരുവിധ പരിശീലനവും സിദ്ധിക്കാത്ത സഖാക്കള്‍ക്കാണ് പോലീസുമായി ഏറ്റുമുട്ടേണ്ടിവന്നിട്ടുള്ളത്. ഈ സംഘര്‍ഷങ്ങളില് ഒന്നിലും തോക്കുപയോഗിച്ചിട്ടില്ല. ഈ യാഥാര്‍ത്ഥ്യങ്ങള് മനസ്സിലാക്കാതെയാണ് 1948-51ലെ ""സായുധ കലാപ""ത്തിന് ആയുധം നല്‍കിയത് താന് ആണെന്ന് ബഡായി പറഞ്ഞ് കുഞ്ഞനന്തന് പൊങ്ങച്ചം ഭാവിക്കുന്നത്. (തുടരും)\nപയ്യപ്പിള്ളി ബാലന് ചിന്ത 22 ജൂണ് 2012\nമൂന്നാം ഭാഗം ചരിത്രം പൊളിച്ചെഴുതുകയോ? തെലുങ്കാനയിലേക്കും കുഞ്ഞനന്തന് വക തോക്ക് സപ്ലൈ\nകല്‍ക്കട്ടാ തീസിസ് അകാലികവും അപ്രായോഗികവും. കൂടുതല് വിനാശകരമായിരുന്നു സായുധസമരത്തെക്കുറിച്ചുള്ള വികലമായ ധാരണകള്. തെലുങ്കാനയില് അല്ലാതെ മറ്റൊരിടത്തും ആയുധ പരിശീലനം നല്‍കിയിരുന്നില്ല. പരിയാരം, ശൂരനാട്, കൂത്താട്ടുകുളം, എണ്ണയ്ക്കാട്ട്, ഇടപ്പള്ളി തുടങ്ങിയ സ്ഥലങ്ങളിലെല്ലാം യാതൊരുവിധ പരിശീലനവും സിദ്ധിക്കാത്ത സഖാക്കള്‍ക്കാണ് പോലീസുമായി ഏറ്റുമുട്ടേണ്ടിവന്നിട്ടുള്ളത്. ഈ സംഘര്‍ഷങ്ങളില് ഒന്നിലും തോക്കുപയോഗിച്ചിട്ടില്ല. ഈ യാഥാര്‍ത്ഥ്യങ്ങള് മനസ്സിലാക്കാതെയാണ് 1948-51ലെ ""സായുധ കലാപ""ത്തിന് ആയുധം നല്‍കിയത് താന് ആണെന്ന് ബഡായി പറഞ്ഞ് കുഞ്ഞനന്തന് പൊങ്ങച്ചം ഭാവിക്കുന്നത്.


സെറിബ്രൽ പാൾസി രോഗത്തെ അതിജീവിച്ച് മുപ്പത്തൊന്നുകാരൻ; പൂനെ സ്വദേശി ഇനി ന്യായാധിപന് | pune man with cerebral palsy set to become judge\nസെറിബ്രൽ പാൾസി രോഗത്തെ അതിജീവിച്ച് മുപ്പത്തൊന്നുകാരൻ; പൂനെ സ്വദേശി ഇനി ന്യായാധിപന്\nPune, First Published 31, Dec 2019, 10:46 AM\nലക്ഷ്യങ്ങൾ കൈവരിക്കുന്നതിനിടെ പല തടസ്സങ്ങളും പ്രയാസങ്ങളും ഉണ്ടാകും എന്നാൽ, നിങ്ങൾക്ക് വേണ്ടത്ര നിശ്ചയ ദാർഢ്യമുണ്ടെങ്കിൽ, നിങ്ങളെ തടുക്കാൻ മറ്റൊന്നിനുമാകില്ലെന്ന് ബാജി പറയുന്നു.\nസെറിബ്രല് പാള്‍സി രോഗാവസ്ഥയോട് പടപൊരുതിയാണ് പൂനെ സ്വദേശി നിഖില് പ്രസാദ് ബാജി ന്യായാധിപനാകാനുള്ള പരീക്ഷ പാസായിരിക്കുന്നത്. രോഗാവസ്ഥയോട് പടപൊരുതിയ നിഖില് ഇനി നീതിക്കുവേണ്ടി പൊരുതുന്നവര്‍ക്കായി സേവനമനുഷ്ഠിക്കും.\nഫസ്റ്റ് ക്ലാസ്സ് ജ്യൂഡീഷ്യല് മജിസ്‌ട്രേറ്റ് ആന്റ് സിവില് ജഡ്ജ് ജൂനിയര് ഡിവിഷന് പരീക്ഷ പാസ്സായാണ് നിഖിൽ ഈ നേട്ടം സ്വന്തമാക്കിയിരിക്കുന്നത്. ലോക പ്രസിദ്ധ ശാസ്ത്രജ്ഞനായിരുന്ന സ്റ്റീവന് ഹോക്കിംഗിനെ ആരാധിക്കുന്ന നിഖിൽ ഒരു വ്യക്തിയും തനിക്ക് ഒരു കുറവുണ്ടെന്ന മട്ടില് ലോകത്തില് ജീവിക്കാനേ പാടില്ലെന്ന സന്ദേശമാണ് മറ്റുള്ളവർക്ക് നൽകുന്നത്.\n'എനിക്ക് പൊളിറ്റിക്കൽ സയൻസ് തുടക്കം മുതൽ ഇഷ്ടമായിരുന്നു. അതോടൊപ്പം കോടതി വിഷയങ്ങളും എന്നെ ആകര്‍ഷിച്ചു. നിയമം പഠിക്കണമെന്നും കോടതി നടപടികള് മനസിലാക്കണമെന്നും മാത്രമേ ഞാൻ ആഗ്രഹിച്ചിരുന്നുള്ളു'നിയമം പഠിക്കാൻ ഇടയായതിനെ കുറിച്ച് നിഖിൽ പറയുന്നു.\nകോമൺ ലോ അഡ്മിഷൻ ടെസ്റ്റ് പരീക്ഷയിലൂടെ ബാജി ഗുജറാത്ത് നാഷണൽ ലോ യൂണിവേഴ്സിറ്റിയിൽ (ജി‌എൻ‌എൽ‌യു) പ്രവേശിച്ചു. ജൂനിയർ കോളേജിൽ പഠിക്കുന്ന സമയത്ത് ബാജിക്ക് കണ്ണിന് കാഴ്ചയില്ലാത്ത ഒരു സുഹൃത്തുണ്ടായിരുന്നു. ജി‌എൻ‌എൽ‌യുവിൽ തിരഞ്ഞെടുത്തപ്പോൾ വീട്ടിൽ നിന്ന് മാറി സ്വതന്ത്രമായി ജീവിക്കാൻ അവനാണ് തന്നെ പ്രേരിപ്പിച്ചതെന്ന് ബാജി പറയുന്നു.\nജി‌എൻ‌എൽ‌യുവിൽ നിന്ന് ബിരുദം നേടിയ ശേഷം ശിവാജിനഗർ ജില്ലാ കോടതിയിലും ഡെബ്റ്റ് റിക്കവറി ട്രിബ്യൂണലിലും\nബാജി അഞ്ചുവർഷം നിയമം അഭ്യസിച്ചു. ഫസ്റ്റ് ക്ലാസ്സ് ജ്യൂഡീഷ്യല് മജിസ്‌ട്രേറ്റ് ആന്റ് സിവില് ജഡ്ജ് ജൂനിയര് ഡിവിഷന് പരീക്ഷ മൂന്ന് ഘട്ടങ്ങളിലായാണ് നടന്നത്. പ്രാഥമിക പരീക്ഷ, പ്രധാന പരീക്ഷ, അഭിമുഖം എന്നിങ്ങനെയായിരുന്നു ഘട്ടങ്ങൾ.\nRead Also: എന്താണ് സെറിബ്രൽ പാൾസി; ലക്ഷണങ്ങളും കാരണങ്ങളും\n“ഞാൻ ദിവസവും മൂന്ന് മണിക്കൂർ പഠിക്കാറുണ്ടായിരുന്നു. ട്രിബ്യൂണലിൽ ജോലി ചെയ്തിരുന്നതിനാൽ, നിയമങ്ങൾ നന്നായി മനസ്സിലാക്കാൻ സഹായിച്ചു. അതെന്ന പരീക്ഷയിൽ വളരെയധികം സഹായിച്ചു“ബാജി പറയുന്നു.\nപ്രാഥമിക പരീക്ഷ കഴിഞ്ഞ് മെയിൻ പരീക്ഷയ്ക്ക് തയ്യാറെടുക്കുമ്പോഴായിരുന്നു ബെൽസ് പാൾസി പിടിപ്പെട്ടത്. ഇത് മുഖത്തിന്റെ പകുതിയും തളർത്തി. ബാജിയുടെ പഠനത്തെയും ഇത് സാരമായി ബാധിച്ചു. പിന്നീട് ഫിസിയോതെറാപ്പിയിലൂടെ ബാജി ഒരു മാസത്തിനുള്ളിൽ സുഖം പ്രാപിക്കുകയായിരുന്നു. ലക്ഷ്യങ്ങൾ കൈവരിക്കുന്നതിനിടെ പല തടസ്സങ്ങളും പ്രയാസങ്ങളും ഉണ്ടാകും എന്നാൽ, നിങ്ങൾക്ക് വേണ്ടത്ര നിശ്ചയ ദാർഢ്യമുണ്ടെങ്കിൽ, നിങ്ങളെ തടുക്കാൻ മറ്റൊന്നിനുമാകില്ലെന്ന് ബാജി പറയുന്നു.\nLast Updated 31, Dec 2019, 11:33 AM\nനിഖില് പ്രസാദ് ബാജി


രാജ്യസഭാ തെരഞ്ഞടുപ്പ് ; സിപിഎം സ്ഥാനാർഥികളെ വെള്ളിയാഴ്ച്ച നിശ്ചയിക്കും | latest news|Kerala|cpm|news|Rajayasabha Election\nരാജ്യസഭാ തെരഞ്ഞടുപ്പ് ; സിപിഎം സ്ഥാനാർഥികളെ വെള്ളിയാഴ്ച്ച നിശ്ചയിക്കും\nApr 14, 2021, 07:44 am IST\nതിരുവനന്തപുരം: രാജ്യസഭാ തെരഞ്ഞെടുപ്പിൽ സിപിഎം സ്ഥാനാർത്ഥികളെ വെള്ളിയാഴ്ച്ച നിശ്ചയിക്കും. സംസ്ഥാന സെക്രട്ടറിയേറ്റിൽ വെച്ചായിരിക്കും സ്ഥാനാർത്ഥികളെ നിശ്ചയിക്കുന്നത്. മുഖ്യമന്ത്രി പിണറായി വിജയൻ കോവിഡ് സ്ഥിരീകരിച്ച് ആശുപത്രിയിലായതിനാൽ അദ്ദേഹം ഓൺലൈനിലൂടെ യോഗത്തിൽ പങ്കെടുക്കും.\nRead Also: പുതിയ വാഹനങ്ങൾക്ക് ഇനി മുതൽ ഷോറൂമിൽ നിന്ന് തന്നെ സ്ഥിരം രെജിസ്ട്രേഷനും നമ്പർ പ്ലേറ്റും ; സർക്കുലർ പുറത്തിറങ്ങി\nമൂന്നു സീറ്റുകളിലേക്കാണ് തെരഞ്ഞെടുപ്പ് നടക്കുക. ഏപ്രിൽ 30 നാണ് തെരഞ്ഞെടുപ്പ്. ചൊവ്വാഴ്ച്ച മുതലാണ് നാമനിർദ്ദേശ പത്രിക സമർപ്പിക്കേണ്ടത്. മൂന്ന് സീറ്റുകളിൽ ഒരു സീറ്റ് സി.പി.എം. സഹയാത്രികനായ ചെറിയാൻ ഫിലിപ്പിന് നൽകാനാണു സാധ്യത. കഴിഞ്ഞതവണ ചെറിയാന്റെ പേര് സജീവമായി ഉയർന്നെങ്കിലും രാജ്യസഭയിൽ പാർട്ടി നേതാവായി പ്രവർത്തിക്കാൻ മുതിർന്ന നേതാവിനെ അയക്കണമെന്ന കേന്ദ്ര നേതൃത്വത്തിന്റെ നിർദേശപ്രകാരം എളമരം കരീമിന് സീറ്റ് നൽകുകയായിരുന്നു.\nമറ്റൊരു സീറ്റിലേക്ക് ഇ.പി. ജയരാജൻ, എ.കെ. ബാലൻ, തോമസ് ഐസക്, മുതിർന്ന നേതാവായ ജി. സുധാകരൻ എന്നിവരെ ആരെയെങ്കിലും പരിഗണിക്കാം. സി.പി.എം. കേന്ദ്രകമ്മിറ്റി അംഗവും കിസാൻസഭ അഖിലേന്ത്യാ ജോയിന്റ് സെക്രട്ടറിയുമായ വിജു കൃഷ്ണന്റെ പേരും പരിഗണിക്കാൻ സാധ്യതയുണ്ട്. സി.പി.എം. തൃശൂർ ജില്ലാ സെക്രട്ടറി എം.എം. വർഗീസാണ് പരിഗണനയിലുള്ള മറ്റൊരാൾ.\nRead Also: സ്‌കൂളുകളിലെ ഉച്ചഭക്ഷണത്തിന് പണം നൽകുന്നത് കേന്ദ്രസർക്കാർ തന്നെ ; വിവരാവകാശ രേഖ പുറത്ത്\nlatest news Kerala cpm news Rajayasabha Election\nജയിച്ചിട്ടും സെമി കാണാതെ പോർട്ടോ പുറത്ത്\nകോവിഡ് വ്യാപനം : സംസ്ഥാനത്ത് പോസിറ്റിവിറ്റി നിരക്ക് ഉയര്‍ന്നാല് 144 പ്രഖ്യാപിക്കാന് അനുമതി


എന്താണ് യഥാര്‍ത്ഥ സമത്വം..! - FUTURELINE\nസമത്വമെന്ന ആശയത്തെപ്പറ്റി ചിന്തിക്കാം. സകലര്‍ക്കും ഒരുപോലെ കലര്‍പ്പില്ലാത്ത സുഖവും സമൃദ്ധിയും മറ്റും വന്നു ചേരുന്ന സ്വര്‍ഗ്ഗീയയുഗത്തെപ്പറ്റിയുള്ള പ്രതീക്ഷകള് മനുഷ്യരെ കര്‍മ്മത്തിലേയ്ക്കു പ്രേരിപ്പിക്കുന്ന വലിയ ശക്തികളായിരുന്നിട്ടുണ്ട്. ഈ ആശയങ്ങളെ – ജഗത്തിനെ ഭരിക്കാന് ഈശ്വരന് വരുന്നുണ്ടെന്നും അന്നുമുതല് അവസ്ഥാഭേദങ്ങളൊന്നും ഉണ്ടായിരിക്കയില്ലെന്നും മറ്റുമുള്ള ആശയങ്ങളെ -പല മതങ്ങളും അവയുടെ അംശമായി ഉപദേശിക്കുന്നു.\nലെഗ്ഗിൻസ് ധരിക്കുന്ന യുവതികളെ, നിങ്ങൾക്കറിയാമോ അതിലെ ഈ ഗുരുതര അപകടങ്ങൾ…\nഈ സിദ്ധാന്തം പ്രചരിപ്പിക്കുന്നവര് കേവലം മതഭ്രാന്തരാണ്. മതഭ്രാന്തര് മനുഷ്യരില്‍വെച്ച് ഏറ്റവും ആത്മാര്‍ത്ഥതയുള്ളവരുമാണ്. ഈ ഭ്രാന്താശയത്തിന്റെ മോഹനത്വത്തെമാത്രം ആസ്പദമാക്കിയാണ് ക്രിസ്തുമതം പ്രചരിപ്പിക്കപ്പെട്ടത്. അതത്രേ ഗ്രീസിലേയും റോമിലേയും അടിമകള്‍ക്ക് ആ മതം അത്ര ആകര്‍ഷകമാക്കിയത്.\nസ്വര്‍ഗ്ഗീയയുഗം വാഗ്ദാനം ചെയ്ത ആ മതത്തില് അടിമത്തം ഉണ്ടായിരിക്കയില്ലെന്നും ഭക്ഷ്യപേയങ്ങള് സമൃദ്ധിയായുണ്ടായിരിക്കുമെന്നും അവര് വിശ്വസിച്ചു. അതിനാല് അവര് കൂട്ടംകൂട്ടമായി ആ മതത്തില് ചേര്‍ന്നു. ഈ ആശയം ആദ്യം പ്രസംഗിച്ചവര് തീര്‍ച്ചയായും അജ്ഞരായ മതഭ്രാന്തരായിരുന്നു; എങ്കിലും അവര് വളരെ ആത്മാര്‍ത്ഥതയുള്ളവരായിരുന്നു; സര്‍വ്വസുഖാവസ്ഥയ്ക്കുള്ള ഈ അഭിലാഷം ആധുനികകാലത്ത് സമത്വം എന്ന രൂപം – സ്വാതന്ത്ര്യത്തിന്റേയും സമത്വത്തിന്റേയും രൂപം-കൈക്കൊണ്ടിരിക്കയാണ്. ഇതും മതഭ്രാന്തുതന്നെ.\nശരിക്കുള്ള സമത്വം ഈ ലോകത്ത് ഒരു കാലത്തും ഉണ്ടായിരുന്നിട്ടില്ല. ഒരിക്കലും ഉണ്ടാകുവാനും വഴിയില്ല. ഇവിടെ നമുക്കെല്ലാവര്‍ക്കും എങ്ങനെ സമന്മാരാകാന് സാധിക്കും? ഇത്തരം അസാദ്ധ്യ സമത്വത്തില് സമസ്തമൃത്യു അന്തര്‍ഭവിച്ചിരിക്കുന്നു. ഈ പ്രപഞ്ചത്തെ ഇപ്പോഴുള്ളതുപോലാക്കിയതെന്ത്? സാമ്യാവസ്ഥയില്‍നിന്നുള്ള ഭ്രംശം. പ്രപഞ്ചാവിഷ്‌കരണത്തിനു മുമ്പുള്ള പ്രളയകാലത്ത് പൂര്‍ണ്ണമായ സാമ്യാവസ്ഥയായിരുന്നു.\nപ്രപഞ്ചത്തിനു രൂപംകൊടുത്ത വിവിധ ശക്തികള് പിന്നെ എങ്ങനെയുണ്ടായി? തീവ്രശ്രമം. മാത്‌സര്യം, സംഘട്ടനം ഇവ നിമിത്തം, സര്‍വ്വപദാര്‍ത്ഥകണങ്ങളേയും പൂര്‍ണ്ണസാമ്യാവസ്ഥയില് നിര്‍ത്തിയിരിക്കുന്നു എന്നു വിചാരിക്കുക; അപ്പോള് സൃഷ്ടി പ്രക്രിയ വല്ലതുമുണ്ടാകുമോ? അതസാദ്ധ്യമെന്ന് ആധുനിക പ്രകൃതിശാസ്ത്രം മനസ്സിലാക്കിത്തരുന്നു. ശാന്തമായ ജലപ്പരപ്പില് ഒരു ചലനമുണ്ടാക്കുക; അപ്പോള് കാണാം, ഓരോ ജലകണവും മറ്റൊന്നിനു നേരേ ചെന്ന് വീണ്ടും ശാന്തമാകാന് യത്‌നിക്കുന്നത്. അതുപോലെ, പ്രപഞ്ചത്തിലെ സംഭൂതങ്ങള് മുഴുവന് – അതിലുള്ള സകല വസ്തുക്കളും – മുമ്പുണ്ടായിരുന്ന പൂര്‍ണ്ണസാമ്യാവസ്ഥയെ വീണ്ടും പ്രാപിക്കാന് യത്‌നിച്ചുവരികയാണ്.\nആ അവസ്ഥയെ പ്രാപിച്ചാല് പിന്നേയും ഒരു ക്ഷോഭമുണ്ടാകുന്നു; അപ്പോള് വീണ്ടും പദാര്‍ത്ഥകണങ്ങളുടെ കൂടിച്ചേരലും സൃഷ്ടിയും നടക്കുന്നു. അസമത്വമാണ് സൃഷ്ടിയുടെ സാക്ഷാല് അടിസ്ഥാനം. എന്നാല്, സമത്വത്തെ നശിപ്പിച്ചുകൊണ്ടിരിക്കുന്ന ശക്തികളോളംതന്നെ, അതിനെ പുനഃസ്ഥാപിക്കാന് യത്‌നിക്കുന്ന ശക്തികളും സൃഷ്ടിക്കാവശ്യമാകുന്നു. കേവലം സമത്വം, അതായത് സര്‍വ്വ ഭൂമികകളിലും സര്‍വ്വ മത്‌സരശക്തികളുടേയും സമ്പൂര്‍ണ്ണസാമ്യാവസ്ഥ, ഈ ലോകത്ത് ഒരു കാലത്തും ഉണ്ടാവാന് വഴിയില്ല. ആ അവസ്ഥയില് എത്തുന്നതിനു മുമ്പ് ലോകം ഒരുതരം ജീവിതത്തിനും ഒട്ടും കൊള്ളരുതാത്തതായി തീര്‍ന്നിരിക്കും. ഒരു ജീവിയും അവിടെ കാണുകയുമില്ല.\nഅതിനാല്, കേവലസുഖകാലം, കേവലസമത്വം എന്നും മറ്റുമുള്ള ആശയങ്ങള് സാക്ഷാത്കരിക്കപ്പെടുക അസാദ്ധ്യമെന്നുമാത്രമല്ല, അവയെ നടപ്പില് വരുത്താന് ശ്രമിച്ചാല് അതു നമ്മെ തീര്‍ച്ചയായും നാശത്തിലേയ്ക്കു നയിക്കുമെന്നുകൂടി ഇതില്‍നിന്നു വെളിവാകുന്നു. മനുഷ്യനും മനുഷ്യനും തമ്മില് വ്യത്യാസമുണ്ടാക്കുന്നതെന്ത്? അതു പ്രധാനമായും മേധാശക്തിയിലുള്ള അന്തരമാണ്. നാമെല്ലാവരും ഒരേവിധം ബുദ്ധിശക്തിയോടുകൂടിയാണ് ജനിക്കുന്നതെന്ന് ഇക്കാലത്ത് ഭ്രാന്തനല്ലാതെ മറ്റാരും പറയുകയില്ല. നാം ഭിന്നങ്ങളായ ശക്തി വിശേഷങ്ങളോടുകൂടി ജനിക്കുന്നു. ചിലര് ജനനാല്‍ത്തന്നെ വലിയവര്, ചിലര് ജനനാല്‍ത്തന്നെ ചെറിയവര്. ജനനത്തിനുമുമ്പുതന്നെ തീര്‍ച്ചപ്പെട്ടുപോയ ആ അവസ്ഥയില് നിന്ന് നമുക്കു രക്ഷപ്പെടാന് വയ്യ.\nഈ രാജ്യത്ത് (അമേരിക്കയില്) അനേകായിരം വത്‌സരങ്ങളായി അമേരിക്കന് ഇന്ത്യക്കാര് പാര്‍ത്തിരുന്നു. അങ്ങനെയിരിക്കെ, നിങ്ങളുടെ പൂര്‍വ്വികരായ കുറച്ചാളുകള് അവരുടെ ഇടയിലേയ്ക്കു വന്നു. അവര് ഈ ഭൂമുഖത്തിന് എന്തു മാറ്റം വരുത്തിയിരിക്കുന്നു! എല്ലാവരും സമന്മാരാണെങ്കില്, അമേരിക്കന് ഇന്ത്യക്കാര് എന്തുകൊണ്ടു വലിയ നഗരങ്ങള് നിര്‍മ്മിച്ചില്ല? നിങ്ങളുടെ പൂര്‍വ്വികരോടൊപ്പം മറ്റൊരുതരം മേധാശക്തിയും പൂര്‍വ്വസംസ്‌കാരസഞ്ചയങ്ങളും ഇവിടെയെത്തി; അവ വ്യാപരിച്ച് സ്വയം അഭിവ്യക്തങ്ങളായി. കേവലമായ അഭേദാവസ്ഥ മരണംതന്നെ. ഈ ലോകം നിലനില്ക്കുന്നിടത്തോളംകാലം അസമത്വങ്ങള് ഉണ്ടായിരിക്കും, ഉണ്ടായിരിക്കയും വേണം. പൂര്‍ണ്ണ സമത്വത്തിന്റെ കാലം വരുന്നത് സൃഷ്ടിയുടെ ഒരു കല്പം അവസാനി ക്കുമ്പോള് മാത്രം. അതിനുമുമ്പു സമത്വമുണ്ടാവാന് നിവൃത്തിയില്ല; എങ്കിലും ഈ ഭൂലോകസ്വര്‍ഗ്ഗം സാക്ഷാത്കരിക്കാനുള്ള ആഗ്രഹം കര്‍മ്മത്തിന് ഒരു വലിയ പ്രേരകശക്തിയാകുന്നു.\nഅസമത്വം സൃഷ്ടി നടക്കുവാന് ആവശ്യമായിരിക്കുംപോലെ, അതിനെ പരിമിതപ്പെടുത്താനുള്ള യത്‌നവും ആവശ്യമാകുന്നു. മുക്തിനേടി വീണ്ടും ഈശ്വരനില് ലയിക്കാനുള്ള പ്രയത്‌നം നടന്നില്ലെങ്കില് സൃഷ്ടിയും ഉണ്ടാവില്ല. ഈ രണ്ടു ശക്തികള് തമ്മിലുള്ള വ്യത്യാസമത്രേ മനുഷ്യരുടെ കര്‍മ്മപ്രേരകശക്തിയുടെ സ്വഭാവത്തെ നിര്‍ണ്ണയിക്കുന്നത്. മനുഷ്യരെ കര്‍മ്മത്തിനു പ്രേരിപ്പിക്കുന്ന ഈ ശക്തികള് എന്നും ഉണ്ടായിരിക്കും. ചിലതു ബന്ധനത്തിലേയ്ക്കു നയിക്കുന്നവയും മറ്റുള്ളവ സ്വാതന്ത്ര്യത്തിലേയ്ക്കു നയിക്കുന്നവയും.\nവിവേകാനന്ദ സാഹിത്യസര്‍വ്വസ്വത്തില് നിന്ന്.\nPrevious: ആറുവയസ്സുകാരിയെ ബലാത്സംഗം ചെയ്തുകൊന്നു ; പ്രതിയെ പോലീസ് ലോക്കപ്പിലിട്ട് തല്ലിക്കൊന്നു..!\nNext: ആര്‍ത്തവസമയത്തെ കഠിനവേദനയ്ക്ക് ശമനം കണ്ടെത്താന് ഇതാ ഒരു എളുപ്പവഴി..!\nഇനി പണം പോകുമെന്ന പേടിവേണ്ട, ഡെബിറ്റ് – ക്രെഡിറ്റ് കാര്‍ഡുകള് ഓഫ് ചെയ്തു വയ്ക്കാം..!!\nമധ്യവയസ്കന് ആത്മഹത്യ ചെയ്തു; നടി ലക്ഷ്മി രാമകൃഷ്ണന് അപമാനിച്ചതുകൊണ്ട്.


വടകരയില് കാര് അഗ്‌നിക്കിരയാക്കിയത് ആര് ? അന്വേഷണം സിസിടിവി ദൃശ്യങ്ങള് കേന്ദ്രീകരിച്ച് | Breaking News from Kerala Districts India and World. News Sports News Cricket News Updates\nവടകരയില് കാര് അഗ്‌നിക്കിരയാക്കിയത് ആര് ? അന്വേഷണം സിസിടിവി ദൃശ്യങ്ങള് കേന്ദ്രീകരിച്ച്\nMay 7, 2022 01:16 PM\nവടകര : താഴെ അങ്ങാടി മുക്കോലഭാഗത്ത് റോഡരികില് നിര്‍ത്തിയിട്ട കാര് അഗ്‌നിക്കിരയാക്കിയ സംഭവത്തില് വടകര പൊലീസ് അന്വേഷണം ഊര്‍ജിതമാക്കി. അതിനിടെ മറ്റൊരു കാറിന് തീവെക്കാനും ശ്രമം നടന്നതായി കണ്ടെത്തി . യുനാനി ഡോക്ടര് ആറത്താംകണ്ടിയില് അനസിന്റേതാണ് കാറാണ് ഇന്നലെ കത്തി നശിച്ചത്.\nസമീപത്തെ സി.സി.ടി.വി. ക്യാമറയില് കാര് കത്തുന്നതിനുമുമ്പായി ഒരാള് കാറിനരികിലേക്ക് നടന്നുവരുന്നതും ഇവിടെ നില്‍ക്കുന്നതുമായ ദൃശ്യങ്ങള് പതിഞ്ഞിട്ടുണ്ട്. ഈ ദൃശ്യങ്ങള് കേന്ദ്രീകരിച്ച് പോലീസ് അന്വേഷണം തുടങ്ങിയിട്ടുണ്ട്. പ്രതിയെന്ന് സംശയിക്കുന്ന ഒരാളെക്കുറിച്ച് സൂചന ലഭിച്ചതായാണ് വിവരം.\nവെള്ളിയാഴ്ച പുലര്‍ച്ചെ മൂന്നുമണിയോടെയാണ് റോഡരികിലെ കാര് കത്തുന്നത് സമീപത്തെവീട്ടിലെ സ്ത്രീയുടെ ശ്രദ്ധയില് പെട്ടത്. ഇവര് ഉടന്‍തന്നെ വിവരം . സമീപവാസിയും മുന് കൗണ്‍സിലറുമായ എന്.പി.എം. നഫ്‌സലിനെ ഫോണില്‍വിളിച്ചറിയിക്കുകയായിരുന്നു. നഫ്‌സല് ഓടിയെത്തി കാര് കത്തുന്നത് ശ്രദ്ധയില്‍പെട്ടയുടന് ഫയര്‍ഫോഴ്‌സില് വിവരം അറിയിച്ചു. സേനയെത്തിയാണ് തീ പടരാതെ നിയന്ത്രിച്ചത്. സമീപത്തായി ഒട്ടേറെ വീടുകളുള്ള പ്രദേശമാണിത്.\nതാഴെ അങ്ങാടി മുക്കോലഭാഗത്ത് കാര് കത്തിച്ചത് സംഭവത്തിലെ സിസിടിവി ദൃശ്യങ്ങള്\nകാര് വീട്ടില്‍കയറ്റാന് പ്രയാസമുള്ളതിനാല് റോഡരികിലാണ് ഡോ . അനസ് സാധാരണയായി നിര്‍ത്തിയിടാറുള്ളത്. ഈച്ചലിന്റവിട ഫിറോസിന്റെ കാര് കുറച്ചു പിറകിലായി നിര്‍ത്തിയിട്ടിരുന്നു. ഈകാര് കത്തിക്കാനും ശ്രമം നടന്നതായാണ് നിഗമനം. ടയറില് തീവെച്ചതുപോലുള്ള പാടുണ്ട്. അനസിന്റെ കാര് പൂര്‍ണമായും നശിച്ചു. കാര് നിര്‍ത്തിയിട്ടതിനു സമീപത്തെമതിലിനും കേടുപാട് പറ്റി. പുലര്‍ച്ചെതന്നെ പോലീസും സ്ഥലത്തെത്തിയിരുന്നു. സി.സി.ടി.വി. ദൃശ്യങ്ങള് പോലീസ് ശേഖരിച്ചിട്ടുണ്ട്.\nWho set the car on fire in Vadakara? The investigation focused on CCTV footage


ഒമിക്രോൺ ജാഗ്രത: പത്ത് മണിക്ക് ശേഷം സിനിമ തീയേറ്ററുകളിൽ പ്രദർശനം അനുവദിക്കില്ല - Bharath News Live\nരാജ്യത്തും സംസ്ഥാനത്തും ഒമിക്രോൺ (Omicron) ബാധിതരുടെ എണ്ണം കൂടുന്ന സാഹചര്യത്തിൽ പുതുവത്സരദിനത്തിൽ കൂടുതൽ നിയന്ത്രണങ്ങൾ ഏ‍ർപ്പെടുത്തി സംസ്ഥാന സ‍ർക്കാർ. സംസ്ഥാനത്തെ സിനിമാ തിയേറ്ററുകളിൽ രാത്രി പത്തു മണിക്ക് ശേഷം തത്കാലം സിനിമ പ്രദർശനം (Second Show) അനുവദിക്കില്ല.\nസംസ്ഥാനത്ത് ഒമിക്രോൺ പടരാനുള്ള സാധ്യത മുൻനിർത്തി ഡിസംബർ 30 മുതൽ ജനുവരി രണ്ടു വരെ രാത്രികാല നിയന്ത്രണം ഏർപ്പെടുത്തിയിരിക്കുന്നതിനാലാണ് തീയേറ്ററുകളിൽ രാത്രികാല ഷോകൾ വിലക്കിയത്. തിയേറ്ററുകളിൽ രാത്രി പത്തു മണിക്ക് ശേഷം പ്രദർശനം നടത്തരുതെന്ന് സർക്കാർ അറിയിച്ചു.\nഒമിക്രോൺ സാഹചര്യം മുൻനിർത്തി ഇന്നലെയാണ് പുതുവത്സരാഘോഷങ്ങൾക്ക് സ‍ർക്കാർ നിയന്ത്രണങ്ങൾ പ്രഖ്യാപിച്ചത്. വ്യാഴാഴ്ച മുതൽ ഞായറാഴ്ച വരെയാണ്രാത്രികാല നിയന്ത്രണം. ഈ ദിവസങ്ങളിൽ എല്ലാ വ്യാപാരികളും കടകള് രാത്രി പത്തു മണിക്ക് അടയ്ക്കണം. ആള്‍ക്കൂട്ടങ്ങളും അനാവശ്യയാത്രകളും പാടില്ല. രാത്രി പത്തു മുതൽ പുലര്‍ച്ചെ അഞ്ചു വരെയുള്ള നിയന്ത്രണം ഒമിക്രോണും പുതുവർഷാഘോഷവും മുൻനിർത്തിയാണെന്നാണ് സ‍ർക്കാർ വാദം.


അയാള് ഞങ്ങളെ വായിക്കാന് പ്രേരിപ്പിച്ചു, ഓരോ എഴുത്തിനായും ഞങ്ങള് ആര്‍ത്തിയോടെ കാത്തിരുന്നു... | kv madhu writes on sudhakar mangalodayam's novel\nഅയാള് ഞങ്ങളെ വായിക്കാന് പ്രേരിപ്പിച്ചു, ഓരോ എഴുത്തിനായും ഞങ്ങള് ആര്‍ത്തിയോടെ കാത്തിരുന്നു...\nThiruvananthapuram, First Published 18, Jul 2020, 5:51 PM\nസുധാകര് മംഗളോദയം പിന്നെയും ഒരുപാടെഴുതി. പരസ്യങ്ങളിലും മറ്റുമൊക്കെ തുടര്‍ന്നുവന്ന പല നോവലുകളുടെയും പേരുകള് പറഞ്ഞുകേട്ടതുമോര്‍മയുണ്ട്. ഈറന് നിലാവ്, മയൂര നൃത്തം, നിറമാല, കളിയൂഞ്ഞാല് തുടങ്ങിയ നോവലുകളുടെ അവ്യക്തമായ ഓര്‍മകളിപ്പോഴുമുണ്ട്.\nആ ലക്കം അവസാനിക്കുമ്പോള് നടുക്കടലിലൊറ്റപ്പെട്ട നന്ദിനി ഓപ്പോള് എന്റെ മനസ്സില് ഒഴിയാത്ത ആശങ്കയായി. പിന്നെ ആ ലക്കം വാരികയില് മറ്റൊരു നോവലും ഞാന് വായിച്ചില്ല. കാര്‍ട്ടൂണുകള് നോക്കിയതേയില്ല. പെട്ടെന്ന് മനോരമ മടക്കിയെടുത്ത് തിരിച്ചു കൊണ്ടുകൊടുത്തു. പിന്നെ എത്രനേരം കഴിഞ്ഞാണ് അതില്‍നിന്ന് മുക്തനായത് എന്നോര്‍മയില്ല. ഒരു കൗമാരക്കാരന്റെ നിലവാരത്തില് നിന്ന് കൊണ്ട് എനിക്കതിനല്ലേ കഴിയൂ. അപ്പോഴൊക്കെ എന്നേക്കാള് വേദന കടിച്ചമര്‍ത്തി എഴുതാനിരുന്ന സുധാകര് മംഗളോദയത്തെ കുറിച്ചാണ് ഞാനോര്‍ത്തത്.\nആലോചിച്ചാലോചിച്ച് രാത്രിയെപ്പോഴാണുറങ്ങിപ്പോയതെന്നറിയില്ല. നേരം വെളുക്കുമ്പോഴേ ഉറക്കമറിയുകയും ചെയ്‍തു. മനസ് നിറയെ ആകാംക്ഷയായിരുന്നു. എന്തായിരിക്കും സംഭവിക്കുക. ബാലേട്ടന്, ഓപ്പോള്, ബാലേട്ടന്റെ അനിയന് അവരുടെ മുന്നോട്ടുള്ള ജീവിതയാത്ര. ജീവിതത്തിലെ അജ്ഞാതമായ വൈകാരികാവസ്ഥകള്, ആശങ്കകള്, ആര്‍ദ്രതകള്... ഒരു കൗമാരക്കാരന്‍റെ ഉള്ളില് ആകാംക്ഷയ്ക്ക് അതില് കൂടുതലെന്തുവേണം. ബാലേട്ടനും നന്ദിനി ഓപ്പോളുമടങ്ങിയ ജീവിതത്തില് ഇനിയെന്തുസംഭവിക്കും എന്നതായിരുന്നു ആകാംക്ഷ. ബാലേട്ടന്റെ ജീവിതഗതിയറിയാന് ഇന്നെങ്കിലും കഴിയുമെന്ന് കരുതിയാണ് രാവിലെ എഴുന്നേല്‍ക്കുന്നത് തന്നെ.\nവ്യാഴാഴ്‍ച വൈകുന്നേരമാണ് മുഴക്കോം ബീഡിക്കമ്പനിക്കടുത്തുള്ള കുഞ്ഞിരാമേട്ടന്‍റെ പീടികയില് മലയാള മനോരമ ആഴ്‍ചപ്പതിപ്പ് വരുന്നത്. ചൊവ്വാഴ്‍ചകളില് മംഗളവും വരും. ചില വ്യാഴാഴ്‍ചകളില് ഉച്ചയോടെ വരാറുണ്ട് എന്നും അറിയാം. ബീഡിക്കമ്പനിയില് ജോലി ചെയ്യുന്ന ഗീതേട്ടിയും ലീലേട്ടിയുമൊക്കെ മാറിമാറിയാണ് മംഗളവും മനോരമയും വാങ്ങിക്കുക. ഒരാള് മംഗളം ഒരാള് മനോരമ. പിന്നീട് ആദ്യത്തെ ചൂട് കഴിഞ്ഞാല് സുരേശന്‍റെ അമ്മ നാരായണിയേട്ടിയുടെ അടുത്തും കിട്ടും. ബീഡിക്കമ്പനിയില് പോയി അവരുടെ കോപ്പി ഞാന് നേരത്തെ പോയി വാങ്ങും അതാണ് എന്റെ ശീലം. അവര് ജോലി കഴിഞ്ഞ് തിരിച്ചെത്തുമ്പോഴേക്കും വായിച്ച് തീര്‍ത്ത് അവരുടെ വീടുകളില് തിരിച്ചെത്തിക്കും. ഒമ്പതാംക്ലാസിലൊക്കെ ചെറുതായി തുടങ്ങിയ വായനയാണ്. പത്താംക്ലാസ് കഴിഞ്ഞതോടെ മൂര്‍ദ്ധന്യത്തിലെത്തി. പത്തിന്റെ വെക്കേഷനില് കടുത്ത വായനയായി. അതൊരു പ്രീഡിഗ്രി അവസാനംവരെ തുടര്‍ന്നു. പിന്നെ ക്ലായിക്കോട് ഗ്രാമീണ വായനശാല വന്നതോടെ വായനാശൈലി മാറി.\nപറഞ്ഞുവന്നത് അതൊന്നുമല്ല. സുധാകര് മംഗളോദയത്തിന്റെ നന്ദിനി ഓപ്പോള് ആരംഭിച്ചിട്ട് ആഴ്‍ചകളേ ആയിട്ടുള്ളൂ. ബാലേട്ടനും നന്ദിനി ഓപ്പോഴും അനിയനുമൊക്കെ കൂടി ഒരു നല്ല രസകരമായ കുടുംബാന്തരീക്ഷം നോവലില് സൃഷ്‍ടിച്ചുകഴിഞ്ഞു. വാരിക കൈയില് കിട്ടിയാല് ആദ്യം വായിക്കുക സുധാകര് മംഗളോദയത്തിന്‍റെ നോവലാണ്. അതേതായാലും. പിന്നെയാണ് ജോസി വാഗമറ്റത്തിന്റെയും സിവി നിര്‍മലയുടെയും ഒക്കെ ഊഴം. ഏകദേശം ഒമ്പതാംക്ലാസില് അങ്ങനെയാണ് സുധാകര് മംഗളോദയം ഒടുവില് നന്ദിനി ഓപ്പോളില് എന്നെ കൊണ്ട് കെട്ടിയിട്ടിരിക്കുന്നത്.\nഅന്ന് വ്യാഴാഴ്‍ചയായിരുന്നു എന്ന് പറഞ്ഞല്ലോ. മനോരമയുടെ ദിവസമാണ്. ഓര്‍മയില് അന്ന് ക്ലാസില്ലാത്ത ദിവസാണ്. രാവിലത്തെ പരിപാടിയൊക്കെ തീര്‍ത്ത് പതിനൊന്ന് മണിയോടെ നേരെ ബീഡിക്കമ്പനിയിലേക്ക് പോയി. ബീഡിക്കമ്പനിക്ക് പുറത്തുനിന്ന് അകത്തേക്ക് നോക്കി. ലീലേട്ടി അകത്ത് നിന്ന് കൈ കൊണ്ട് ആംഗ്യം കാണിച്ചു. വന്നിട്ടില്ലെടാന്ന്. പിന്നെ നിരാശയോടെ മടങ്ങി. ഇരിക്കപ്പൊറുതിയില്ലാത്ത നിമിഷങ്ങള്, മണിക്കൂറുകള് കടന്നുപോയി. വൈകുന്നേരമെങ്ങനെയോ വന്നെത്തി. ഞാനുരുട്ടിയെത്തിച്ചൂന്ന് പറയുന്നതാണ് ഭംഗി. അഞ്ചുമണിയോടെയാണ് വൈകീട്ടത്തെ കെട്ട് പീടികയില് വരുന്നത്. ആറുമണിക്ക് ബിഡിക്കമ്പനിയും വിടും. അതിന് അരമണിക്കൂര് മുമ്പെങ്കിലും മനോരമ സംഘടിപ്പിച്ചാലേ അവര് തിരിച്ചെത്തുമ്പോഴേക്ക് വായിച്ചുതീര്‍ക്കാനാകൂ. അങ്ങനെ ഓടിപ്പോയി. മനോരമ വാങ്ങി അതിലും വേഗത്തില് മടങ്ങിയെത്തി. മുച്ചിലോട്ട് അമ്പലത്തിന്റെ കിഴക്കേ പടിപ്പുരയിലിരുന്ന് വേഗം തുറന്നുനോക്കി. നന്ദിനിഓപ്പോള് തപ്പിയെടുത്തു. താഴേ സുധാകര് മംഗളോദയം. മനസ്സിനൊരു സുഖം. വായന തുടങ്ങി.\nനന്ദിനി ഓപ്പോളിന്റെ പ്രസാദാത്മകമായ നോട്ടത്തിലാരംഭിക്കുന്ന ദിവസം. ലൈന്‍മാനായ ബാലേട്ടന് പണിയായുധങ്ങളുമായി ജോലിക്കിറങ്ങി. നോവലുകള് വായിക്കുമ്പോള് കഥാപാത്രങ്ങളെ സിനിമാതാരങ്ങളായി സങ്കല്‍പ്പിക്കുന്ന ഒരു ശീലം കൂടിയുണ്ടായിരുന്നു. ബാലേട്ടന് എന്റെ മനസ്സില് മമ്മൂട്ടിയായിരുന്നു. നന്ദിനി ഓപ്പോള് ഗീതയും അനിയന് സുധീഷും. വായനയുടെ പാരമ്യത്തില് കയറ്റിറക്കങ്ങളുടെ തീവ്രതയിലേക്ക് കടന്നിട്ടില്ലായിരുന്ന നോവലില് അട്ടിമറികളൊന്നും പ്രതീക്ഷിക്കാതെ വായിച്ചുവരികയായിരുന്നു. എന്നാല്, ആ ലക്കത്തിലെ വായനയ്‌ക്കൊടുവില് ബാലേട്ടന് ഷോക്കടിച്ച് വീണു മരിച്ചു. എന്റെ ഉള്ളുലച്ച പ്രധാന മരണങ്ങളിലൊന്ന്. ആ ലക്കം അവസാനിക്കുമ്പോള് നടുക്കടലിലൊറ്റപ്പെട്ട നന്ദിനി ഓപ്പോള് എന്റെ മനസ്സില് ഒഴിയാത്ത ആശങ്കയായി. പിന്നെ ആ ലക്കം വാരികയില് മറ്റൊരു നോവലും ഞാന് വായിച്ചില്ല. കാര്‍ട്ടൂണുകള് നോക്കിയതേയില്ല. പെട്ടെന്ന് മനോരമ മടക്കിയെടുത്ത് തിരിച്ചു കൊണ്ടുകൊടുത്തു. പിന്നെ എത്രനേരം കഴിഞ്ഞാണ് അതില്‍നിന്ന് മുക്തനായത് എന്നോര്‍മയില്ല. ഒരു കൗമാരക്കാരന്റെ നിലവാരത്തില് നിന്ന് കൊണ്ട് എനിക്കതിനല്ലേ കഴിയൂ. അപ്പോഴൊക്കെ എന്നേക്കാള് വേദന കടിച്ചമര്‍ത്തി എഴുതാനിരുന്ന സുധാകര് മംഗളോദയത്തെ കുറിച്ചാണ് ഞാനോര്‍ത്തത്.\nബാലേട്ടന്റെ മരണത്തിന് ശേഷം ഞായറാഴ്‍ചകളിലെ സായാഹ്ന നടത്തത്തിലൊരിക്കല് ഞാനും സുരേശനും സുധാകര് മംഗളോദയത്തെ കുറിച്ചും നന്ദിനി ഓപ്പോളിനെ കുറിച്ചും സംസാരിച്ചുകൊണ്ടേയിരുന്നു. ഇരിങ്കത്തൊട്ടിപ്പാറ വഴി പാറമ്മലമ്പലം വരെയുള്ള ഒരു കിലോമീറ്ററിലധികം ദൂരം ഞങ്ങളുടെ പതിവ് വഴിയാണ്. നടത്തത്തിനിടയില് നന്ദിനി ഓപ്പോള് സിനിമായാകുമോ എന്ന ആകാംക്ഷയും പങ്കുവച്ചു. സിനിമയാകുകയാണെങ്കില് ഇനിയിപ്പോ മമ്മൂട്ടിക്ക് സ്‌കോപ്പില്ലല്ലോയെന്ന നിരാശമാത്രമായിരുന്നു ബാക്കി. കാരണം കഥയുടെ ആരംഭത്തില് തന്നെ ബാലേട്ടന് മരിക്കുമല്ലോ.\nഎന്തായാലും അധികം വൈകാതെ നന്ദിനി ഓപ്പോള് മോഹന്‍കുപ്ലേരി സിനിമയാക്കി. ഞാനപ്പോള് ക്ലാസ് കട്ട് ചെയ്ത് സിനിമയൊക്കെ പോയി കാണുന്ന പ്രീഡിഗ്രിക്കാരനാണ്. കാഞ്ഞങ്ങാട് നെഹ്‌റു കോളേജില് പഠിക്കുന്ന ഞാന് നന്ദിനി ഓപ്പോള് കാണാന് പയ്യന്നൂര് ശാന്തി ടാക്കീസില് റിലീസായ ദിവസം രാവിലെ പത്തരയ്ക്കുള്ള ആദ്യഷോയ്ക്ക് തന്നെ എത്തി. ഞങ്ങളെ സന്തോഷിപ്പിച്ചുകൊണ്ട് ഗീത തന്നെ ഓപ്പോളായി. ബാലേട്ടന് നെടുമുടി വേണുവായി. നോവല് വായിച്ച നിലവാരത്തില് നിന്നും ആ ചെറിയ കാലം എന്നില് മാറ്റമുണ്ടാക്കിയതുകൊണ്ടോ എന്തോ സിനിമ അതുപോലെ ആസ്വദിക്കാനേയായില്ല. അങ്ങനെ ഓപ്പോളുടെ കാര്യത്തിലൊരു തീരുമാനമായി.\nസുധാകര് മംഗളോദയം പിന്നെയും ഒരുപാടെഴുതി. പരസ്യങ്ങളിലും മറ്റുമൊക്കെ തുടര്‍ന്നുവന്ന പല നോവലുകളുടെയും പേരുകള് പറഞ്ഞുകേട്ടതുമോര്‍മയുണ്ട്. ഈറന് നിലാവ്, മയൂര നൃത്തം, നിറമാല, കളിയൂഞ്ഞാല് തുടങ്ങിയ നോവലുകളുടെ അവ്യക്തമായ ഓര്‍മകളിപ്പോഴുമുണ്ട്. വായനയുടെ ശീലത്തില് വന്ന മാറ്റങ്ങള് സുധാകര് മംഗളോദയത്തില് നിന്ന് അധികം വൈകാതെ അകലുന്നതിന് കാരണമായി. പക്ഷേ, അപ്പോഴും എന്നെ വായിപ്പിക്കുന്നതില് സുധാകര് മംഗളോദയത്തെ പോലുള്ളവര് വഹിച്ച പങ്കിനെ കുറിച്ച് എന്റെ തലമുറ ഓര്‍ത്തുകൊണ്ടേയിരുന്നു.\nപൈങ്കിളിയെന്ന് പേരുകേട്ട ആ സാഹിത്യഭൂമികയിലെ ഏറ്റവും നിലവാരം കൂടിയ ആളായി എന്തുകൊണ്ടോ ഞങ്ങളയാളെ അളന്നു. പാവങ്ങളുടെ എംടിയെന്ന് തമാശയായി പറയുകയും ചെയ്യും. പിന്നെ വായനയുടെ തലം മാറിയപ്പോഴും പല സമയത്തും ഞാനും സുരേശനും പാവങ്ങളുടെ എംടിയെ കുറിച്ച് സംസാരിക്കാറുണ്ട്. സുധാകര് മംഗളോദയത്തെ കുറിച്ച്. പിന്നീട് വായന മാറി. രസം മാറി, ആസ്വാദ്യതലം മാറി, ജീവിതവും മാറി. കാലമേ മാറി... പക്ഷേ, ഇന്നത്തെ എന്നെ ഞാനാക്കിയത് നേരനുഭവങ്ങള് മാത്രമല്ല. നമ്മളറിയാതെ ഇടപെട്ടുകളഞ്ഞ നിരവധി എഴുത്തുകാര് കൂടി ചേര്‍ന്നാണ്. വായനയുടെ ഇന്നത്തെ ലോകത്തിന് അടിക്കല്ല് പാകിയ പ്രധാനികളില് സുധാകര് മംഗളോദയമുണ്ട്. ഒരുകാലത്തെ എന്റെ സന്തോഷത്തിനായി എന്റെ ജീവിതത്തില് ഇടപെട്ട എഴുത്തുകാരന്. ഇതുവരെ നേരിട്ടുകണ്ടിട്ടില്ലാത്ത എഴുത്തുകാരന്. പ്രിയപ്പെട്ട എഴുത്തുകാരാ വിട.\nLast Updated 18, Jul 2020, 5:51 PM\nസൈബ‍ർ ആക്രമണം: ആദ്യം അറസ്റ്റ് ചെയ്യേണ്ടത് മുഖ്യമന്ത്രിയുടെ പ്രസ് സെക്രട്ടറിയെ: വി.മുരളീധരൻ


വീട്ടിലിരുന്നു ജോലി ചെയ്യന്നവര്‍ക്കായി കൂടുതല് ഡേറ്റ പ്ലാനുകളുമായി ജിയോ, അറിയേണ്ടത് ഇതെല്ലാം | Reliance Jio introduces new annual work-from-home plan, some add-on plans, get all details\nവീട്ടിലിരുന്നു ജോലി ചെയ്യുന്നവര്‍ക്കായി കൂടുതല് ഡേറ്റ പ്ലാനുകളുമായി ജിയോ, അറിയേണ്ടത് ഇതെല്ലാം\nFirst Published 10, May 2020, 8:33 AM\nഇന്ത്യ ഒരു മൂന്നാം ലോക്ക്ഡൗണിന്റെ നടുവിലാണ് ഇപ്പോള്. വീട്ടിലിരുന്നു ജോലി ചെയ്യുന്നത് ഇപ്പോള് പലര്‍ക്കുമൊരു ശീലമായി മാറിയിരിക്കുന്നു. എന്നാല് ആവശ്യത്തിനു ഡേറ്റ ഉണ്ടാവുന്നില്ലെന്നതാണ് പലരുടെയും പരാതി. രാജ്യവ്യാപകമായി ലോക്ക്ഡൗണിന്റെ അനിശ്ചിതത്വം ഇപ്പോഴും നിലനില്‍ക്കുന്നതിനാല് റിലയന്‍സ് ജിയോ വീട്ടിലിരുന്നു ജോലി ചെയ്യുന്നവര്‍ക്കു വേണ്ടി ചില ഡേറ്റാ പ്ലാനുകള് അവതരിപ്പിക്കുന്നു. ആഡ് ഓണ് പായ്ക്കുകള്‍ക്കു പുറമേ ഒരു പുതിയ വാര്‍ഷിക പദ്ധതിയും ജിയോ കൊണ്ടുവന്നു.\nനിലവിലെ പ്ലാന് 2399 രൂപയുടേതാണ്. ജിയോയ്ക്ക് ഇതിനകം 2121 രൂപയുടെ മറ്റൊരു വാര്‍ഷിക പ്ലാന് ഉണ്ട്. ഈ ദീര്‍ഘകാല പ്ലാന് കൂടാതെ, ഡേറ്റ മാത്രം തിരയുന്ന ഉപയോക്താക്കള്‍ക്കായി റിലയന്‍സ് ചില ഡാറ്റനിര്‍ദ്ദിഷ്ട ആഡ്ഓണ് പാക്കുകളും അവതരിപ്പിച്ചു. അത് ഡേറ്റയ്ക്കു വേണ്ടി മാത്രമുള്ളതാണ്. അതിനു മുന്‍പ് ജിയോയുടെ പുതിയ ആനുവല് പ്ലാനിനെക്കുറിച്ച് പറയാം.\n2399 രൂപ വാര്‍ഷിക പദ്ധതി: ജിയോ പുതുതായി അവതരിപ്പിച്ച പ്രീപെയ്ഡ് പ്ലാനില്2ജിബി പ്രതിദിന ഹൈ സ്പീഡ് ഡേറ്റ നല്‍കുന്നു. 365 ദിവസത്തെ വാലിഡിറ്റിയില് ഡേറ്റ സ്‌പ്രെഡ് 730 ജിബിയായിരിക്കും. തുടര്‍ന്നു വേഗത 64 കെബിപിഎസായി കുറയ്ക്കുന്നു. ഈ പ്ലാന് സൗജന്യവും പരിധിയില്ലാത്തതുമായ ജിയോ ടു ജിയോ കോളിംഗ് വാഗ്ദാനം ചെയ്യുന്നു. 12000 മിനിറ്റ് എഫ്‌യുപി പരിധി ഉപയോഗിച്ച് ജിയോ ഇതര കോളിംഗും അനുവദിക്കുന്നു.\n100 സൗജന്യ എസ്എംഎസ് വാഗ്ദാനം ചെയ്യുന്നു. ജിയോ ആപ്ലിക്കേഷനുകളിലേക്ക് കോംപ്ലിമെന്ററി സബ്‌സ്‌ക്രിപ്ഷനും നല്‍കുന്നു. അതിവേഗ ഡാറ്റാ പരിധിയും വാലിഡിറ്റിയും കണക്കിലെടുത്ത് 2121 രൂപ പ്ലാനില് നിന്ന് വ്യത്യസ്തമാണ് ഇത്. 2121 രൂപ പ്ലാന് 336 ദിവസത്തെ വാലിഡിറ്റിയുമായി 1.5 ജിബി പ്രതിദിന ഹൈ സ്പീഡ് ഡേറ്റ മാത്രമാണ് വാഗ്ദാനം ചെയ്യുന്നത്. ഈ പ്ലാനിനായുള്ള മൊത്തം ഡേറ്റ സ്‌പ്രെഡ് 504 ജിബി ആണ്. വോയിസ്, എസ്എംഎസ് ആനുകൂല്യങ്ങളും അധിക ആനുകൂല്യങ്ങളും 2399 രൂപ പ്ലാനില് നല്‍കിയിട്ടുള്ളതുപോലെ തന്നെ തുടരും.\nജിയോ ലിസ്റ്റുചെയ്ത ആഡ്ഓണ് വര്‍ക്ക്‌ഹോം പ്ലാനുകള് ഇനിപ്പറയുന്നവയാണ്:\n151 രൂപ ആഡ്ഓണ് പ്ലാന്: ഈ ആഡ്ഓണ് പ്ലാന് പ്രതിദിന ഡേറ്റ പരിധിയില്ലാതെ 30 ജിബി ഡേറ്റ വാഗ്ദാനം ചെയ്യുന്നു. ഇപ്പോള് 101 രൂപയ്ക്ക് 12 ജിബി നല്‍കുന്നതു വച്ചു കണക്കിലെടുത്താല് ഇത് ലോട്ടറിയാണ്.\n201 രൂപ ആഡ്ഓണ് പ്ലാന്: ഈ വര്‍ക്ക്ഓണ്‍ഹോം ആഡ്ഓണ് പ്ലാന് ദൈനംദിന ഡേറ്റയ്ക്ക് പരിധിയില്ലാതെ 40 ജിബി ഡാറ്റ വാഗ്ദാനം ചെയ്യുന്നു.\n251 രൂപ ആഡ്ഓണ് പ്ലാന്: ഈ വര്‍ക്ക്ഫ്രം ഹോം ആഡ്ഓണ് പ്ലാന് ദൈനംദിന ഡാറ്റയ്ക്ക് പരിധിയില്ലാതെ 50 ജിബി ഡേറ്റ വാഗ്ദാനം ചെയ്യുന്നു.\nവീട്ടില് നിന്ന് ജോലി ചെയ്യുന്നവര്‍ക്ക് ഈ പ്ലാനുകള് ഏറെ യോജിച്ചതാവും. നിലവിലുള്ള പ്ലാനിന്റെ വാലിഡിറ്റിക്കൊപ്പം നിലനില്‍ക്കുന്ന4ജി ഡേറ്റ വൗച്ചറുകളും റിലയന്‍സ് വാഗ്ദാനം ചെയ്യുന്നു. ഡേറ്റ ആനുകൂല്യങ്ങള്‍ക്ക് പുറമെ കോളിംഗ് ആനുകൂല്യങ്ങളുമായാണ് ഈ പ്ലാനുകള് വരുന്നത്.\n4 ജി വൗച്ചറുകള് 11, 21 രൂപ, 51 രൂപ, 101 രൂപ എന്നിങ്ങനെയാണ് വരുന്നത്. അവ യഥാക്രമം പരിധിയില്ലാത്ത 800 എംബി ഡേറ്റ,2ജിബി,6ജിബി, 12 ജിബി എന്നിങ്ങനെ അധിക ഡേറ്റ നല്‍കുന്നു.


ജില്ലാ സ്കൂൾ കായിക മേള സമാപിച്ചു; കട്ടപ്പന സബ് ജില്ല ഓവറോൾ ചാമ്പ്യൻമാർ | I&PRD : Official Website of Information Public Relations Department of Kerala\nജില്ലാ സ്കൂൾ കായിക മേള സമാപിച്ചു; കട്ടപ്പന സബ് ജില്ല ഓവറോൾ ചാമ്പ്യൻമാർ\nThu, 11/14/2019 - 11:44 /0Comments\nതൊടുപുഴ: മുതലക്കോടം സെന്റ് ജോർജ് ഹയർ സെക്കണ്ടറി സ്കൂൾ ഗ്രൗണ്ടിൽ സംഘടിപ്പിച്ച 11- മത് ഇടുക്കി ജില്ലാ റവന്യൂ സ്കൂൾ കായിക മേള സമാപിച്ചു. മൂന്ന് ദിവസമായി നടത്തിയ മേളയിൽ 293 പോയിന്റ് നേടി കട്ടപ്പന സബ് ജില്ല ഓവറോൾ ചാമ്പ്യൻമാരായി. സബ് ജില്ലാ തലത്തിൽ യഥാക്രമം അടിമാലി (195), തൊടുപുഴ (103), നെടുങ്കണ്ടം (68), പീരുമേട് (48), അറക്കുളം (18), മൂന്നാർ (10) എന്നിങ്ങനെ രണ്ട് മുതൽ ഏഴ് വരെ സ്ഥാനങ്ങളിലെത്തി.\nസ്കൂൾ തലത്തിൽ 95 പോയിന്റുമായി എൻ.ആർ. സിറ്റി എസ്.എൻ. വി.എച്ച്.എസ്.എസും ഒന്നാം സ്ഥാനം കരസ്ഥമാക്കി. 89 പോയിന്റ് നേടിയ ഇരട്ടയാർ എസ്.റ്റി.എച്ച്. എസ്.എസ്. രണ്ടും, 41 പോയിന്റുമായി മുതലക്കോടം സെന്റ് ജോർജ് എച്ച്.എസ്.എസ്. മൂന്നും സ്ഥാനങ്ങൾ നേടി. സർക്കാർ സ്കൂളുകളിൽ കല്ലാർ ഗവ. ഹയർ സെക്കണ്ടറി സ്കൂൾ ഒന്നാമതും മൂന്നാർ എം.ആർ.എസ്. രണ്ടാം സ്ഥാനവും കരസ്ഥമാക്കി.\nസമാപന സമ്മേളനം തൊടുപുഴ നഗരസഭാ വാർഡ് കൗൺസിലർ ഷേർലി ജയപ്രകാശ് ഉദ്ഘാടനം ചെയ്തു. ചടങ്ങിൽ മേളയുടെ ജനറൽ കൺവീനറും ജില്ലാ വിദ്യാഭ്യാസ ഉപ ഡയറക്ടറുമായ ടി.കെ. മിനി അദ്ധ്യക്ഷയായി. മുതലക്കോടം എസ്.ജി.എച്ച്.എസ്.എസ്. പ്രിൻസിപ്പൽ ജിജി ജോർജ്, ജോ. ജനറൽ കൺവീനറും സജി മാത്യു, സ്കൂൾ പി.റ്റി.എ. പ്രസിഡന്റ് ഷാജു പള്ളത്ത്, റെജി ഇട്ടൂപ്പ്, സണ്ണി കൂട്ടുങ്കൽ, പ്രോഗ്രാം കൺവീനർ സുരേന്ദ്രൻ തുടങ്ങിയവർ സംസാരിച്ചു.


bishop frank mulakkans photo in church calender | കേസിലെ പ്രതി ഇനി കലണ്ടറിലെ 'അതിഥി' ; കത്തോലിക്കാ സഭയിറക്കിയ 2019ലെ കലണ്ടറിൽ ബിഷപ്പ് ഫ്രാങ്കോ മുളയ്ക്കനും ! മാർച്ച് 25ന് ജന്മദിനം ആഘോഷിക്കുന്ന ബിഷപ്പിന്റെ ചിത്രം അച്ചടിച്ചതിന് പിന്നാലെ രൂക്ഷ വിമർശനവുമായി വിശ്വാസികൾ; കുറ്റാരോപിതനെങ്കിലും ബിഷപ്പായി തുടരുന്നതിനാലാണ് ചിത്രം കൊടുത്തതെന്ന ന്യായവുമായി സഭ - MarunadanMalayali.com\nകേസിലെ പ്രതി ഇനി കലണ്ടറിലെ 'അതിഥി' ; കത്തോലിക്കാ സഭയിറക്കിയ 2019ലെ കലണ്ടറിൽ ബിഷപ്പ് ഫ്രാങ്കോ മുളയ്ക്കനും ! മാർച്ച് 25ന് ജന്മദിനം ആഘോഷിക്കുന്ന ബിഷപ്പിന്റെ ചിത്രം അച്ചടിച്ചതിന് പിന്നാലെ രൂക്ഷ വിമർശനവുമായി വിശ്വാസികൾ; കുറ്റാരോപിതനെങ്കിലും ബിഷപ്പായി തുടരുന്നതിനാലാണ് ചിത്രം കൊടുത്തതെന്ന ന്യായവുമായി സഭ\nNovember 21, 2018 | 11:45 AM IST | Permalink\nതൃശ്ശൂർ: കത്തോലിക്കാ സഭയ്ക്കും ക്രിസ്തീയ സമൂഹത്തിനും ഏറെ വിവാദ ശരങ്ങൾ ഏൽക്കേണ്ടി വന്ന സംഭവമായിരുന്നു കന്യാസ്ത്രീയെ പീഡിപ്പിച്ച സംഭവം. കേസിൽ ജലന്ധർ ബിഷപ്പ് ഫ്രാങ്കോ മുളയ്ക്കലിനെ പ്രതി ചേർത്തതിന് പിന്നാലെ വിവാദം കടുക്കുകയും ചെയ്തിരുന്നു. എന്നാൽ പുത്തൻ വിവാദങ്ങൾക്ക് സഭ തന്നെ ഇപ്പോൾ തിരികൊളുത്തിയിരിക്കുകയാണ്. കത്തോലിക്കാ സഭ പുതിയതായി ഇറക്കിയ കലണ്ടറിൽ ബിഷപ്പ് ഫ്രാങ്കോ മുളയ്ക്കലിന്റെ ചിത്രവും കടന്നു കൂടിയതാണ് പുത്തൻ വിവാദത്തിന് വഴി വച്ചിരിക്കുന്നത്.\nഎല്ലാ വർഷവും സഭ പ്രസിദ്ധീകരിക്കുന്ന കലണ്ടറിൽ ബിഷപ്പുമാരുടെ ചിത്രം ചേർക്കാറുണ്ട്. മാത്രമല്ല ജന്മദിനത്തിലും അവരുടെ ചിത്രം ഉൾപ്പെടുത്തും. 2019 ലെ സഭാ കലണ്ടറിൽ മാർച്ച് 25 എന്ന തീയതിയിൽ ബിഷപ്പ് ഫ്രാങ്കോയുടെ ചിത്രം ഉൾപ്പെടുത്തിയിട്ടുണ്ട്. കന്യാസ്ത്രീയെ പീഡിപ്പിച്ചെന്ന കേസിൽ അറസ്റ്റിലായ ശേഷം ഇപ്പോൾ ജാമ്യത്തിൽ കഴിയുകയാണ് ബിഷപ്പ്. തൃശ്ശൂർ അതിരൂപതയുടെ നേതൃത്വത്തിലാണ് കലണ്ടർ പ്രസിദ്ധീകരിച്ചത്.\nചുവരുകളിൽ തൂങ്ങിയാടുന്ന പത്രകലണ്ടർ പ്രതികരിക്കാൻ കഴിവില്ലാത്ത വായനക്കാരന്റെ മുഖത്തു നോക്കിയുള്ള പത്രമുതലാളിമാരുടെ പച്ചപ്പരിഹാസം; ആ കലണ്ടർ വേണ്ടെന്ന് ഇപ്പോഴെ ഏജന്റിനോട് പറയുക; പകരം സൗജന്യ കലണ്ടറോ സർക്കാർ കലണ്ടറോ വാങ്ങുക\nകലണ്ടറിൽ ബിഷപ്പിന്റെ ചിത്രം വന്നതിന് പിന്നാലെ വിവാദച്ചൂടും വർധിക്കുകയാണ്. സ്ത്രീ പീഡനക്കേസിൽപ്പെട്ട ബിഷപ്പിന്റെ ചിത്രം വന്നതിനെ വിമർശിച്ച് വിശ്വാസികൾ രംഗത്തുവന്നിട്ടുണ്ട്. കേസിൽ ഉൾപ്പെട്ടെങ്കിലും കുറ്റാരോപിതനായ അദ്ദേഹം ബിഷപ്പായി തുടരുന്നതിനാലാണ് ചിത്രം കൊടുത്തതെന്ന് 'കത്തോലിക്കാസഭ' മുഖപത്രത്തിന്റെ അധികാരികൾ പറഞ്ഞു. 20 ബിഷപ്പുമാരുടെ ചിത്രമാണ് കലണ്ടറിലുള്ളത്. ഡിസംബർ ഒന്നിന് അതിരൂപതയിലെ ഒരുലക്ഷത്തോളം വരുന്ന വീടുകളിൽ കലണ്ടർ എത്തിക്കുമെന്നാണ് സൂചന.


ഇന്ധനവില നിയന്ത്രിക്കാന് പരോക്ഷ നികുതി കുറക്കണം : ആര്‍ബിഐ\nദുരുപയോഗം തടയാൻ രാജ്യദ്രോഹ നിയമം റദ്ദാക്കണം\nThursday 25, February 2021\nHome / Opinion / Editorial / ദുരുപയോഗം തടയാൻ രാജ്യദ്രോഹ നിയമം റദ്ദാക്കണം\nFebruary 23, 2021, 12:03 pm\nIndia TOP NEWS News\nരാജ്യത്ത് കുതിച്ചുയരുന്ന  ഇന്ധനവില പിടിച്ചുനിര്‍ത്താന് കേന്ദ്ര ‑സംസ്ഥാന സര്‍ക്കാറുകള് പരോക്ഷ നികുതി കുറക്കണമെന്ന ആവശ്യവുമായി ആര് ബി ഐ .പെട്രോളിന്‍റെയും ഡീസലിന്‍റെയും നികുതി കുറക്കണമെന്നാണ് റിസര്‍വ് ബാങ്കിന്റെ ആവശ്യം.\nകേന്ദ്ര, സംസ്ഥാന സര്‍ക്കാറുകളുടെ നികുതിയടക്കം പെട്രോളിന് 60 ശതമാനവും ഡീസലിന് 54 ശതമാനവും വിലവര്‍ധനയുണ്ട്. സമ്ബദ് വ്യവസ്ഥയിലെ വില സമ്മര്‍ദ്ദം കുറക്കുന്നതിന് ഇവയുടെ നികുതി കുറക്കേണ്ടത് അനിവാര്യമാണെന്നും ആര്.ബി.ഐ ഗവര്‍ണര് ശക്തികാന്ത ദാസ് പറഞ്ഞു. ഫെബ്രുവരി ആറിന് ചേര്‍ന്ന ധന നയ സമിതിയിലാണ് ആര്.ബി.ഐയുടെ പരാമര്‍ശം.\nഇന്ധന വില വര്‍ധനവ് സമ്ബദ്വ്യവസ്ഥയില് വില സമ്മര്‍ദ്ദം കൊണ്ടുവരുമെന്നും ഇത് സമ്ബദ്വ്യവസ്ഥയെ പ്രതികൂലമായി ബാധിക്കുമെന്നും റിസര്‍വ് ബാങ്ക് ചൂണ്ടിക്കാട്ടി. ആഗോള വിപണിയില് ഇന്ധനവില കുതിക്കുന്നതോടെ രാജ്യത്തും അതിന് അനുസൃതമായ വിലവര്‍ധനയുണ്ടാകാം. നികുതിനിരക്ക് കുറക്കുക മാത്രമാണ് ഇതിന്‍റെ പരിഹാരം. ഇന്ധനവിലവര്‍ധനവ് ഭക്ഷ്യവസ്തുക്കള് ഉള്‍പ്പെടെയുള്ളവയുടെയും സേവനങ്ങളുടെയും വിലവര്‍ധനക്കും കാരണമാകും. 2021 സാമ്പത്തികവര്‍ഷത്തില് പെട്രോള്, ഡീസല് എക്സൈസ് തീരുവയായി 2.67 ലക്ഷം കോടി സമാഹരിക്കാനാണ് കേന്ദ്ര  ബജറ്റിലെ നിര്‍ദേശം.\nEnglish Summary :Reserve ban directs to reduce taxes for fuel prices\nReserve Bank Fuel prices\nപള്ളിവാസല് പ്ലസ്ടു വിദ്യാര്‍ഥിനി മരിച്ച സംഭവം; പ്രതിയെന്ന് സംശയിക്കുന്നയാള് മരിച്ച നിലയില്\nസ്വര്‍ണവിലയില് വീണ്ടും വര്‍ധനവ്\nപൊലീസ് അതിക്രമത്തിൽ കാഴ്ച്ച നഷ്ടപ്പെട്ട ജാമിയ മിലിയ വിദ്യാർത്ഥിക്ക് അന്താരാഷ്ട്ര സമ്മേളനത്തിൽ പുരസ്കാരം\nഭർത്താവിനെ തലയ്ക്കടിച്ചുകൊ ന്ന് കിടപ്പറയിൽ കുഴിച്ചിട്ടു; കീഴടങ്ങി യുവതി\nകൊറോണ വ്യാപനം: വിനോദസഞ്ചാരമേഖലയില് 380 ലക്ഷം തൊഴിൽ നഷ്ടമാകും


താരങ്ങളുടെ പിന്‍മാറ്റം; ഇംഗ്ലീഷ് പ്രീമിയര് ലീഗിന് തിരിച്ചടിയാകുന്നു\n23 May 2020 9:15 AM GMT\nകോവിഡ് 19 ന്റെ സാഹചര്യത്തില് ഇംഗ്ലീഷ് പ്രീമിയര് ലീഗ് മത്സരങ്ങള് പുനരാരംഭിക്കാനിരിക്കെ താരങ്ങളുടെ പിന്‍മാറ്റം തിരിച്ചടിയാകുന്നു. കൊറോണ വൈറസ് ഭീതിയെ തുടര്‍ന്ന് താരങ്ങള് പരിശീലനത്തില് നിന്നും മറ്റും അകന്നു നില്‍ക്കുന്നത് ടീമുകള്‍ക്ക് തിരിച്ചടിയായേക്കുമെന്നാണ് റിപോര്‍ട്ടുകള്. വിവിധ ക്ലബ്ബുകളിലെ കളിക്കാരില് ചിലര് കൊറോണ വൈറസ് ഭീതിയെ തുടര്‍ന്നാണ് പരിശീലനത്തില്‍നിന്നും മറ്റും അകന്നു നില്‍ക്കുന്നത്. ഇതോടെ മത്സരങ്ങള് ആരംഭിച്ചാലും കളിക്കാരുടെ അസാന്നിധ്യം ടീമുകള്‍ക്ക് തിരിച്ചടിയായേക്കുമെന്ന് മുന് താരവും ഫുട്ബോള് വിദഗ്ധനുമായ ജാമി റെഡ്നാപ്പ് പറയുന്നു.\nവാറ്റ്ഫോഡ് താരം ട്രോയ് ഡീനി, ചെല്‍സി താരം എന്‍ഗാളോ കാന്റെ തുടങ്ങിയവര് പരിശീലനത്തില് നിന്നും വിട്ടുനില്‍ക്കുന്നവരാണ്. വരും ദിവസങ്ങളില് കൂടുതല് പേര് കളിയില് നിന്നും മാറുമെന്നും അങ്ങനെ വന്നാല് മത്സരങ്ങള് നീതിയുക്തമാകില്ലെന്നും റെഡ്നാപ്പ് വ്യക്തമാക്കി. മാനേജര്‍മാരുമായി താന് സംസാരിച്ചിരുന്നു. കൂടുതല് കളിക്കാര് വിട്ടുനില്‍ക്കുമെന്നാണ് സൂചന. ഓരോ ക്ലബ്ബിലും ആറോ ഏഴോ കളിക്കാര് മാറി നിന്നാല് മത്സരങ്ങള് പൂര്‍ണതയിലെത്തില്ലെന്നും റെഡ്നാപ്പ് ചൂണ്ടിക്കാട്ടുന്നു.\nകളിക്കാര് തങ്ങളുടെ കുടുംബത്തിന്റെ സുരക്ഷകൂടി പരിഗണിച്ചാണ് മത്സരങ്ങളില് നിന്നും അകന്നുനില്‍ക്കുന്നത്. കളിക്കാരെ സംബന്ധിച്ചിടത്തോളം ഏറ്റവും വിഷമകരമായ ഘട്ടമാണിത്. കളിക്കാതിരിക്കാനും കളിക്കാനും വയ്യ എന്ന അവസ്ഥയിലാണവര്. കോടികളുടെ പ്രതിഫലം പറ്റുന്നതിനാല് ക്ലബ്ബിനോടും ആരാധകരോടും ഉത്തരവാദിത്വം നിറവേറ്റേണ്ടതുണ്ട്. അതേയവസരത്തില് കുടുംബത്തിന്റെ ആരോഗ്യവും പ്രധാനമാണ്. താത്പര്യമുളള കളിക്കാരെ സമ്മര്‍ദ്ദം ചെലുത്തേണ്ടതില്ലെന്നായിരിക്കും മാനേജര്‍മാരുടെ നിലപാട്. കളിക്കാര് കൊറോണ വൈറസ് ഭയത്തോടെ കളിക്കിറങ്ങിയാല് അത് കളിയേയും ബാധിച്ചേക്കും.


ചരിത്രം ഇന്നെലെകളാണ്. വേരുകളും-വേരുകളറിയാത്തവര്‍ക്ക് പൂക്കളെ സൃഷ്ടിക്കാനാകില്ല\nചരിത്രത്തിന്റെ വായന ഒരു ലഹരിയാണ്, ഇന്നലെകളെ കുറിച്ചുള്ള അറിവ് നമുക്ക് നാളെകളുടെ പാഠമാണ്, നമുക്കു ചുറ്റുമുള്ള പല കാര്യങ്ങളെ കുറിച്ചുമുള്ള പാഠങ്ങളാണവ നമുക്കു നല്‍കുന്നത്.\nചരിത്രം വേരുകളാണു.വേരുകള് നമ്മെ പിടിച്ചു നിര്‍ത്തുന്നു.\nഎന്റെ ഒരന്യേഷനമാണീ വരും കുറിപ്പുകള്, ഇതില് എനിക്ക് നീതി പുലര്‍ത്തേണ്ടത് ചരിത്രത്തോട് മാത്രമാണ്. ചരിത്രത്തെ സമീപിക്കുമ്പോള് വരുന്ന ചരിത്രപുരുഷരെല്ലാം എനിക്ക് കഥാപാത്രങ്ങള് മാത്രം. എന്റെ വിശ്വാസങ്ങള് എന്റെ കഥാപാത്രങ്ങളില് വെള്ളപൂശാന് ഇടയാകില്ല. അവരുടെ തെറ്റുകളെയും കുറവുകളെയും ന്യായീകരിക്കാന് എന്റെ വിശ്വാസം ഇടവരാതിര്‍ക്കല് എന്റെ ചരിത്രബോധത്തിന്റെ ആവശ്യമാണു. അവിടം എനിക്ക് പക്ഷങ്ങളില്ല. ചരിത്രം ഇന്നലെ കഴിഞ്ഞവ- എന്റെ നിയന്ത്രണത്തിലോ പങ്കു ചേരലിലോ ഇന്നലെകളെ ഇല്ലാതാക്കാനാവില്ല. ആ ഇന്നെലെകളെല്ലാം ചേര്‍ന്നു കൂടിയാണ് എന്നെ രൂപപ്പെടുത്തുന്നത്. അപ്പോള് എന്റെ കുറ്റങ്ങളെന്തെന്നറിയാന് ഏറ്റവും നല്ലത് എന്റെ ഇന്നലെകള് ശരിയായി അറിയുക എന്നു മാത്രവും.\nകടമ്പകള് പലതുണ്ട്. അവ രാഷ്ട്രീയത്തില് സ്വാഭാവികവും. മനുഷ്യന് പലതിന്റെയും ഉല്പന്നമാണു. അവനെ സ്വാധീനിക്കുന്നതെല്ലാം ചേര്‍ന്നതാണവന്. അവന് രചിച്ച ഇന്നലെകളുമങ്ങിനെ തന്നെ.\nഅതില് മതം, ദേശം, ഭാഷ, വര്‍ഗ്ഗം, നിറം എന്നിവയെല്ലാം തന്നെ ഇഴചേര്‍ന്നിരിക്കും. ഒന്നിനെയും മാറ്റിനിര്‍ത്തി മുന്നോട്ട് പോകാന് കഴിയില്ല.\nചരിതമെഴുതിയത് പല കോണുകളില് നിന്നാണു. അതിനാല് തന്നെ എന്റെ വായനയുടെ പരിമിതി എഴുത്തിലുമുണ്ടാകാം. തെറ്റുകള് ചൂണ്ടിക്കാണിക്കുക. കൂടെ ചേരാന് താത്പര്യമുള്ളവര്‍ക്ക് ചേരുകയും ചെയ്യാം.\nഎന്റെ മറ്റു ബ്ലോഗുകളില് ചില പോസ്റ്റുകളായിതിനെ ചേര്‍ക്കാമെന്നു കരുതിയായിരുന്നു ആദ്യം ഉദ്ദേശിച്ചത്, പിന്നെ കുറെകൂടി വിപുലമായി അവതരിപ്പിക്കാന് ഇതാണു നല്ലതെന്നു തോന്നി. അതിനാല് ചരിത്രത്തിന്റെ ഈ മാസ്മരികലോകത്തിലേക്ക് നിങ്ങള്‍ക്കു സ്വാഗതം.\nPosted by കാട്ടിപ്പരുത്തി at 2:24 PM\nkichu / കിച്ചു May 3, 2010 at 2:49 PM\nആമുഖം ഇങ്ങനെ!! അപ്പൊ വരാന് പോണതിന്റെ കഥ ആലോചിച്ചിട്ട് ഇപ്പൊഴേ തല കറങ്ങുന്നു :)\nപകല്‍കിനാവന് | daYdreaMer May 3, 2010 at 2:59 PM\nന്റെ റബ്ബേ :) കാത്തോളണേ :)\nചിന്തകന് May 3, 2010 at 3:27 PM\nശരി.. ഞാന് എന്റെ സീറ്റ്ബല്‍റ്റ് ഇടട്ടെ..\nപോട്ടെ... വണ്ടി മുന്നോട്ട്.\nചിന്തകന് May 3, 2010 at 3:44 PM\nസോറി ... ഈ വണ്ടി പിന്നോട്ടാണല്ലേ ....\nപിന്നോട്ടെങ്കി പിന്നോട്ട്... കൊറേ പിന്നോട്ട് പോയാല് ചിലപ്പോള് മുന്നോട്ട് നല്ല സ്പീഡില് പോവാന് പറ്റും...\nബീമാപള്ളി / Beemapally May 3, 2010 at 3:44 PM\n"ഇതില് എനിക്ക് നീതി പുലര്‍ത്തേണ്ടത് ചരിത്രത്തോട് മാത്രമാണ്"\nശിഹാബ് മൊഗ്രാല് May 4, 2010 at 12:37 PM\nവേണ്ട സമയത്ത് പഠിക്കാന് പറ്റാത്തതും ഏറെ അറിയാനാഗ്രഹിക്കുകയും ചെയ്യുന്ന വിഷയം. താങ്കള്‍ക്കത് ഭംഗിയായി അവതരിപ്പിക്കാന് സാധിക്കട്ടെ എന്ന ആഗ്രഹവും, പ്രാര്‍ത്ഥനയും..\nഅപ്പൂട്ടന് May 4, 2010 at 2:43 PM\nചരിത്രം ഒരു രസികൻ യാത്രയാണ്. ഒരുപാട് പഠനം കഴിഞ്ഞാലും നിഗമനങ്ങളിലേക്കെത്തുമ്പോൾ സ്ഥിരീകരണങ്ങളേക്കാളധികം തിരുത്തുകൾ വരുമ്പോൾ കൂടുതൽ അറിയാനുള്ള ആഗ്രഹം, കൂടുതൽ നിഗമനങ്ങൾ, കൂടുതൽ തിരുത്തുകൾ.... എല്ലാം മനുഷ്യൻ കടന്നുപോയ പാതകളിലൂടെത്തന്നെ.\nമനുഷ്യൻ ഇന്നെത്തിനിൽക്കുന്ന അവസ്ഥയ്ക്ക് ഇവയോരോന്നും അവയുടേതായ പങ്ക് നിർവ്വഹിച്ചിട്ടുണ്ടാവും. ആ യാത്ര പഠിക്കുന്നത് എന്നും എന്നെ ഉത്സാഹഭരിതനാക്കിയിട്ടുണ്ട്, അധികം അറിവില്ലെങ്കിലും. സമയലഭ്യത ഒരു പ്രശ്നമാണ്, അതിൽ നിന്നും പുറത്തുവന്ന് പഠിക്കാനും തന്റെ അറിവുകൾ പങ്കുവെയ്ക്കാനുള്ള കാട്ടിപ്പരുത്തിയുടെ ഉദ്യമത്തിന് ആശംസകൾ.\nവിഷയത്തിലൊതുങ്ങിയ കമെന്റുകള് മാത്രം ദയവു ചെയ്ത് നടത്തുക.\nനൈല് നദീതീരത്ത് വിളഞ്ഞ ദൈവങ്ങള്\nപൗരാണികഈജിപ്തിന്റെ ബാക്കി പത്രങ്ങള്\nവാഗ്ദത്ത ഭൂമിയുടെ വേരുകള് തേടി


THALSAMAYAM| Updated On: 14 July 2018 3:30 AM GMT | Location :\nകോഴിക്കോട്: ബൈക്കിലെത്തിയ അഞ്ജാതൻ പെട്രോളൊഴിച്ച് തീവെച്ച സ്വകാര്യ പണമിടപാട് സ്ഥാപന ഉടമ മരിച്ചു. മലബാര് ഫൈനാന്‍സിയേഴ്സ്' ഉടമ കുപ്പായക്കോട്...\nകോഴിക്കോട്: ബൈക്കിലെത്തിയ അഞ്ജാതൻ പെട്രോളൊഴിച്ച് തീവെച്ച സ്വകാര്യ പണമിടപാട് സ്ഥാപന ഉടമ മരിച്ചു. മലബാര് ഫൈനാന്‍സിയേഴ്സ്' ഉടമ കുപ്പായക്കോട് ഒളവക്കുന്നേല് പി.ടി. കുരുവിളയാണ് (ഷാജു കുരുവിള-53) പുലര്‍ച്ചെ മരിച്ചത്. ഗുരുതരമായി പൊള്ളലേറ്റ ഇദ്ദേഹം കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലായിരുന്നു.\nവെള്ളിയാഴ്ചയാണ് മുളകുപൊടി എറിഞ്ഞശേഷം പെട്രോളൊഴിച്ച് തീയിട്ടത്. അക്രമി ഓടി രക്ഷപ്പെട്ടു.ദേശീയ പാതയോരത്ത് ഇരുനിലക്കെട്ടിടത്തിന്റെ മുകള്‍നിലയിലെ സ്ഥാപനത്തില് വെള്ളിയാഴ്ച ഉച്ചയ്ക്ക് രണ്ടേകാലോടെയാണ് സംഭവം. ഈസമയം കുരുവിള മാത്രമായിരുന്നു അവിടെയുണ്ടായിരുന്നത്. ദേഹത്ത് തീപടര്‍ന്ന കുരുവിള, പുറത്ത് വരാന്തയിലൂടെ ഓടി കെട്ടിടത്തിനു മുകളില്‍നിന്ന് താഴേക്ക് ചാടി. റോഡരികിലെ ഓവുചാലിലേക്ക് വീണ ഇദ്ദേഹത്തെ നാട്ടുകാര് ഉടന് ആശുപത്രിയിലെത്തിച്ചു.\nതാമരശേരി സിഐ ടി.എ. അഗസ്റ്റിനാണ് അന്വേഷണ ചുമത. സിഐയുടെ നേതൃത്വത്തില് പോലീസ് പോലീസ് ഇന്‍ക്വസ്റ്റ് നടത്തി. പോസ്റ്റുമോട്ടത്തിന് ശേഷം മൃത്ദേഹം വിട്ടുനല്‍കും. കുറച്ച് ദിവസങ്ങള്‍ക്ക് മുമ്പ് സ്ഥാപനത്തില് സ്വര്‍ണം പണയം വെയ്ക്കാനെത്തിയ വ്യക്തിയെ കേന്ദ്രീകരിച്ചാണ് അന്വേഷണം നടന്നുവരുന്നതെന്ന പോലീസ് പറഞ്ഞു.


കരീബിയന് കരുത്തിനെതിരെ ഇന്ത്യ നാളെ ഇറങ്ങും; മഴ ഭീഷണിയിലും സഞ്ജുവില് കണ്ണുംനട്ട് ആരാധകര് | India|t20|west indies\nഇന്ത്യ-വെസ്റ്റ് ഇന്‍ഡീസ് ട്വന്റി20 പരമ്പരയ്ക്ക് നാളെ ഹൈദരാബാദില് തുടക്കമാകും. വൈകീട്ട് 7: 30 നാണ് മത്സരം ആരംഭിക്കുക. കളിക്ക് മുന്നോടിയായി ഇന്ത്യന് ടീം ഇന്നലെ ഹൈദരാബാദിലെത്തി. ബംഗ്ലാദേശിനെതിരായ പരമ്പര വിജയത്തിന്റെ ആത്മവിശ്വാസത്തിലാണ് കൊഹ്ലിപട നാളെ കളത്തിലിറങ്ങുന്നത്.\nമത്സരത്തെ മഴ തടസപ്പെടുത്തുവാനുള്ള സാധ്യതകള് ഉണ്ടെന്നാണ് സൂചന, എന്നാല് കളി ഉപേക്ഷിക്കേണ്ട സാഹചര്യം ഉണ്ടാവില്ല എന്നാണ് കാലാവസ്ഥ റിപ്പോര്‍ട്ടുകള് പറയുന്നത്.മൂന്ന് ട്വന്റി 20 യും മൂന്ന് ഏകദിനവുമാണ് പരമ്പരകളില് ഉള്ളത്.ബംഗ്ലാദേശിനെതിരായ പരമ്പരയില് വിശ്രമത്തിലായിരുന്ന കൊഹ്ലിയുടെ മടങ്ങിവരവ് ഇന്ത്യന് ടീമിന് ആത്മവിശ്വാസം നല്‍കുന്നുണ്ടെങ്കിലും ഏതൊരു ടീമിനെയും അട്ടിമറിക്കാന് കെല്‍പ്പുള്ള ടീമാണ് പൊള്ളാര്‍ഡിനു കീഴിലുള്ള വെസ്റ്റ് ഇന്‍ഡീസ്. ടീമിനെ തങ്ങളുടെ പ്രതാപകാലത്തേക്ക് മടക്കിക്കൊണ്ട് പോകുമെന്നാണ് ക്യാപ്റ്റന് സ്ഥാനം ഏറ്റെടുത്ത ശേഷം പൊള്ളാര്‍ഡ് പ്രതികരിച്ചത്.\nഎന്നാല് ആരാധകരെല്ലാം ഉറ്റുനോക്കുന്നത് ഈ പരമ്പരയില് സഞ്ജുവിനെ കളിപ്പിക്കാന് ബിസിസിഐ തയ്യാറാകുമോ എന്നാണ്. പരമ്പരയ്ക്കുള്ള ടീമില് നിന്നും ആദ്യം തഴഞ്ഞിരുന്നെങ്കിലും പിന്നീട് ശിഖര് ധവാനു പരിക്കേറ്റു പുറത്തുപോകേണ്ടി വന്നതിനാലാണ് സഞ്ജുവിന് വീണ്ടും ഇന്ത്യന് ജെഴ്സിയണിയാന് അവസരം ലഭിച്ചത്. ധവാന് പകരക്കാരനായി ടീമിലെത്തിയതിനാല് തന്നെ സഞ്ജുവിനെ ഓപ്പണറായും പരിഗണിക്കുമെന്ന് ബിസിസിഐ ജോയ്ന്റ് സെക്രട്ടറി ജയേഷ് ജോര്‍ജ് പ്രതികരിച്ചു. എന്നാല് രോഹിത് ശര്‍മയേയും കെഎല് രാഹുലിനേയും മറികടന്ന് ഓപ്പണര് ആകുക എന്നത് സഞ്ജുവിന് വെല്ലുവിളിയാകും. നേരത്തേ ബംഗ്ലാദേശിനെതിരായ ട്വന്റി 20 പരമ്പരക്കുള്ള ടീമില് സഞ്ജു ഇടംപിടിച്ചെങ്കിലും ഒരു മത്സരത്തില് പോലും താരത്തിന് അവസരം ലഭിച്ചിരുന്നില്ല. ഇതിനെതിരെ ബിസിസിഐയുടെ ഒഫീഷ്യല് പേജില് വന് പ്രതിഷേധമായിരുന്നു ഉണ്ടായിരുന്നത്. വെസ്റ്റ് ഇന്‍ഡീസിനെതിരായ രണ്ടാം ട്വന്റി 20 മത്സരം കാര്യവട്ടത്ത് ആയതിനാല് തന്നെ ആരാധകര് ഏറെ പ്രതീക്ഷയിലാണ്.\nIndia t20 west indies\nകുവൈറ്റിൽ കത്തിക്കരിഞ്ഞ നിലയിൽ പ്രവാസി മലയാളിയുടെ മൃതദേഹം കണ്ടെത്തി\nമേയര് തെരഞ്ഞെടുപ്പ് : 18 കോണ്‍ഗ്രസ് അംഗങ്ങളെ കാണാനില്ല\nകേന്ദ്രസര്‍ക്കാര് സംസ്ഥാനങ്ങള്‍ക്ക് നല്‍കിയ വെന്റിലേറ്ററുകളുടെ കണക്കെടുപ്പ് നടത്തണം; നിര്‍ദ്ദേശവുമായി പ്രധാനമന്ത്രി\nMay 15, 2021, 06:51 pm IST


ടി.ആര്.പി തട്ടിപ്പ് കേസില് അര്‍ണബിനെതിരെ മുംബൈ പൊലീസിന്റെ കുറ്റപത്രം – Chandrika Daily\nBy web desk3Tuesday June 22, 2021 19:57 pm\n1800 പേജുള്ള കുറ്റപത്രമാണ് സമര്‍പ്പിച്ചത്\nമുംബൈ: ടി.ആര്.പി (ടെലിവിഷന് റേറ്റിങ് പോയിന്റ്) തട്ടിപ്പ് കേസില് റിപ്പബ്ലിക് ടി.വി എഡിറ്റര് ഇന്‍ചീഫ് അര്‍ണബ് ഗോസ്വാമിക്കെതിരെ മുംബൈ പൊലീസ് കുറ്റപത്രം സമര്‍പ്പിച്ചു. അര്‍ണബിനെ കൂടാതെ റിപ്പബ്ലിക് ടി.വി ഉടമസ്ഥരായ എ.ആര്.ജി ഔട്ട്‌ലയര് മീഡിയയുടെ ഭാഗമായ നാല് പേര് കൂടി കേസിലെ പ്രതികളാണ്. 1800 പേജുള്ള കുറ്റപത്രമാണ് സമര്‍പ്പിച്ചത്.\nഒമ്പത് മാസം മുമ്പാണ് കേസില് എഫ്.ഐ.ആര് രജിസ്റ്റര് ചെയ്തത്. അര്‍ണബ് ഗോസ്വാമിയുടെ റിപ്പബ്ലിക് ടി.വി ടി.ആര്.പി കൃത്രിമമായി പെരുപ്പിച്ചുവെന്ന് കാട്ടിയായിരുന്നു കേസ്. കഴിഞ്ഞ വര്‍ഷം ഒക്ടോബറില് നടി കങ്കണ റണാവതിന്റെ ഓഫീസിലെ അനധികൃത നിര്‍മാണം നഗരസഭ പൊളിച്ചുനീക്കുന്നതിനിടെ വാര്‍ത്ത പൊലിപ്പിക്കാന് കൃത്രിമമായി ശ്രമിച്ചുവെന്നതിനാണ് കേസ്.\nറിപ്പബ്ലിക് ടി.വി, ഫക്ത് മറാത്തി, ബോക്‌സ് സിനിമ എന്നീ ചാനലുകള് ടി.ആര്.പി റേറ്റ് കൃത്രിമമായി വര്‍ധിപ്പിക്കാന് ചാനല് ഉപഭോക്താക്കള്‍ക്ക് കൈക്കൂലി നല്‍കിയെന്നായിരുന്നു പൊലീസിന്റെ ആരോപണം.\nകേസ് അന്വേഷണം മൂന്നു മാസത്തിനകം പൂര്‍ത്തിയാക്കുമെന്ന് കഴിഞ്ഞ മാര്‍ച്ചില് മഹാരാഷ്ട്ര സര്‍ക്കാര് കോടതിയെ അറിയിച്ചിരുന്നു. അന്വേഷണം മരവിപ്പിക്കണമെന്ന അര്‍ണബിന്റെ ആവശ്യം കോടതി തള്ളിയിരുന്നു.


‘വിരാട് ഭയ്യാ, ധോണിയേ വിളിക്കൂ...’: ഗാലറിയില് നിന്നും ആരാധകര് പറഞ്ഞത്\nബൗണ്ടറിയിൽ ഫീൽഡ് ചെയ്യുന്നതിനിടെയാണ് കോഹ്‍ലിക്ക് ആരാധകർ ‘തന്ത്ര’ങ്ങൾ കെെമാറിയത്\n11 Mar, 2019 at 12:06 PM\nമൊഹാലിയിൽ കൂറ്റൻ സ്കോർ നേടിയിട്ടും ഓസീസിനെതിരെ വിജയം നേടാനാവാതെ പോയതിൽ കനത്ത നിരാശയിലാണ് ഇന്ത്യൻ ക്യാമ്പ്. മത്സരത്തിൽ റിഷഭ് പന്തിന്റെ പ്രകടനം പ്രത്യകം ചർച്ച ചെയ്യപ്പെടുകയുമുണ്ടായി. റിഷഭ് പന്തിന്റെ പിഴവ് മൂലമാണ് ഇന്ത്യക്ക് വിജയം നഷ്ടമായതെന്നാണ് മത്സര ശേഷം ആരാധകർ സോഷ്യൽ മീഡിയയിലൂടെ പറയുന്നത്.\nഅതിനിടെ, നാലാം മത്സരത്തിൽ ഓസീസിനെതിരെ ഫീൽഡ് ചെയ്യുന്ന വിരാട് കോഹ്‍ലിയോട് ധോണിയെ തിരികെ വിളിക്കാൻ ആവശ്യപ്പെട്ട് കൊണ്ടുള്ള വീഡിയോ ട്വിറ്ററിൽ വെറ്റലായിരിക്കുകയാണ്. മൊഹാലിയിലെ പരാജയത്തോടെ അഞ്ച് മത്സരങ്ങളടങ്ങിയ പരമ്പര 2-2 എന്ന നിലയിലാണ്.\nബൗണ്ടറിയിൽ ഫീൽഡ് ചെയ്യുന്നതിനിടെയാണ് കോഹ്‍ലിക്ക് ആരാധകർ ‘തന്ത്ര’ങ്ങൾ കെെമാറിയത്. ‘വിരാട് ഭായി ധോണിയെ തിരികെ വിളിക്കൂ’ എന്നും ‘മാഹി...മാഹി’ എന്നും ചിലർ ഗാലറിയിൽ നിന്നും വിളിച്ച് പറയുകയായിരുന്നു.\nമത്സരത്തിന്റെ 44ാം ഓവറിൽ ഓസീസ് താരം ആസ്റ്റൺ ടാർണറിനെ പുറത്താക്കാനുള്ള സുവർണ്ണാവസരം വിക്കറ്റിന് പിന്നിൽ പന്ത് കെെവിടുകയായിരുന്നു.\nനിരവധി സ്റ്റംപിംഗ് അവസരങ്ങൾ പാഴാക്കിയ പന്ത്, ഒരു ഘട്ടത്തില് ധോണി സ്റ്റെെലിൽ മിന്നൽ സ്റ്റംപിങ്ങിന് വേണ്ടി ശ്രമിച്ചെങ്കിലും, മൂന്നാം അംപയർ അത് ഔട്ടല്ലെന്ന് വിധിക്കുകയായിരുന്നു. ഇതേ തുടർന്ന്\nഗാലറിയിൽ നിന്നും ധോണി വിളികൾ ഉയരുകയുണ്ടായി.\nഎന്നാൽ പന്തിന് പിന്തുണയുമായി ശിഖർ ധവാൻ രംഗത്തെത്തി. റിഷഭ് ഒരു യുവ താരമാണെന്ന് പറഞ്ഞ ധവാൻ, ഏതൊരു യുവതാരത്തിനും നൽകുന്നത് പോലെ സമയം പന്തിനും നൽകണമെന്ന് പറഞ്ഞു. ധോണിയെ പോലൊരു താരവുമായി പന്തിനെ താരതമ്യം ചെയ്യരുതെന്നും ധവാൻ മത്സര ശേഷം പറഞ്ഞു.\nപരമ്പര സമനിലയിലായതോടെ ഡൽഹി ഫിറോസ് ഷാ കോട്ലയിൽ നടക്കുന്ന അവസാന മത്സരം ഇരു ടീമുകൾക്കും നിർണായകമാണ്. ബുധനാഴ്ച്ചയാണ് അവസാന മത്സരം.\nRishabah PantIndiaVirat KohliMahendra Singh Dhoni


ഖത്തറിൽ പുതിയ നിയന്ത്രണങ്ങൾ പ്രാബല്യത്തിൽ; വിമാന യാത്രക്കാർക്ക് പ്രത്യേക മാർഗനിർദേശങ്ങൾ\nTuesday, January 25, 2022 17:38:27 PM\nഖത്തറിൽ പുതിയ നിയന്ത്രണ ങ്ങൾ പ്രാബല്യത്തിൽ; വിമാന യാത്രക്കാർക്ക് പ്രത്യേക മാർഗനിർദേശങ്ങൾ\nസ്വന്തം ലേഖകൻ: ഖത്തറിൽ കോവിഡ് വ്യാപന പശ്ചാത്തലത്തിൽ മന്ത്രിസഭ നിർദേശിച്ച പുതിയ നിയന്ത്രണങ്ങൾ ശനിയാഴ്ച മുതൽ പ്രാബല്യത്തിൽ വരും. ഒമിക്രോൺ റിപ്പോർട്ട് ചെയ്തതിനു പിന്നാലെ വിവിധ മേഖലകളിലായി കർശനമായ നിയന്ത്രണങ്ങളാണ് സർക്കാർ ഏർപ്പെടുത്തിയത്. വാഹനങ്ങളിൽ പരമാവധി നാലുപേർ, കർവ ബസ്, ദോഹ മെട്രോ ഉൾപ്പെടെയുള്ള പൊതുഗതാഗത സംവിധാനങ്ങളിൽ യാത്രക്കാർ 60 ശതമാനം, ബാർബർഷോപ്പുകളിൽ 50 ശതമാനം തുടങ്ങിയവയാണ് പ്രധാന നിർദേശം. ഇതുസംബന്ധിച്ച് ആരോഗ്യമന്ത്രാലയം വിശദമായ പട്ടിക തന്നെ കഴിഞ്ഞദിവസം പുറത്തിറക്കിയിരുന്നു. പള്ളികളിലെ നിയന്ത്രണവും ശനിയാഴ്ച പ്രാബല്യത്തിൽ വരും. 12ന് താഴെ പ്രായമുള്ള കുട്ടികൾക്ക് പ്രവേശനമുണ്ടാവില്ല.\nയാത്രക്കാർക്ക് പ്രത്യേക നിർദേശങ്ങളുമായി ദോഹ വിമാനത്താവളം. യാത്രക്ക് മൂന്ന് മണിക്കൂർ മുമ്പ് വിമാനത്താവളത്തിലെത്തണമെന്നും കോവിഡ് ലക്ഷണമുള്ളവർ യാത്രക്കെത്തരുതെന്നും നിർദേശം നൽകി. കോവിഡ് വ്യാപനത്തിന്റെ പശ്ചാത്തലത്തിലാണ് യാത്രക്കാർക്ക് ദോഹ ഹമദ് അന്താരാഷ്ട്ര വിമാനത്താവളം പുതിയ നിർദേശങ്ങൾ നൽകിയത്.\nയാത്രികർ കോവിഡ് പ്രതിരോധ മാർഗങ്ങൾ സ്വീകരിക്കണം. പനി, ചുമ, ശ്വാസ തടസം, മണമോ രുചിയോ കുറയൽ തുടങ്ങിയ കോവിഡ് ലക്ഷണങ്ങളുണ്ടെങ്കിൽ വിമാനത്താവളത്തിലേക്ക് വരരുത് -അധികൃതർ നിർദേശിച്ചു. എല്ലാ ഗേറ്റുകളിലും ടെർമിനലിലും തെർമൽ സ്‌ക്രീനിങ് കാമറകൾ സ്ഥാപിച്ചിട്ടുണ്ടെന്നും 24 മണിക്കൂറും പ്രവർത്തിക്കുന്ന മെഡിക്കൽ ക്ലിനിക്കും വിമാനത്താവളത്തിൽ സജ്ജമാണെന്നും അറിയിച്ചു. എയർപോർട്ട് ജീവനക്കാർക്ക് പ്രത്യേക പരിശീലനം നൽകിയതായും പൊതുജനാരോഗ്യ മന്ത്രാലയത്തിന്റെ പുതിയ മാർഗനിർദേശങ്ങളുടെ പശ്ചാത്തലത്തിലാണ് മുൻകരുതൽ നടപടികളെന്നും അധികൃതർ പറഞ്ഞു.\nഅതിനിടെ കോവിഡ് വ്യാപനം രൂക്ഷമായതോടെ ഖത്തറിലെ റസ്റ്റാറന്‍റുകളിലും കഫേകളിലും ശീശ നിരോധിച്ച് വാണിജ്യ-വ്യവസായ മന്ത്രാലയം ഉത്തരവ്. ശനിയാഴ്ച മുതല് ഇനിയൊരു അറിയിപ്പുണ്ടാകുന്നത് വരെയാണ് നിരോധനം. കോവിഡ് പ്രതിരോധത്തിന്‍റെ ഭാഗമായുള്ള തീരുമാനം ലംഘിച്ചാല് നിയമനടപടിയുണ്ടാകുമെന്നും മന്ത്രാലയം മുന്നറിയിപ്പ് നല്‍കി. കോവിഡിന്‍റെ ആദ്യ തരംഗങ്ങളിൽ ഏർപ്പെടുത്തിയ നിയന്ത്രണങ്ങളുടെ അടിസ്ഥാനത്തിൽ നേരത്തെയും ശീശകൾ വിലക്കിയിരുന്നു. ഏതാനും മാസം മുമ്പ് മാത്രമാണ് പുനസ്ഥാപിച്ചത്.


സ്വപ്നങ്ങളെ മുറുകെപ്പിടിച്ചാൽ നിങ്ങൾക്കും താരമാകാം,'ഇങ്ങനെയാണ് ഭായ് ഞാൻ താരമായത്' അശ്വതി ശ്രീകാന്ത്-Oneindia-Interviews-Malayalam-WSFDV\nOneindia | 5th Apr, 2020 06:27 PM\nവീഴ്ചകളാണ് മുന്നോട്ട് നടക്കാനുള്ള ഇന്ധനമായത്\nനമ്മളെല്ലാവരും ജീവിക്കുന്നത് സന്തോഷത്തിനു വേണ്ടിയാണ്. ഭക്ഷണം കഴിക്കുമ്പോൾ പോലും അത് കഴിച്ച് വയറ് നിറയുമ്പോൾ നമുക്ക് ഒരു സന്തോഷം ലഭിക്കും. അത് ജീവിതത്തിൽ വളരെ പ്രധാനപ്പെട്ട ഒന്നാണ് . ഞാൻ ഇത്രയും സന്തോഷവതിയായിരിക്കുന്നതിന്റെ കാരണം ജീവിതത്തിൽ നിന്ന് ഉൾകൊണ്ട പാഠങ്ങളാണ്. വായിൽ സ്വർണ്ണ കരണ്ടിയുമായി ജനച്ച ബാല്യമായിരുന്നില്ല എന്റേത്. ഒരു മിഡിൽ ക്ലാസ് കുടുംബത്തിലായിരുന്നു ജനനം. സാധാരണ വീട്ടിലുണ്ടാകുന്ന എല്ലാ പ്രശ്നങ്ങളും എന്റെ വീട്ടിലും ഉണ്ടായിരുന്നു. സാമ്പത്തിക പ്രശ്നങ്ങളും ആരോഗ്യ പ്രശ്നങ്ങളും ബന്ധങ്ങളിലുണ്ടാകുന്ന വിള്ളലുകളും ഇതെല്ലാം എന്റെ വീട്ടിലേയും പ്രശ്നങ്ങളായിരുന്നു. ഇതിൽ നിന്നുള്ള പോരാട്ടമായിരുന്നു പിന്നേടുളള എന്റെ ജീവിതം. ഇപ്പോൾ ജീവിതത്തിൽ എന്ത് ലഭിച്ചുവോ അതിനു പിന്നിൽ ചിട്ടയായ കഠിന പ്രയത്നമുണ്ട്. ജീവിതത്തിൽ കാലിടറിപ്പോയ പല ഘട്ടങ്ങളും ഉണ്ടായിരുന്നു. സ്വയം എഴുന്നേൽക്കാനും മുന്നോട്ട് നടക്കാനുമുള്ള ധൈര്യം ഓരോ വീഴ്ചകളും എനിയ്ക്ക് നൽകിയിരുന്നു.ജോലിയിൽ പ്രവേശിച്ചു കഴിഞ്ഞപ്പോൾ ആളുകളുടെ പരിഹാസത്തിനും വിമർശനങ്ങൾക്കും ഇരയായിട്ടുണ്ട്. അന്നൊക്കെ ഒരുപട് കരഞ്ഞിട്ടുമുണ്ട്. ചെറിയ വിമർശനങ്ങൾ പോലും താങ്ങാൻ കഴിഞ്ഞിരുന്നില്ല. പലപ്പോഴും ക്യമാറയ്ക്ക് മുന്നിൽ ചിരിച്ച് കളിച്ച് നിൽക്കുമ്പോൾ പോലും ഞാൻ സന്തോഷവതിയായിരിന്നില്ല. പ്രോഗ്രാമിനിടെ മാറി നിന്ന് കരഞ്ഞിട്ട് വീണ്ടും ചിരിച്ച മുഖവുമായി എത്തിയിട്ടുണ്ട് .\nസങ്കടം നമുക്ക് പറ്റില്ല\nആർ ജെയിൽ നിന്ന് സ്വപ്നങ്ങളിലേക്ക്\nവളരെ യാദ്യശ്ചികമായിട്ടാണ് റോഡിയോയിൽ നിന്ന് ടിവിലേയ്ക്ക് വരുന്നത്. സുഹൃത്തുക്കൾ മുഖേനെയാണ് ടെലിവിഷനിൽ അവസരം ലഭിക്കുന്നത്. എന്നെ സംബന്ധിച്ച് ഒരു ഗംഭീരമായ തുടക്കമായിരുന്നു ലഭിച്ചത്. ഫ്ലവേഴ്സ് ചാനാൽ സംപ്രേക്ഷണം ചെയ്ത കോമഡി സൂപ്പർ നൈറ്റിലൂടെയായിരുന്നു ടെലിവിഷൻ കരിയർ ആരംഭിച്ചത്. തുടക്കം തന്നെ സുരാജ് വെഞ്ഞാറൻമൂടിനെ പോലെ മികച്ച കലാകാരനോടൊപ്പമയിരുന്നു. മറ്റൊരു ചാനലിൽ വേറൊരു ഷോയിലൂടെയാണ് തുടങ്ങിയതെങ്കിൽ ചിലപ്പോൾ ഇത്രയും ശ്രദ്ധ തനിയ്ക്ക് ലഭിക്കില്ലായിരുന്നു. അന്നും ഇന്നും ഇനി അങ്ങോട്ടും ഞാൻ  ഞാനായി നിന്നുകൊണ്ടായിരിക്കും കരിയറുമായി മുന്നോട്ട് പോകുന്നത്.\nസോഷ്യൽ മീഡിയയിൽ പ്രചരിച്ച ചിത്രം\nജീവിതത്തിൽ ഏറ്റവും കൂടുതൽ കരഞ്ഞത് അന്നായിരുന്നു. എന്റെ മകളെ മുലയൂട്ടുന്ന സമയമായിരുന്നു. അന്ന് ഒരു അമ്മയുടെ ശരീര പ്രകൃതമായിരുന്നു എനിയ്ക്ക്. അതിനെ എങ്ങനെയെല്ലാം മോശമാക്കി ചിത്രീകരിക്കാൻ പറ്റുമോ അതെല്ലാം ആ ചിത്രത്തിൽ ചെയ്തിരുന്നു . കരിയർ അവസാനിപ്പിക്കുന്നതിനെ കുറിച്ചു വരെ ചിന്തിച്ചിരുന്നു. എന്നാൽ അന്ന് എനിയ്ക്ക് എല്ലാ പിന്തുണയുമായി കൂടെ നിന്നത് ഭർത്താവായിരുന്നു. സ്വന്തം ഭാര്യയുടെ ചിത്രം ഇത്തരത്തിൽ കണേണ്ടി വന്നതിൽ നല്ല വിഷമം ഉണ്ടെങ്കിൽ പോലും അന്ന് അദ്ദേഹം എന്നോട് പറഞ്ഞത് ഏതോ ഒരു വിവരദോഷിയുടെ മാനസിക വൈകൃതമാണിത്. നീ അതിന്റെ പേരിൽ കരയുകയോ വിഷമിക്കുകയോ നിന്റെ കരിയർ അവസാനിപ്പിക്കുകയോ ചെയ്യേണ്ടതില്ല. അങ്ങനെ ചെയ്താൽ നമ്മൾ അവരുടെ മുന്നിൽ തോറ്റ് കൊടുക്കുന്നതു പോലെയാണ്. എല്ലാ സ്ത്രീകൾക്കും ഉള്ളത് മാത്രമാണ് നിനക്കും ഉളത്. അത് മോശമായി ഒരാൾ ചിത്രീകരിച്ചത് ചെയ്യുന്ന ആളിന്റെ മാനസിക വൈകൃതമാണ്. നമ്മൾ അതിൽ വിഷമിക്കേണ്ട കാര്യമില്ലെന്ന് അദ്ദേഹം തുടർച്ചയായി എനിയ്ക്ക് പറഞ്ഞ് മനസ്സലാക്കി തന്നു. പിന്നീട് ഞാൻ അതിനെ കുറിച്ച് ശ്രദ്ധിക്കാതെയായി.\nഏറ്റവും കൂടുതൽ സങ്കടം വരുന്നത്\nചിലതൊക്കെ കാണുമ്പോൾ വല്ലാതെ ദേഷ്യം വരും . അതെല്ലാം കൃത്യമായി റിപ്പോർട്ട് ചെയ്യാറുമുണ്ട്. സൈബർ സെല്ല് മുഖേനെ പരാതി കൊടുക്കുകയും ആക്ഷൻ എടുപ്പിച്ച സംഭവങ്ങൾവരെയുമുണ്ട്. തന്നെ ഏറ്റവും കൂടുതൽ സങ്കടപ്പെടുത്തുന്നത് ടീനേജ് പ്രായക്കാരായ കുട്ടികൾ മോശമായ മെസേജുകൾ അയക്കുന്നതാണ്. അതും അവരുടെ യഥാർഥ ഐഡികളിൽനിന്ന് . അത് കാണുമ്പോൾ എനിയ്ക്ക് ശരിയ്ക്കും സങ്കടം വരും. എന്ത് വൈകൃതമായ ഒരു സൊസൈറ്റിലാണ് നാം ജീവിക്കുന്നതെന്ന് ചിന്തിക്കാറുണ്ട്. ഇത്തരം പ്രശ്നങ്ങളിൽ അകപ്പെടുന്ന പെൺകുട്ടികളോട് എനിയ്ക്ക് പറയാനുളളത് ആരുടെയെങ്കിലും മനസ്സിൽ തോന്നുന്ന വൈകൃതത്തിലൂടെ പോകുന്ന ഒന്നല്ല നമ്മുടെ മാനവും അഭിമാനവും. അങ്ങനെ ആരെങ്കിലും വിളിച്ചു കൂവിയാൽ അവിടെ നഷ്ടപ്പെട്ട് പോകുന്നത് അവന്റെ അഭിമാനമാണ്. പിന്നെ പ്രതികരിക്കേണ്ടിടത്ത് പ്രതികരിക്കുകയും ശിക്ഷ വാങ്ങി കൊടുക്കേണ്ടവർക്ക് ശിക്ഷ വാങ്ങി കൊടുക്കുകയും വേണം. ഫേക്ക് ഐഡികളെ ഓർത്ത് ഒരിക്കൽ പോലും സമയം കളയരുത്.\nചെറുപ്പം മുതലെ ഒരു പാട് സ്വപ്നങ്ങൾ മനസ്സിൽ കൊണ്ട് നടന്ന പെൺകുട്ടിയായിരുന്നു ഞാൻ. മകളുണ്ടായ സമയത്ത് ജീവിതം തന്നെ തീർന്നു എന്നായിരുന്നു വിചാരിച്ചത്. വിഷാദത്തിലേയ്ക്ക് വീഴുന്ന അവസ്ഥവരെയുണ്ടായിരുന്നു. എന്നാൽ അതൊക്കെ കഴിഞ്ഞാണ് എന്റെ കരിയറിലെ നല്ല ഭാഗം ആരംഭിക്കുന്നത്. നമുക്ക് ആകെ ഒറ്റ ജീവിതം മാത്രമാണുള്ളത് ആ സമയത്ത് ആഗ്രഹമുള്ള എല്ലാ കാര്യവും ചെയ്യുക. ആ ചിന്ത എന്റെ മനസ്സിൽ കടന്ന് കൂടിയതിന് ശേഷം ഒരു നിമിഷം പോലും വെറുതെ കളഞ്ഞിട്ടില്ല . ഇപ്പോൾ ഒരു നിമിഷം ചുമ്മാതെ ഇരുന്നാൽ എനിയ്ക്ക് കുറ്റബോധം തോന്നും. അതു കൊണ്ട് ഏറ്റവും പ്രിയപ്പെട്ട ഉച്ചയുറക്കം പോലും ഒഴിവാക്കിയിട്ടുണ്ട്. ഒരു ദിവസം നേരത്തെ ഉറങ്ങി കഴിഞ്ഞാൽ ആ ദിവസം പെട്ടെന്ന് തീർന്നു പോയല്ലോ എന്നൊരു സങ്കടം എനിയ്ക്ക് തേന്നാറുണ്ട് . ജീവിതത്തിൽ നിന്ന് ഒരു ദിവസം കൂടി കുറയുകയാണല്ലോ. അതുകൊണ്ട് ജീവിത്തിന്റെ ഓരോ നമിഷവും സ്വപ്നങ്ങൾക്ക് പിന്നാലെ സഞ്ചരിക്കുകയാണ്. 'ഇങ്ങനാണ് ഭായ് ഞാൻ താരമായത്' എന്നവർ മനോഹരമായി പറഞ്ഞവസാനിപ്പിച്ചു.


സഹാറ ഗ്രൂപ്പിന്റെ സ്വത്തുക്കള് കണ്ടുകെട്ടി; ഓഹരി ഇടിഞ്ഞു :: Janmabhumi Daily\nThursday 14 February 2013 7:55 pm IST\nമുംബൈ: സഹാറ ഗ്രൂപ്പിന്റെ സ്വത്തുക്കള് വിപണി നിയന്ത്രിതാവായ സെബി കണ്ടുകെട്ടി. സുബ്രത റോയിയുടെ ഉടമസ്ഥതയിലുള്ള സഹാര ഹൗസിംഗ് ഇന്‍വെസ്റ്റ്മെന്റ് കോര്‍പ്പറേഷന്, സഹാറ ഇന്ത്യ റിയല് എസ്റ്റേറ്റ് കോര്‍പ്പറേഷന് എന്നീ സ്ഥാപനങ്ങളുടെ സ്വത്തുക്കളാണ് കണ്ടുകെട്ടിയിരിക്കുന്നത്. സഹാറ വിഷയത്തില് നടപടി സ്വീകരിക്കുന്നതിലുണ്ടായ കാലതാമസത്തെ തുടര്‍ന്ന് സെബിയെ സുപ്രീം കോടതി കഴിഞ്ഞ ആഴ്ച രൂക്ഷമായി വിമര്‍ശിച്ചിരുന്നു. മൂന്ന് കോടിയോളം വരുന്ന നിക്ഷേപകരില് നിന്നും സമാഹരിച്ച 24,000 കോടി രൂപയും 15 ശതമാനം പലിശയടക്കം തിരിച്ചുനല്‍കണമെന്നാണ് സഹാറയ്ക്ക് സുപ്രീം കോടതി ഏതാനും മാസം മുമ്പ് നല്‍കിയിരുന്ന നിര്‍ദ്ദേശം. നിയമവിരുദ്ധമായി ഇരു കമ്പനികളും യഥാക്രമം 6,350 കോടി രൂപയും 19,400 കോടിയോളം രൂപയുമാണ് സമാഹരിച്ചതെന്ന് സെബി പറയുന്നു. സെബിയുടെ നടപടിയെ തുടര്‍ന്ന് സഹാറയുടെ ഓഹരി വിലയില് 19 ശതമാനം ഇടിവുണ്ടായി.\nകണ്ടുകെട്ടിയ വസ്തുവകകളുടെ മൂല്യം ഏകദേശം 20,000 കോടി രൂപയ്ക്ക് മുകളിലാണ് കണക്കാക്കുന്നത്. മുംബൈയ്ക്ക് സമീപമുള്ള ആംപി വാലിയിലുള്ള 1,020 ഏക്കര് ഭൂമിയും കണ്ടുകെട്ടിയവയില് പെടുന്നു. സുബ്രത റോയ് സഹാറ, വന്ദന ഭാര്‍ഗവ, രവി ശങ്കര് ഡ്യൂബെ, അശോക് റോയ് ചൗധരി മുതലായവരുടെ ബാങ്ക് അക്കൗണ്ടുകളും ഡീമാറ്റ് അക്കൗണ്ടുകളും മരവിപ്പിക്കുന്നതിനും നിര്‍ദ്ദേശം നല്‍കിയിട്ടുണ്ട്. ഈ വ്യക്തികളുടെ പേരിലുള്ള എല്ലാ സ്ഥാവര ജംഗമ വസ്തുക്കളും കണ്ടുകെട്ടുന്നതിനുമാണ് നിര്‍ദ്ദേശം നല്‍കിയിരിക്കുന്നതെന്ന് സെബിയുടെ മുഴുവന് സമയ അംഗം പ്രശാന്ത് ശരണ് പറഞ്ഞു.\n21 ദിവസത്തിനുള്ളില് സ്വത്തുക്കള് സംബന്ധിച്ച വിശദമായ വിവരം നല്‍കണമെന്നും സെബി കമ്പനി ഉടമകള്‍ക്കും ഡയറക്ടര്‍മാര്‍ക്കും നിര്‍ദ്ദേശം നല്‍കിയിട്ടുണ്ട്. ഈ ഉത്തരവിന്റെ പകര്‍പ്പ് ആര്‍ബിഐയ്ക്കും എന്‍ഫോഴ്സ്മെന്റ് ഡയറക്ടറേറ്റിനും അയച്ചിട്ടിണ്ടുണ്ട്. എന്നാല് സഹാറ ഗ്രൂപ്പിന്റെ മൊത്തം ബാധ്യത 5,120 കോടി രൂപയ്ക്ക് മേല് ഇല്ലെന്നാണ് സഹാറ അധികൃതര് പറയുന്നത്. പഴയ വസ്തുതകളുടെ അടിസ്ഥാനത്തിലാണ് സെബി വസ്തുവകകള് കണ്ടുകെട്ടിയിരിക്കുന്നതെന്ന് കമ്പനിയുടെ പ്രസ്താവനയില് പറയുന്നു.\nദാവൂദിന്റെ സ്വത്തുക്കള് ബ്രിട്ടന് കണ്ടുകെട്ടി തുടങ്ങി\nലാലുവിന്റെ 165 കോടിയുടെ സ്വത്തുക്കള് കണ്ടുകെട്ടി\nനികുതി വെട്ടിപ്പ്; ശ്രീവത്സം ഗ്രൂപ്പിന്റെ സ്വത്ത്‌വകകള് കണ്ടുകെട്ടി


ജിയോ ഫോണ്2വരുന്നു\nBy : News Desk July 6, 2018 comments\nചെലവു കുറഞ്ഞ ഫീച്ചര് ഫോണായ ജിയോ ഫോണിന്റെ രണ്ടാം നിരക്കാരന് വരുന്നു. കഴിഞ്ഞ ദിവസം നടന്ന 41 ആം ആനുവല് ജനറല് മീറ്റിങ്ങില് ആകാശ് അംബാനിയും ഇഷ അംബാനിയും ചേര്‍ന്നാണ് പുതിയ ഫോണിന്റെ പ്രഖ്യാപനം നടത്തിയത്.\nഓഗസ്റ്റ് 15 ന് ഫോണ് വിപണിയിലിറക്കും. കഴിഞ്ഞ വര്‍ഷം പുറത്തിറക്കിയ ജിയോ ഫോണിനെ അപേക്ഷിച്ച് മികച്ച ഫീച്ചറുകള് പുതിയ ഫോണിനുള്ളതായാണ് സൂചന. ജിയോ ഫോണ്2വിന് 512 എംബി റാമും, 4ജിബി സ്‌റ്റോറേജും ഉണ്ട്. 128 ജിബി എക്‌സ്പാന്‍ഡബിള് മെമ്മറിയും ഫോണിനുണ്ട്. കായ് ഓപ്പറേറ്റിങ് സംവിധാനത്തിലാണ് പ്രവര്‍ത്തനം. 2000 എംഎഎച്ച് ബാറ്ററി ആണ്.2എംപി പിന് ക്യാമറയും, സെല്‍ഫിക്കായി വിജിഎ ക്യാമറയും ഫോണിനുണ്ട്. 4ജിയും വോള്‍ട്ടും സപ്പോര്‍ട്ട് ചെയ്യുന്ന ഫോണില് രണ്ട് സിം ഉപയോഗിക്കാം.\nജിയോ വെബ്‌സൈറ്റു വഴിയും, മൈ ജിയോ ആപ്പ് വഴിയും ഫോണിന് ഓര്‍ഡര് നല്‍കാം. 2,999 രൂപയായിരിക്കും ഫോണിന്റെ വില.\nജിയോ ഗിഗാ ഫൈബറിന്റെ ബുക്കിങും ഓഗസ്റ്റ് 15 നാരംഭിക്കും. ഫിക്‌സഡ് ലൈന് ബ്രോഡ്ബാന്‍ഡ് സംവിധാനമായ ജിയോ ഗിഗാ ഫൈബര് നിലവില് ബീറ്റാ ടെസ്റ്റിങ് ഘട്ടത്തിലാണ്. 1,100 നഗരങ്ങളില് സംവിധാനം താമസിയാതെ പ്രായോഗികമാകും.\nഫൈബര് ടു ഹോം സേവനങ്ങളും പരീക്ഷിച്ചു തുടങ്ങിയിട്ടുണ്ട്. മേയ് 2017 മുതല് മുംബൈ,ദില്ലി, അഹമ്മദാബാദ്, ജാംനഗര്, സൂററ്റ്, വഡോദര എന്നീ ആറ് നഗരങ്ങളിലാണ് പരീക്ഷണം .\nRead more on: jio | jio phone\n398 രൂപയ്ക്ക് 105 ജിബി ഡാറ്റ; ജിയോയെ വെല്ലാൻ പുതിയ പ്ലാൻ അവതരിപ്പിച്ച് എയർടെൽ\nമൂന്ന് മാസത്തേക്ക് 300 ജിബി ഡാറ്റ സൗജന്യം; കിടിലൻ ഓഫറുമായി ജിയോ\nഎതിരാളികളേക്കാൾ പതിൻമടങ്ങ് പുതിയ ഉപഭോക്താക്കളെ കണ്ടെത്തി ജിയോ\n100 രൂപയ്ക്ക് സൗജന്യ കോളിങ്ങും അണ്‍ലിമിറ്റഡ് ഡേറ്റയുമായി ജിയോയുടെ പിറന്നാളാഘോഷം\nകാഡ്ബറി വാങ്ങിയാൽ ജിയോ ഡാറ്റ സൗജന്യം\nകേരള കോണ്‍ഗ്രസ് എമ്മിലെ തര്‍ക്കം പരിഹരിക്കാന് സമവായ ശ്രമവുമായി കുഞ്ഞാലിക്കുട്ടി


ഓര്‍മകളില് സമരങ്ങളും വിപ്ലവവീര്യവും; 76-ാം വയസിലും ചെങ്കൊടിയുടെ ആവേശത്തില് പാറവിള ഗോപാലന് | paravila gopalan\nഓര്‍മകളില് സമരങ്ങളും വിപ്ലവവീര്യവും; 76-ാം വയസിലും ചെങ്കൊടിയുടെ ആവേശത്തില് പാറവിള ഗോപാലന്\nപാറവിള ഗോപാലന് ചിറ്റയം ഗോപകുമാറിനെ മാലയിട്ട് സ്വീകരിക്കുന്നു\nപന്തളം: കാരിരുമ്പിന്റെ കരുത്തുള്ള മനസ്സ്, പാര്‍ട്ടിയുടെ പേരുകേട്ടാല് രക്തം തിളയ്ക്കുന്ന യൗവനം, ഒളിവിലും തെളിവിലും മാറിമാറി മിന്നലാട്ടം നടത്തുന്നകാലത്ത് പാറവിള ഗോപാലനെന്ന സഖാവ് പാര്‍ട്ടിയിലെ നേതാക്കളുടെ രക്ഷാകവചമായിരുന്നു. എഴുപത്തിയാറാം വയസ്സിലും പാര്‍ട്ടിക്കൊപ്പം തിരഞ്ഞെടുപ്പിന്റെ ചൂടിലാണ് കുരമ്പാല പാറവിളയില് പി.എസ്.ഗോപാലനെന്ന പാറവിള ഗോപാലന്.\nകര്‍ഷകത്തൊഴിലാളിയായ അച്ഛന് ശങ്കരന് ചെങ്കൊടി കൈകളില് പിടിപ്പിക്കുമ്പോള് കിട്ടിയ ആവേശം ഇന്നും അതേപോലെ നില്‍ക്കുന്നുവെന്ന് നെഞ്ചത്ത് കൈവെച്ച് ഗോപാലന് പറയുന്നു. 67-ല് കുരമ്പാല ബ്രാഞ്ചില് പാര്‍ട്ടി പ്രവര്‍ത്തകനായും പിന്നീട് ബ്രാഞ്ച് സെക്രട്ടറിയായും പ്രവര്‍ത്തിച്ചു.\n12 ഔണ്‍സ് റേഷനുവേണ്ടി പന്തളത്തുനടന്ന സമരത്തിലും പോലീസ് വെടിവെയ്പിലും 23-ാം പ്രതിയായി പേരുചേര്‍ക്കപ്പെട്ട ഗോപാലന് കൊയ്ത്ത് സമരങ്ങള്, മിച്ചഭൂമി സമരം തുടങ്ങിയ സമരങ്ങളില് പങ്കാളിയായി. മാവേലിക്കരയിലും കൊട്ടാരക്കരയിലും ജയില്‍വാസവുമനുഭവിച്ചു.\nനേതാക്കള്‍ക്ക് ഭീഷണിയുണ്ടായിരുന്ന കാലത്ത് അവരുടെ രക്ഷാകവചമായിരുന്നു ഗോപാലന്. പാര്‍ട്ടി അതിനുള്ള പ്രത്യേക പരിശീലനവും നല്‍കിയിരുന്നു. പാര്‍ട്ടി നേതാക്കളായിരുന്ന കുഞ്ഞികൃഷ്ണന് നായര്‍ക്കൊപ്പവും ടി.എസ്.രാഘവന്‍പിള്ളയ്‌ക്കൊപ്പവും പ്രവര്‍ത്തിച്ചു. മുന് എം.എല്.എ. വി.കേശവനും പഞ്ചായത്ത് പ്രസിഡന്റായിരുന്ന ടി.എസ്.രാഘവന്‍പിള്ളയ്ക്കും സംരക്ഷകനായി നിന്നു. ഇടയ്ക്ക് പാര്‍ട്ടിയിലെ ആഭ്യന്തര പ്രശ്‌നങ്ങളില് ഗോപാലനെതിരേ നടപടിയുണ്ടായെങ്കിലും ഒരു തികഞ്ഞ കമ്യൂണിസ്റ്റായി ഓരോ തിരഞ്ഞെടുപ്പിലും പഴയ വീര്യത്തോടെ ഗോപാലന് ചൊങ്കൊടിക്കുകീഴിലുണ്ട്.


സ്നേഹപൂര്‍വ്വം ഫാത്തിമാനാഥയ്ക്ക്...! print - വത്തിക്കാന് ന്യൂസ്\nഫാത്തിമായിലെ പ്രദക്ഷിണം മെയ് 13, 2019. (ANSA)\nഫാത്തിമായിലെ ദര്‍ശനത്തിരുനാളില് പാപ്പാ ഫ്രാന്‍സിസ് #fatima എന്ന സാമൂഹ്യശ്രൃംഖലയില് പങ്കുവച്ച സന്ദേശം.\n13 മെയ് 2019, വത്തിക്കാന്\n“ഓ മറിയമേ, #ഫാത്തിമാനാഥേ, ഞങ്ങള് എല്ലാവരും അങ്ങേ ദൃഷ്ടിയില് വിലപ്പെട്ടവരാണ്. ഞങ്ങളിലെ യാതൊന്നും അങ്ങയില്‍നിന്നും ഞങ്ങളെ വേര്‍പെടുത്താതിരിക്കട്ടെ. അങ്ങേ ആശ്ലേഷത്താല് ഞങ്ങളുടെ ജീവിതങ്ങളെ സംരക്ഷിക്കണമേ, വിശുദ്ധിയുടെ പാതയില് ഞങ്ങളെ അങ്ങു നയിക്കണമേ!”\nMary, Virgin of #Fatima, we are certain that each one of us is precious in your eyes and that nothing in our hearts has estranged you. Guard our life with your embrace, guide us all on the path to holiness.\nമെയ് 13-നാണ് പോര്‍ച്ചുഗലിലെ ഫാത്തിമായില്3ഇടയക്കുട്ടികള്‍ക്ക് കന്യകാനാഥ പ്രത്യക്ഷപ്പെട്ടത്. ലോക സമാധാനത്തിനായി പ്രാര്‍ത്ഥിക്കാനുള്ള സന്ദേശം നല്കിക്കൊണ്ടാണ് ലൂസിയ, ജസീന്ത, ഫ്രാന്‍സിസ്കോ എന്നിങ്ങനെ യഥാക്രമം 10, 9,7വയസ്സുകള് മാത്രം പ്രായമുള്ളവര്‍ക്ക് പരിശുദ്ധ കന്യകാനാഥ ദര്‍ശനംനല്കിയത്. 1917-Ɔമാണ്ടിലെ മെയ് 13-Ɔ൦ തിയതിയാണ് ആദ്യമായി കന്യകാനാഥ ഇടയക്കുട്ടികള്‍ക്ക് ദര്‍ശനം നല്കിയത്. തുടര്‍ന്നും പലവട്ടം സ്വര്‍ഗ്ഗറാണി പ്രത്യക്ഷപ്പെട്ടു, കുട്ടികളുമായി സംവദിക്കുകയും ജീവിതവിശുദ്ധിയുടെ സന്ദേശം നല്കുകയും ചെയ്തു.


March 5, 2015 , മൊയ്തീന് പുത്തന്‍ചിറ\nവര്‍ഗീയ വിവാദങ്ങളുടെ വിളഭൂമിയായ മഹാരാഷ്‌ട്രയില് നിന്ന് ഏറ്റവും അവസാനമായി വന്ന വാര്‍ത്ത ബീഫ് വില്പന നിരോധിച്ചു എന്നുള്ളതാണ്. ജനങ്ങള് തെരഞ്ഞെടുത്ത സര്‍ക്കാരുകളെ നോക്കുകുത്തികളാക്കി ആര്.എസ്.എസും. ശിവസേനയും മത്സരിച്ചു ഭരിക്കുന്ന ഈ സംസ്ഥാനത്തെ, ഇന്ത്യയുടെ വാണിജ്യ തലസ്ഥാനമെന്നറിയപ്പെടുന്ന മുബൈയിലാണ് ഏറ്റവും കൂടുതല് വര്‍ഗീയ ചേരിതിരിവ് നടക്കുന്നത്. ഒരു ഇന്ത്യന് പൗരന് അവകാശപ്പെട്ട സ്വാതന്ത്ര്യം പൂര്‍ണ്ണമായും ആസ്വദിക്കാന് ഈ മഹാനഗരത്തില് സാധ്യമല്ല എന്ന് ചരിത്രം നമ്മെ പഠിപ്പിക്കുന്നു. ഇന്ത്യയിലെ ഇതര സംസ്ഥാത്തേക്കാള് കൂടുതല് മനുഷ്യാവകാശലംഘനം നടക്കുന്നതും ഈ നഗരത്തില് തന്നെ.\nഅറുപതുകളിലും എഴുപതുകളിലും മലബാറികളെ (മലയാളികളെ) ആക്രമിച്ച ചരിത്രവും, പിന്നീട് തമിഴ്, തെലുങ്ക് എന്നിങ്ങനെ മഹാരാഷ്‌ട്രക്കാരല്ലാത്തവരെ തുരത്തിയോടിക്കുന്ന പ്രവണതയും ഈ മറാത്തി സംസ്ഥാനത്തുണ്ടായിരുന്നു, പ്രത്യേകിച്ച് മുംംബൈ നഗരത്തില്. ഏറ്റവും അവസാനമായി ബീഹാര് സ്വദേശികളെ കൂട്ടത്തോടെ തല്ലിയോടിച്ച സംഭവമായിരുന്നു റിപ്പോര്‍ട്ട് ചെയ്യപ്പെട്ടിട്ടുള്ളത്. ഇന്ദ്രപുരിയിലെ നിയമമൊന്നും മുംബൈയില് വിലപ്പോകില്ല. അവിടെ ശിവസേന പറയുന്നതുപോലെയേ നടക്കൂ. അധോലോക മാഫിയാ സംഘങ്ങളുടെ പറുദീസയായ ഈ നഗരം ഭരിക്കുന്നത് അവരും ശിവസേനയുമാണ്. അങ്ങനെയുള്ള മുംബൈയില് (മഹാരാഷ്‌ട്രയില്) നിന്നാണ് പുതിയ നിയമം നടപ്പിലാക്കിയ വാര്‍ത്ത വന്നിരിക്കുന്നത്. ബീഫ് വില്‍ക്കുകയോ കൈവശം വെക്കുകയോ ചെയ്യുന്നത് ശിക്ഷാര്‍ഹമാണെന്നും അത് കണ്ടെത്തിയാല് അഞ്ചുവര്‍ഷം വരെ തടവും പതിനായിരം രൂപ പിഴയും അല്ലെങ്കില് രണ്ടും കൂടെയും ലഭിക്കാവുന്ന കുറ്റവുമാക്കി മാറ്റിയിരിക്കുകയാണ് ഈ നിയമം.\n1996ല് ബി.ജെ.പി – ശിവസേന സഖ്യം മഹാരാഷ്ട്രയില് ഭരണത്തിലിരുന്ന കാലത്ത് അന്നത്തെ രാഷ്ട്രപതിയുടെ പരിഗണനക്ക് അയച്ച മഹാരാഷ്ട്ര അനിമല് പ്രിസര്‍വേഷന് (അമെന്‍ഡ്‌മെന്റ്) ആക്ടിന് രാഷ്ട്രപതി പ്രണബ് മുഖര്‍ജി അനുമതി നല്‍കിയതോടെയാണ് 19 വര്‍ഷത്തിനു ശേഷം ബീഫ് നിരോധിച്ചു കൊണ്ടുള്ള ഉത്തരവ് ഇപ്പോള് ഇറക്കിയിരിക്കുന്നത്.\nപശുവിനെ കൊല്ലുന്നത് മുംബൈയില് മാത്രമല്ല ചില ഉത്തരേന്ത്യന് സംസ്ഥാനങ്ങളില് 1976 മുതല് തന്നെ നിരോധിച്ചിരുന്നതാണെങ്കിലും പോത്ത്, കാള എന്നിവയെ കൊല്ലുന്നതിന് വിലക്കുണ്ടായിരുന്നില്ല. ആരോഗ്യരപരമായി പ്രശ്നങ്ങളില്ലാത്തതാണെന്ന സാക്ഷ്യപ്പെടുത്തല് വേണമെന്ന് മാത്രമായിരുന്നു ഇതിനു മുമ്പുള്ള ഏക നിബന്ധന. മഹാരഷ്‌ട്ര സര്‍ക്കാര് പാസാക്കിയ ബില്ലില് രാഷ്ട്രപതി ഒപ്പിട്ട ശേഷം ആഭ്യന്തര മന്ത്രാലയത്തിന് അയച്ചിരുന്നു. മന്ത്രാലയമാണ് മഹാരാഷ്ട്ര ഗവര്‍ണറെ ഇക്കാര്യം അറിയിച്ചിരിക്കുന്നത്. ചരിത്രപരമായ ഒരു നിയമാണ് ഇതെന്നായിരുന്നു മുഖ്യമന്ത്രി ദേവേന്ദ്ര ഫട്‍നാവിസിന്‍റെ ട്വിറ്ററിലൂടെയുള്ള പ്രതികരണം.\nബീഫ് വില്പന നിര്‍ത്തലാക്കിയ സര്‍ക്കാരും ആ ബില്ലില് ഒപ്പുവെച്ച ഇന്ത്യന് രാഷ്‌ട്രപതിയും കേന്ദ്ര സര്‍ക്കാരും മൃഗങ്ങളോടു കാണിച്ച ദയ മനുഷ്യരോട് എന്തേ കാണിച്ചില്ല എന്നാണ് ഇവിടെ ചോദിക്കാനുള്ളത്. ബീഫ് കഴിക്കുന്നവര് അത് കഴിക്കട്ടെ….പക്ഷേ, മനുഷ്യ മാംസം വില്‍ക്കുന്ന മുംബൈയിലെ കാമാത്തിപ്പുരയിലെ സ്‌ത്രീകളുടെ മോചനം എന്തുകൊണ്ട് ഇവര് അര്‍ഹിക്കുന്ന ഗൗരവത്തോടെ കാണുന്നില്ല…?\nഎത്രയോ ഹതഭാഗ്യരായ സ്‌ത്രീകളും പെണ്‍കുട്ടികളും ഈ തെരുവില് നിര്‍ബ്ബന്ധിതമായി അവരുടെ മാംസം വില്‍ക്കുന്നു? അതിനൊരു നിവാരണം കാണാതെ ബീഫ് നിരോധനത്തിന് ഇത്ര ആവേശം കാട്ടിയ ഗവണ്മെന്റ് മൃഗങ്ങളുടെ വിലപോലും ഈ മനുഷ്യ ജീവനുകള്‍ക്ക് നല്‍കുന്നില്ല എന്നുവേണ്ടേ കരുതാന്? ഏഷ്യയിലെ തന്നെ ഏറ്റവും വലിയ മാംസ വിപണി നടക്കുന്ന സ്ഥലമാണ് കാമാത്തിപ്പുര. അവിടെ വില്പനക്ക് വെച്ചിരിക്കുന്നത് ആടുമാടുകളല്ല. ചതിയിലും കെണിയിലും വീഴ്ത്തി തട്ടിക്കൊണ്ടു വന്ന് നിര്‍ബ്ബന്ധിതമായി വേശ്യാവൃത്തി ചെയ്യിക്കപ്പെടുന്ന പെണ്‍കുട്ടികളും സ്‌ത്രീകളുമാണ്. അവരുടെ ദയനീയാവസ്ഥ മനസ്സിലാക്കാനോ, അവര്‍ക്ക് മോചനം ലഭ്യമക്കാനുള്ള ബില് പാസാക്കാനോ സര്‍ക്കാരിനു കഴിഞ്ഞില്ല. ആദ്യം നിരോധിക്കേണ്ടിയിരുന്നത് മനുഷ്യമാംസ വില്പനയായിരുന്നു. സദാചാര പോലീസോ, ഘര് വാപ്പസികളോ ഒന്നും അങ്ങോട്ട് തിരിഞ്ഞുപോലും നോക്കുന്നില്ല. എന്തൊരു വിരോധാഭാസം..!!\nഭാരതസ്‌ത്രീകളുടെ ചാരിത്രം കവര്‍ന്നെടുത്ത് അവരെ തെരുവില് വലിച്ചെറിയപ്പെട്ടിട്ടും സര്‍ക്കാര് അത് കണ്ടില്ലെന്നു നടിക്കുന്നു. ബീഫ് വില്പന നിരോധിച്ചതുപോലെ സ്‌ത്രീകളുടെ മാംസ വില്പനയും നിരോധിച്ചിരുന്നെങ്കില് കാമാത്തിപ്പുരയുടെ അന്ധകാരത്തില് നിന്ന് എത്രയോ സ്‌ത്രീകളും പെണ്‍കുട്ടികളും രക്ഷപ്പെടുമായിരുന്നു..! രാജ്യത്തിന്റെ വിവിധ ഭാഗങ്ങളില് നിന്നു മാത്രമല്ല, അയല് രാജ്യമായ നേപ്പാള്, ബംഗ്ലാദേശ്, ചൈന എന്നിവിടങ്ങളില് നിന്നും ഏജന്റുമാരുടെ ചതിയില്‍പ്പെട്ട്, അല്ലെങ്കില് സ്വന്തം നാടും വീടും വിട്ട് ഇറങ്ങിത്തിരിക്കാന് ധൈര്യം കാണിച്ച സ്ത്രീകളും, അതുമല്ലെങ്കില് പ്രണയമെന്ന ചതിയില് വീണെരിഞ്ഞവരും, സിനിമാ മോഹമെന്ന സ്വപ്‌നവുമായി എത്തിയ പെണ്‍കുട്ടികളുമൊക്കെ ഒടുവില് കാമാത്തിപ്പുരയിലാണ് എത്തിച്ചേര്‍ന്നിരുന്നത് അല്ലെങ്കില് വലിച്ചെറിയപ്പെട്ടിരുന്നത്. ബോളിവുഡ് സിനിമകളിലൂടെയും ദാവൂദ് ഇബ്രാഹിം, ഛോട്ടാ രാജന്, ഹാജി മസ്താന് എന്നീ അധോലോക നായകരുടേയും പേരിനൊപ്പം ചേര്‍ത്തു വായിച്ചിരുന്ന പ്രദേശമായിരുന്നു കാമാത്തിപ്പുര. മാംസവ്യാപാരത്തിന്റെ മൊത്തവിതരണക്കാരാകാന് അധോലോകം നടത്തിയ പോരാട്ടങ്ങളില് ബോംബെയുടെ തെരുവുവീഥികളില് നൂറുകണക്കിനു പേരുടെ ചോരയാണ് പൊടിഞ്ഞിട്ടുള്ളത്.\nബ്രിട്ടീഷുകാരുടെ ഭരണകാലത്ത് ഒരു ലേബര് ക്യാമ്പ് പോലെ പ്രവര്‍ത്തിച്ചിരുന്നതാണത്രേ ഈ തെരുവ്. ബോംബെ (മുംബൈ) നഗരത്തിന്റെ നിര്‍മ്മാണ മേഖലയുമായി പ്രവര്‍ത്തിച്ചിരുന്ന രാജ്യത്തിന്റെ വിവിധ ഭാഗങ്ങളില് നിന്നു കൊണ്ടുവന്ന കൂലിപ്പണിക്കാര് താമസിച്ചിരുന്നയിടം. പിന്നീടത് നിരവധി ആംഗ്ലോ ഇന്ത്യന് ലൈംഗികതൊഴിലാളികളുടെ വിഹാരകേന്ദ്രമായി മാറി. വിവിധ രാഷ്ട്രങ്ങളില് നിന്നായി മുംബൈ തുറമുഖത്തെത്തുന്നവരും കച്ചവടക്കാരും കൊള്ളക്കാരും രാത്രിയില് സുഖം തേടിയെത്തുന്ന സ്ഥലമായി മാറുകയായിരുന്നു കാമാത്തിപ്പുര. 19-ാം നൂറ്റാണ്ടിലും 20-ാം നൂറ്റാണ്ടിന്റെ തുടക്കത്തിലും യൂറോപ്പ്, റഷ്യ, ജപ്പാന് എന്നിവിടങ്ങളില് നിന്നും മനുഷ്യക്കടത്തിന്റെ ഫലമായി എത്തിച്ചേര്‍ന്നവരാണ് ഇവിടത്തെ ലൈംഗിക തൊഴിലാളികളുടെ മുന്‍ഗാമികള് എന്ന് പറയപ്പെടുന്നു. അവര് ബ്രിട്ടീഷുകാര്‍ക്ക് വേണ്ടിയും ഇന്ത്യക്കാര്‍ക്ക് വേണ്ടിയും ലൈംഗികവൃത്തിയില് ഏര്‍പ്പെട്ടു. പിന്നീട് തദ്ദേശീയരായ സ്ത്രീകള് അത് തുടര്‍ന്നു പോന്നു.\n‘ചുവന്ന തെരുവ്’ അഥവാ ‘റെഡ് സ്‌ട്രീറ്റ്’ എന്നു ഈ തെരുവിന് പേരു വീഴാന് കാരണം പണംകൊടുത്ത് ആവശ്യമുള്ളവരെ സ്വന്തമാക്കി കഴിഞ്ഞാല് വേശ്യാലയത്തിലെ ഓരോ റൂമിനു പുറത്തും ഒരു ചുവന്ന മങ്ങിയ വിളക്ക് തൂക്കിയിടുന്ന പതിവുണ്ടായിരുന്നു. കസ്റ്റമര് തിരക്കിലാണ് അല്ലെങ്കില് ഇരയെ മറ്റൊരാള് സ്വന്തമാക്കികഴിഞ്ഞു എന്ന സൂചനയായിരുന്നു ഈ വിളക്കുകള്. കാലക്രമേണ മുംബൈ നഗരത്തിലെ ചൂതാട്ടക്കാരുടെയും അധോലോക ഗുണ്ടാ മാഫിയകളുടേയും കേന്ദ്രമായി ഈ തെരുവ് മാറുകയും ചെയ്തു.\n1928-ല് ഇവിടെയുള്ള ലൈംഗികതൊഴിലാളികള്‍ക്ക് ലൈസന്‍സ് ഏര്‍പ്പെടുത്തിയെങ്കിലും, 1950-ല് വ്യഭിചാരം നിരോധിച്ചു. പക്ഷെ, അധികൃതരുടെ കണ്ണുവെട്ടിച്ച് ബിസിനസ് തഴച്ചുവളര്‍ന്നു. അതിനു കാരണക്കാര് മഹാരാഷ്‌ട്ര സര്‍ക്കാരും മുംബൈ ഭരിക്കുന്ന അധോലോക മാഫിയാ സംഘങ്ങളുമാണ്. 1990ലെ സര്‍ക്കാരിന്റെ രേഖകളനുസരിച്ച് ഏകദേശം ഒരു ലക്ഷത്തിലധികം ലൈംഗിക തൊഴിലാളികള് ഇവിടെയുണ്ടായിരുന്നു. മാംസവ്യാപാരം നടത്തുന്നവര്‍ക്കും മുതലാളിമാര്‍ക്കും മികച്ച ബിസിനസായിരുന്നു ഇത്. പ്രധാനമായും തലമുതിര്‍ന്ന സ്ത്രീകളായിരുന്നു ബിസിനസ് നടത്തിയിരുന്നത്. ഇരകളെ വേട്ടക്കാര്‍ക്കുവേണ്ടി എങ്ങിനെ ഒരുക്കണമെന്നും ഏതെല്ലാം രീതിയില് ബിസിനസ് മുന്നോട്ടു കൊണ്ടുപോകണമെന്നും ഇത്തരം സ്ത്രീകള്‍ക്ക് നന്നായറിയാമായിരുന്നു. എന്നാല് എയ്ഡ്‌സിന്റെ വ്യാപനം കാമാത്തിപ്പുരയിലെ ബിസിനസിനെ കാര്യമായിതന്നെ ബാധിച്ചു. അധോലോക നായകരുടെ കുടിപ്പകകളും മഹിളാ സംഘടനകളുടെ കടന്നുവരവും പല സ്ത്രീകളെയും ഇവിടെനിന്നും ആട്ടിയോടിച്ചു. കഴിഞ്ഞ 15 വര്‍ഷത്തിനുള്ളില് എച്ച്.ഐ.വി ബാധിച്ച് മരിച്ചവരുടെ എണ്ണം 50,000ലധികം വരും.\nഈ തെരുവിലെ മനുഷ്യ മാംസക്കച്ചവടത്തെക്കുറിച്ച് ഇന്ത്യയിലേയും വിദേശങ്ങളിലേയും നിരവധി മാധ്യമങ്ങള് എഴുതുകയും ഡോക്യുമെന്ററികള് നിര്‍മ്മിക്കുകയും ചെയ്തിട്ടുണ്ട്. 2014 മാര്‍ച്ച് 26 ലക്കം\nബ്രിട്ടനിലെ മിറര് പത്രം ഇതേക്കുറിച്ച് റിപ്പോര്‍ട്ട് ചെയ്തിരുന്നു. Beaten, raped and locked in cage by paedophiles at the age of9– India’s modern day slaves എന്നായിരുന്നു ആ വാര്‍ത്തയുടെ തലക്കെട്ട്. (http://www.mirror.co.uk/news/real-life-stories/beaten-raped-locked-cage-paedophiles-3288946) ഏജന്റുമാരുടെ ചതിയില്‍പെട്ട് ഈ തെരുവിലെ എത്തപ്പെട്ട നിരവധി പെണ്‍കുട്ടികളുടെയും സ്‌ത്രീകളുടെയും കദനകഥകള് പറയുന്ന ആ റിപ്പോര്‍ട്ട് തന്നെ ധാരാളം മതി ഇന്ത്യാ ഗവണ്മെന്റിന്റെ കണ്ണു തുറപ്പിക്കാന്.\nസ്വന്തം വീട്ടുമുറ്റത്തു നിന്നും പൊതുവഴികളില് നിന്നും തട്ടിക്കൊണ്ടുപോയി ഈ തെരുവുകളില് വില്‍ക്കപ്പെട്ട നിരവധി പെണ്‍കുട്ടികളുടെ തേങ്ങലുകള് ഇരുട്ടുനിറഞ്ഞ ഇടനാഴികളില് പൊലിഞ്ഞില്ലാതാകുന്നുണ്ട്. അങ്ങനെ 9-ാം വയസ്സില് അമ്മയുടെ കൈയില് നിന്ന് തട്ടിക്കൊണ്ടുപോയി കാമാത്തിപ്പുരയില് വിറ്റ വിജയ ഗൗണ്ടര് എന്ന തമിഴ് പെണ്‍കുട്ടിയുടെ കഥ വളരെ ഹൃദയസ്‌പൃക്കാണ്.\nമനുഷ്യാവകാശ പ്രവര്‍ത്തകരും സാംസ്ക്കാരിക സംഘടനകളും കാമാത്തിപ്പുരയിലെ തെരുവുകളില് നിന്ന് നിരവധി പെണ്‍കുട്ടികളെ രക്ഷപ്പെടുത്തുന്നുണ്ട്. എന്നാല്, മാറിമാറി ഭരിച്ച സര്‍ക്കാരുകളോ ഇപ്പോള് ബീഫ് നിരോധിച്ച സര്‍ക്കാരോ, ആ ബില് അംഗീകരിച്ച കേന്ദ്ര ആഭ്യന്തര മന്ത്രാലയമോ ആ ബില്ലില് ഒപ്പുവെച്ച രാഷ്‌ട്രപതിയോ എന്തുകൊണ്ട് ഈ തെരുവില് ദിനം‌പ്രതി കടിച്ചുകീറപ്പെടുന്ന പെണ്‍ശരീരങ്ങളുടെ അലര്‍ച്ചയും അവരുടെ മാംസം വില്‍ക്കുന്ന ഇടനിലക്കാരേയും കണ്ടില്ലെന്നു നടിച്ചു? എന്തുകൊണ്ട് ഈ തെരുവ് അടച്ചുപൂട്ടി ശുദ്ധികലശം ചെയ്ത് അവിടെയുള്ള ഹതഭാഗ്യരായ സ്‌ത്രീകള്‍ക്കും പെണ്‍കുട്ടികള്‍ക്കും മോചനം നല്‍കാനുള്ള നിയമം നടപ്പിലാക്കുന്നില്ല? ബീഫ് വില്പനയാണോ അതോ സ്‌ത്രീ ശരീര വില്പനയാണോ ഒരു രാജ്യത്തിന്റെ അന്തസ്സും അഭിമാനവും കാത്തുസൂക്ഷിക്കുന്നത് ? മാതൃ ദേവോ ഭവഃ


നിങ്ങള്‍ക്ക് എന്താണ് വേണ്ടത് കാശോ..? ഞാന് തരാം, ഇവിടെ കൊണ്ടും നിര്‍ത്തിക്കോ; വീണ്ടും വിവാഹ ജീവിതത്തിലേയ്ക്ക് എന്ന വാര്‍ത്തകളോട് പ്രതികരിച്ച് ബാല - BIGNEWSLIVE | Latest Malayalam News\nനടന് ബാല വീണ്ടും വിവാഹ ജീവിതത്തിലേയ്ക്ക് എന്ന വാര്‍ത്തകളാണ് കഴിഞ്ഞ ദിവസം സോഷ്യല്‍മീഡിയയിലും മറ്റും നിറഞ്ഞിരുന്നത്. എന്നാല് സംഭവത്തില് ഇപ്പോള് പ്രതികരണവുമായി എത്തിയിരിക്കുകയാണ് ബാല. ഫേസ്ബുക്കിലൂടെയാണ് താരം പ്രതികരണവുമായി രംഗത്തെത്തിയത്.\nചെന്നൈയില് താമസിക്കുന്ന അച്ഛന്റെ ആരോഗ്യാവസ്ഥ മോശമാണെന്നും കൊവിഡ് വ്യാപനത്തെ തുടര്‍ന്ന് അവിടെ പോകാന് കഴിയാത്ത വിഷമിച്ചിരിക്കുന്ന അവസ്ഥയില് ഇത്തരം വാര്‍ത്തകള് വരുന്നത് വളരേയേറെ ദൗര്‍ഭാഗ്യകരമാണെന്നും ബാല പ്രതികരിക്കുന്നു.\nനിങ്ങള്‍ക്ക് എന്താണ് വേണ്ടത് കാശാണോ? എന്നോട് ചോദിക്ക് ഞാന് തരാം. വളരെ തെറ്റായ കാര്യമാണ് ഇത്. അതുകൊണ്ട് പറയുകയാണ്. ഇവിടെ കൊണ്ടും നിര്‍ത്തിക്കോ. കാശും പണവും ഉണ്ടാക്കേണ്ടത് ഇങ്ങനെയല്ല. എല്ലാവരോടും ഒരു ബഹുമാനം വേണമെന്നും ബാല പറയുന്നു.\n‘എന്റെ അച്ഛന് തീരെ സുഖമില്ലാതെ ഇരിക്കുകയയാണ്, ചെന്നെയിലാണ്. വളരെ മോശം അവസ്ഥയിലാണ്. ചെന്നൈ ലോക്ഡൗണിലാണ്. അച്ഛനും അമ്മയും താമസിക്കുന്ന സ്ഥലത്തൊക്കെ കോവിഡ് രോഗികളുണ്ട്. എങ്ങനെയും ചെന്നൈയില് എത്തണമെന്നാണ് ഓരോ നിമിഷവും ഞാന് ചിന്തിക്കുന്നത്. ഇപ്പോഴത്തെ സാഹചര്യത്തില് അവരുടെ അടുത്ത് എത്താന് സാധിക്കില്ല.. സങ്കടകരമായ അവസ്ഥയിലാണ് ഞാന് ഇവിടെ നില്‍ക്കുന്നത്.\nഓരോ നിമിഷവും ഫോണില് അമ്മയെ വിളിച്ച് സംസാരിച്ചാണ് അച്ഛന്റെ കാര്യങ്ങള് അറിയുന്നത്. രാത്രിയിലും ഫോണ് അടുത്തുവച്ച് ഉറങ്ങാതെ ഇരിക്കുകയാണ്. ഇത്രയും ടെന്‍ഷനില് നില്‍ക്കുമ്പോള് ഇന്നലെ ഒരു വാര്‍ത്ത കണ്ടു. വളരെ തെറ്റായിട്ടുള്ള ഒരു വാര്‍ത്ത. പിന്നെയും ഞാന് വിവാഹജീവിതത്തിലേക്ക് പോകുന്നു. ഇതുകണ്ട് എന്നെ വിളിക്കാത്ത ആളുകളില്ല. ഇതേക്കുറിച്ച് എനിക്കൊന്നും അറിയില്ല, എവിടെയും ഒരു അഭിമുഖവും ഞാന് കൊടുത്തിട്ടില്ല. വൈകുന്നേരം മുതല് മെസേജുകളും ഫോണ്‍കോളുകളും എനിക്ക് വന്നുകൊണ്ടിരിക്കുകയാണ്.\nവീട്ടില് എന്തെങ്കിലും അടിയന്തിര സാഹചര്യം വന്നാലോ എന്നുകരുതിയാണ് ഫോണ് രാത്രി അടുത്ത് വയ്ക്കുന്നത്. എനിക്ക് രാത്രി ഉറങ്ങാന് പറ്റിയിട്ടില്ല. ആരാധകരും സിനിമയിലെ സുഹൃത്തുക്കളുമൊക്കെ സമയം നോക്കാതെയാണ് എന്നെ വിളിച്ചുകൊണ്ടിരുന്നത്. വെളുപ്പിന് നാലു മണിക്ക് ഞാന് ഉറങ്ങിപ്പോയി.\nആ സമയത്താണ് എന്റെ അമ്മ വിളിക്കുന്നത്. അച്ഛന് തീരെ വയ്യാ എന്ന് പറയാന് വിളിച്ചതാണ്. പക്ഷേ 15 മിനിറ്റ് ഞാന് ഉറങ്ങിപ്പോയി. ആ പതിനഞ്ച് മിനിറ്റ് എന്നു പറയുമ്പോള് അവര്‍ക്ക് ഒന്നര ദിവസത്തിന്റെ വേദനയും ടെന്‍ഷനുമായിരിക്കും. നിങ്ങള്‍ക്ക് എന്താണ് വേണ്ടത് കാശാണോ? എന്നോട് ചോദിക്ക് ഞാന് തരാം. വളരെ തെറ്റായ കാര്യമാണ് ഇത്. അതുകൊണ്ട് പറയുകയാണ്. ഇവിടെ കൊണ്ടും നിര്‍ത്തിക്കോ. കാശും പണവും ഉണ്ടാക്കേണ്ടത് ഇങ്ങനെയല്ല. എല്ലാവരോടും ഒരു ബഹുമാനം വേണം. ബാല പറയുന്നു.\nTags: Actor BalaBala facebook video\nഅച്ഛനും മകളും തമ്മിലുള്ള സ്‌നേഹത്തിന്റെ ഭാഷയുണ്ട് ഇതില്: അവന്തികയ്‌ക്കൊപ്പം കളിച്ചുല്ലസിക്കുന്ന വീഡിയോ പങ്കുവച്ച് നടന് ബാല\nലോക്ക്ഡൗണിൽ സവാരി കുറഞ്ഞു; വരുമാനം നിലച്ചതോടെ ഓട്ടോയുമായി മീൻ കച്ചവടത്തിന് ഇറങ്ങി വീട്ടമ്മ; ഇപ്പോൾ ലാഭം ഇരട്ടി; അതിജീവനം ഇങ്ങനെ\nചോദിച്ചത് ചിക്കന് ബിരിയാണി, വാങ്ങി വന്നത് കുഷ്‌കയും; ഭര്‍ത്താവിനോട് വഴക്കിട്ട് ഭാര്യ സൗമ്യ തീകൊളുത്തി


‘പൊടിമീൻ ഫ്രൈയും പോർക്ക് ഫ്രൈയും ബീഫ് ഫ്രൈയും റെഡി; മീൻ മപ്പാസും അപ്പവും ചൂടോടെ’; രുചിമേളം തീർക്കുന്ന ഷാപ്പ് കറികൾ | കേരളത്തിലെ ഷാപ്പ് കറികൾ\nFriday 30 August 2019 02:02 PM IST\nഅപ്പവും കപ്പയും ചപ്പാത്തിയും പൊറോട്ടയും ബ്രഡ്ഡുമാണ് വിഭവങ്ങൾ. രാവിലെ 10 മണിയാകുമ്പോഴേക്കും ഭക്ഷണം തയാറാകും. തോരൻ, അച്ചാർ, പുളിശ്ശേരി എന്നിവയാണ് ചോറിനു കറി. നങ്ക് വറുത്തത്, പൊടിമീൻ വറുത്തത്, കൂന്തൽ ഫ്രൈ, കക്ക വറുത്തത്, ഞണ്ട് റോസ്റ്റ്, ചെമ്മീൻ ഫ്രൈ, ചില്ലി ചിക്കൻ, ചിക്കൻ ഫ്രൈ എന്നിവയാണ് ഷാപ്പ് സ്പെഷൽ.\nഷാപ്പു കറി തേടി രാവിലെ തുടങ്ങിയ യാത്ര അവസാനിപ്പിക്കുകയാണ്. കഴിച്ചതെല്ലാം ‘സൂപ്പറാ’യിരുന്നു. സുഖമുള്ള രുചിയിൽ എന്തെങ്കിലും കഴിക്കാൻ തോന്നുമ്പോൾ വീണ്ടും പാലായിൽ വരുമെന്നു തങ്കച്ചൻചേട്ടനു വാക്കു കൊടുത്തു. നേരം ഇരുട്ടാറായി. അടുക്കളയിലെ പാത്രങ്ങൾ കാലി. ഷാപ്പിൽ ആൾത്തിരക്കു കൂടി. ബെഞ്ചിൽ താളമടിച്ചു പാട്ടുയർന്നു.\nപന നിറയെ പത പതയുന്നേ...’’


10 ഇറ്റലി ൽ മായക്കാഴ്ച കോട്ടകൾ നിങ്ങൾ സന്ദർശിക്കുക ഉണ്ടായിരിക്കണം | ഒരു ട്രെയിൻ സംരക്ഷിക്കുക\nവീട് > യൂറോപ്പ് യാത്ര > 10 ഇറ്റലി ൽ മായക്കാഴ്ച കോട്ടകൾ നിങ്ങൾ സന്ദർശിക്കുക ഉണ്ടായിരിക്കണം\n(അവസാനം അപ്ഡേറ്റ്: 01/10/2021)\nനിങ്ങൾ സന്ദർശിക്കുന്ന വേണം ഇറ്റലിയിൽ അല്ഭുതകഥയായി കോട്ടകൾ ധാരാളം ഉണ്ട്! അത്തരം ഒരു നീണ്ട കൂടി, സമ്പന്നമായ ചരിത്രം സംസ്കാരവും, ഈ രാജ്യത്തെ കോട്ടകൾ അടുത്തറിയാനായുള്ള പോകാൻ സ്ഥലം ആണ്. നിന്നെ സഹായിക്കാൻ നിങ്ങളുടെ യാത്ര ആസൂത്രണം, ഇവിടെ 10 ഇറ്റലിയിൽ അല്ഭുതകഥയായി കോട്ടകൾ നിങ്ങൾ തീർച്ചയായും ആസ്വദിക്കാൻ പോകുന്ന:\n1. ബ്രൊലിഒ കാസിൽ\nനിങ്ങൾ ജിജ്ഞാസ എങ്കിൽ ഛിഅംതി ജന്മസ്ഥലം വൈൻ, നിങ്ങൾ പോയി അവിടെ ഇത്. ഈ കോട്ട പ്രോപ്പർട്ടി സ്മരണകളുമായി 3,000 ഏക്കർ, മുന്തിരിത്തോട്ടങ്ങളും ഒലിവുതോട്ടങ്ങളും പൂർത്തിയാക്കുക. കൂടാതെ, അത് തികച്ചും ആകർഷകമാണ് ഒരു സൂര്യാസ്തമയം സമയത്ത് കാണാൻ ടൂർ.\nമനോഹരമായ കുന്നുകൾ തുസ്കാനി ഈ ജനശ്രദ്ധയാകർഷിച്ച മറയ്ക്കാൻ കോട്ട അതുല്യമായ രീതിയിലാണ്. 19-ആം നൂറ്റാണ്ടിലെ അതിന്റെ ഉടമസ്ഥൻ പൗരസ്ത്യ സ്വാധീനങ്ങളാൽ അതിനെ പുനർരൂപകൽപ്പന ചെയ്യാൻ ആഗ്രഹിച്ചു. മറ്റൊരു വാക്കിൽ, അവൻ അതു മറ്റൊരു ഇറ്റാലിയൻ കോട്ട പൊരുത്തപ്പെടുന്നില്ല കഴിയുന്ന ഒരു ഫ്ലയർ കൊടുത്തു.\n3. ബന്ഫി കാസിൽ\nഒരു വ്യത്യസ്തമാണ് എന്തെങ്കിലും തിരയുകയാണ്? ഈ കോട്ടയിൽ, നിങ്ങൾ ഒരു എബൌട്ട് അല്ല വാസ്തുവിദ്യയുടെ വെറും സൗന്ദര്യം അതിന്റെ ചുറ്റുപാടുകളും ആസ്വദിക്കാനാകും. 1700 മുതൽ, ഈ അരമനയുടെ പ്രദേശത്ത് നിറഞ്ഞ കുന്നുകൾ കാവൽ നിന്നു ഇപ്പോൾ ഒരു ചെയ്തിട്ടുണ്ട് പല സുഖ ഹോട്ടൽ.\n4. വലെന്ജനൊ കാസിൽ\nബിൽറ്റ്-ഇൻ 10 നൂറ്റാണ്ടിൽ, വലെന്ജനൊ കോട്ട പഴയ അല്ഭുതകഥയായി കോട്ടകൾ ഒരു ഇപ്പോഴും ഇറ്റലിയിലെ നിൽക്കുന്നതാണ്. ഇന്ന് ഇപ്പോഴും പോലെ റൺസിനെ ഗാംഭീര്യവും അപ്പോള് പോലെ ആണ്. എങ്കിലും, പകരം അതല്ല സേവിക്കാനുള്ള, ഈ കോട്ട ഇപ്പോൾ ഒരു ഹോട്ടൽ ആണ്, കൂടെ പൂർണ്ണമായ ടെന്നീസ് കോർട്ടുകൾ ഒപ്പം ഗോൾഫ് കോഴ്സുകൾ.\nഈ അല്ഭുതകഥയായി കോട്ട കഥ ആയിരം വർഷം മുമ്പ് തുടങ്ങി, സ്വത്തിനും കൈ മുതൽ പല തവണ ജേതാക്കളായി ഇടയിൽ മാറ്റിക്കളഞ്ഞു ചെയ്തു. എങ്കിലും, അത് ഇപ്പോഴാകട്ടെ സമാധാനപരമായ സ്ഥലമാണ്, പല കൃഷി പ്രോപ്പർട്ടികൾ മുന്തിരിത്തോട്ടങ്ങളും കൂടെ. സന്ദർശകർക്ക് കാരണം അതിന്റെ മോഹിപ്പിക്കുന്ന ചരിത്രത്തിന്റെ അത് സ്നേഹിക്കുകയും അത്ഭുതകരമായ വാസ്തുവിദ്യ.\n6. പൊപ്പി കാസിൽ\nഅതിന്റെ ടവറുകളുടെ ഒരു രസകരമായ ഒരു ഇതിഹാസം ഉണ്ട്. പ്രദേശവാസികൾ പറയുന്നു പോലെ, അതിന്റെ മുൻ ഉടമകൾ ഒരുത്തന്റെ വിശ്രമസ്ഥലം. ഉണ്ണിത്താന്, അവൾ അതേ ഗോപുരം മനുഷ്യർ സന്ദർശിക്കുന്നത് അപ്പ് ലോക്ക് ഉപയോഗിച്ച്, പ്രകോപിപ്പിച്ചു ചെയ്ത. എങ്കിലും, ഇതിഹാസം സന്ദർശകരുടെ എന്ന് മാത്രം. ശുഭ്രവസ്ത്രം കാഴ്ചകൾ കോട്ടയിൽ ചുറ്റുമുള്ള താഴ്വരകളുടെ യാത്രയിൽ അത് രൂപയുടെ ഉണ്ടാക്കുന്ന.\nഈ ഭക്തിസാന്ദ്രമായ തിരയുന്ന കോട്ടയിൽ പരമകോടിയിൽ കാഴ്ചകൾ ആൻഡ് വാസ്തുവിദ്യയും പഠിക്കാൻ ഒരു നല്ല അവസരം പ്രദാനം നവോത്ഥാന കാലഘട്ടം. കൂടാതെ, അത് ഇറ്റാലിയൻ കോട്ടകൾ ഇടയിൽ ആയിരം വയസുള്ള മറ്റൊരു ഒന്നാണ്. ഈ അല്ഭുതകഥയായി കോട്ട ഫ്ലോറൻസ് സമീപമാണ്, അതു തന്നെയാണ് ഒരു ദിവസത്തെ യാത്രയിൽ വലിയ അവിടെ നിന്ന്.\n8. ചബ്ബിഅവൊലി കാസിൽ\nചബ്ബിഅവൊലി കാസിൽ ഒരു ടസ്കാൻ അരമനയുടെ തികഞ്ഞ ചിത്രം ആകേണ്ടതിന്നു. മനോഹരമായ തോന്നിച്ചിരുന്ന, നിലങ്ങളും, മുന്തിരിത്തോട്ടങ്ങളും, ഒലിവുതോട്ടങ്ങളും, ഈ കോട്ട ലളിതമായി എല്ലാ ഉണ്ട്. നിങ്ങൾ അവിടെ സന്ദർശിക്കുമ്പോൾ നിങ്ങൾ പോലും കുതിരസവാരി പോകാം!\n9. വീടാണോ കാസിൽ\nഇറ്റലി എല്ലാ ഏറ്റവും അതിശയകരമായ കോട്ടകൾ ഒരാൾ ച്ലിഫ്ഫ്സിദെ ന് പേർ സ്ഥിതി ചെയ്യുന്നത്. പാറകളിൽ മെഡിറ്ററേനിയൻ കടൽ ബ്രേക്ക് തിരമാല, ഈ കോട്ടയിൽ അവരെ മുകളിൽ നാടാകെ. നിങ്ങൾ ഇന്റീരിയർ പര്യടനം കഴിയില്ല, എന്നാൽ കോട്ട ഇപ്പോഴും ചിത്രങ്ങൾ അനുയോജ്യമായ.\n10. മൊംതെഗുഫൊനി കാസിൽ\nസഞ്ചാരികളുടെ എല്ലാ ആർട്ട് സ്നേഹികൾക്ക്, മൊംതെഗുഫൊനി കിടപിടിക്കുന്ന ലക്ഷ്യസ്ഥാനം ആയിരിക്കും. ഇത് മാസ്കുകൾ പ്രശസ്തമായ റൂം ഭവനം, അടങ്ങുന്ന ജിനോ സെവേരിനിയുടെ പാരമ്പര്യവും ചുവർചിത്രമെഴുത്ത്. കൂടാതെ, അത് കൈകളിലെത്തി തോന്നുന്നു, അതു എല്ലാവർക്കും ആസ്വദിക്കാൻ കഴിയുന്ന ഒരു സ്ഥലമാണ്.\nഇറ്റലിയിൽ അല്ഭുതകഥയായി കോട്ടകൾ കാണാൻ റെഡി? നിങ്ങളുടെ അവധിക്കാലം ആസൂത്രണം ചെയ്യാനുള്ള ഉറപ്പാക്കി Book Your Train Tickets സമയത്ത്!\nDo you want to embed നമ്മുടെ ബ്ലോഗ് പോസ്റ്റ് “10 ഇറ്റലി ൽ മായക്കാഴ്ച കോട്ടകൾ നിങ്ങൾ സന്ദർശിക്കുക ഉണ്ടായിരിക്കണം” നിങ്ങളുടെ സൈറ്റിൽ? നിങ്ങൾക്ക് ഞങ്ങളുടെ ഫോട്ടോകളും ടെക്സ്റ്റ് എടുത്തു എന്നാൽ ദയവായി കഴിയും, വെറും ഈ ബ്ലോഗ് പോസ്റ്റിൽ ലിങ്ക് ഞങ്ങളെ ക്രെഡിറ്റ്. അല്ലെങ്കിൽ ഇവിടെ ക്ലിക്ക് ചെയ്യുക: https://iframely.com/embed/https%3A%2F%2Fwww.saveatrain.com%2Fblog%2Ffairytale-castles-italy%2F%3Flang%3Dml- (എംബെഡ് കോഡ് കാണാൻ അല്പം താഴേക്ക് സ്ക്രോൾ)\n#യക്ഷിക്കഥ #ത്രവെലെഉരൊപെ കോട്ടകൾ എഉരൊപെത്രവെല് ഇതല്യ്വചതിഒന് ട്രെയിൻ യാത്രാ ടിപ്പുകൾ ത്രവെലിതല്യ്\nട്രെയിൻ ട്രാവൽ ബ്രിട്ടൻ, ട്രെയിൻ ട്രാവൽ ചൈന, ട്രെയിൻ ട്രാവൽ ഫ്രാൻസ്, ട്രെയിൻ യാത്ര ഹോളണ്ട്, ട്രെയിൻ യാത്ര ഇറ്റലി, ട്രെയിൻ ട്രാവൽ സ്വിറ്റ്സർലൻഡ്, ട്രെയിൻ യാത്ര നെതർലാന്റ്സ്, ട്രെയിൻ ട്രാവൽ യുകെ, യൂറോപ്പ് യാത്ര


കര്‍ണാടകയില് ആദ്യ കൊറോണ സ്ഥിരീകരിച്ചു; സ്‌കൂളുകള്‍ക്ക് അനിശ്ചിതകാല അവധി - News Bengaluru\nബെംഗളുരു: കര്‍ണാടകയില് ആദ്യ കൊറോണ സ്ഥിരീകരിച്ചു. അമേരിക്കയിലെ ടെക്‌സാസിലെ ഓസ്റ്റിനില് നിന്നെത്തിയ ടെക്കിയായ നാല്‍പതുകാരനാണ് കൊറോണ സ്ഥിരീകരിച്ചിരിക്കുന്നത്. കൊറോണ വൈറസ് ബാധിത മേഖലകളില് നിന്നെത്തിയ നിരവധി പേര് സംസ്ഥാനത്തെ ആരോഗ്യവകുപ്പിന്റെ നിരീക്ഷണത്തിലുണ്ടെങ്കിലും കോവിഡ് 19 സ്ഥിരീകരിക്കുന്നത് ഇത് ആദ്യമാണ്. ഇതേതുടര്‍ന്ന് ബെംഗളുരുവിലെ സ്‌കൂളുകള്‍ക്ക് അനിശ്ചിതകാല അവധി പ്രഖ്യാപിച്ചിരിക്കുകയാണ് മെഡിക്കല് എജ്യുക്കേഷന് മന്ത്രി സുധാകര് .\nഞായറാഴ്ച രാത്രി നഴ്‌സറി ക്ലാസുകളിലെ വിദ്യാര്‍ത്ഥികള്‍ക്ക് സര്‍ക്കാര് അവധി പ്രഖ്യാപിച്ചിരുന്നു. എല്‍കെജി,പ്രീ കെജി വിദ്യാര്‍ത്ഥികള്‍ക്ക് നേരത്തെ അവധി പ്രഖ്യാപിച്ചിട്ടുണ്ടെന്നും അഞ്ചാംക്ലാസ് വരെയുള്ള മുഴുവന് വിദ്യാര്‍ത്ഥികള്‍ക്കും ഇപ്പോള് അവധി പ്രഖ്യാപിക്കുകയാണെന്നും കര്‍ണാടക ആരോഗ്യവകുപ്പ് കമ്മീഷണര് പങ്കജ് കുമാര് പാണ്ഡേ പറഞ്ഞു.


‘എന്തു സംഭവിച്ചാലും ഫിറ്റ്നസ് നഷ്ടപ്പെടുത്തില്ല’; മുപ്പത് കഴിയുന്നതോടെ നമുക്കും ഈ പ്രതിജ്ഞയെടുക്കാം! | fitness | health tips\nThursday 25 July 2019 05:03 PM IST\nആരോഗ്യമുള്ള ശരീരത്തിലേ ആരോഗ്യമുള്ള മനസ്സുണ്ടാകൂ. ഈ വാചകമായിരിക്കണം ഓരോ വ്യക്തികളുടെയും മനസ്സിലുണ്ടാകേണ്ടത്. വയറൊന്നു ചാടുമ്പേൾ അതല്ലെങ്കിൽ തടി അൽപം കൂടിയെന്നു തോന്നുമ്പോൾ ഓടിപ്പോയി ചെയ്യാനുള്ളതല്ല വ്യായാമം. അതു ജീവിതത്തിന്റെ ഭാഗമാക്കേണ്ട ദിനചര്യയാണ്. എന്തു സംഭവിച്ചാലും ഫിറ്റ്നസ് നഷ്ടപ്പെടുത്തില്ല എന്ന പ്രതിജ്ഞ മുപ്പതുകളുടെ തുടക്കത്തിലേ എടുക്കാം.\nഎന്നും വേണം വ്യായാമം\nനിത്യവും അര മണിക്കൂർ വ്യായാമത്തിനായി മാറ്റി വയ്ക്കുക, നടത്തം, ഓട്ടം, നീന്തൽ, സൈക്ലിങ് തുടങ്ങി ഓരോരുത്തരുടെയും ആരോഗ്യ സ്ഥിതിക്ക് യോജിക്കുന്ന തരത്തിലുള്ള വ്യയാമമുറകൾ സ്വീകരിക്കാം. ജിം തിരഞ്ഞെടുക്കുന്നവർ ആദ്യ ആഴ്ചയിലെ അഞ്ചു ദിവസം അര മണിക്കൂർ വീതം ഇഷ്ടമുള്ള വ്യായാമത്തിൽ ഏർപ്പെടാം. പിന്നീട് ഓരോരുത്തരുടെയും ആരോഗ്യത്തിനും കഴിവിനും അനുസരിച്ച് നിർദേശിക്കപ്പെടുന്നത് തിരഞ്ഞെടുക്കാം\n∙ ദീർഘനേരം ഇരുന്നു ജോലി ചെയ്യുന്നവരോ സിസേറിയൻനടത്തിയവരോ ഒന്നുമല്ലെങ്കിലും പ്രായം മുപ്പത്തിയഞ്ചിനോട് അടുക്കും തോറും ശരീരത്തിലെ കൊഴുപ്പ് അടിഞ്ഞു കൂടി വയറു ചാടുന്നവരുണ്ട്. 25 വയസ്സ് ആകുമ്പോൾ തന്നെ അടുത്ത പത്തു കൊല്ലത്തിനുള്ളിൽ തന്റെ ശരീരത്തിനുണ്ടാകുന്ന മാറ്റത്തെ കുറിച്ച് ബോധവതിയായിരിക്കുക എന്നതാണ് ആരോഗ്യ സംരക്ഷണത്തിന്റെ ആദ്യപടി. ഇതൊന്നും എനിക്കുണ്ടാകില്ല എന്നു കരുതുന്നതിൽ ഒരർഥവുമില്ല.\n∙ ഉത്കണ്ഠ, പിരിമുറുക്കം ഇവയെല്ലാം കുറയ്ക്കാൻ വ്യായാമം നല്ലൊരു മാർഗമാണ്. ആർത്തവ വിരാമത്തിലേക്ക് അടുക്കും തോറും സ്ത്രീകളിൽ മാനസ്സികമായുണ്ടാകുന്ന എല്ലാ അസ്വസ്ഥതകൾക്കും നല്ലൊരു പ്രതിവിധി കൂടിയാണ് വ്യായാമം.\n∙ പെട്ടെന്ന് ശരീരഭാരം കുറയ്ക്കാമെന്ന ചിന്തയോടെ വ്യായാമം തിരഞ്ഞെടുക്കരുത്. പ്രായം കൂടും തോറും ആരോഗ്യകരമായ രീതിയിലൂടെ മാത്രമേ ശരീരഭാരം കുറയ്ക്കാവൂ. മികച്ച ഒരു ട്രെയ്‌നറുടെ നിർദേശപ്രകാരം മാത്രം ശരീരത്തിന്റെ ഭാരം കൃത്യമായ അനുപാതത്തിൽ കുറയ്ക്കുക.\n∙ വയറു നിറയെ പ്രഭാത ഭക്ഷണം, ഉച്ചയ്ക്ക് വിശപ്പു മാറാൻ ഊണ്, രാത്രിയിൽ അരവയര് ഉത്തമം. ഇതാണ് യഥാർഥത്തി ൽ ഹെൽതി ഭക്ഷണ രീതി. ചോറോ ചപ്പാത്തിയോ കഴിക്കുന്നതു കൊണ്ട് ശരീരത്തിന് അമിത വണ്ണം ഉണ്ടാകില്ല. കഴിക്കുന്നതിന്റെ അളവിലാണ് കാര്യം.\n∙ കുറച്ച് ചോറിനൊപ്പം ധാരാളം പച്ചക്കറി കഴിച്ചു നോക്കൂ. നിങ്ങൾക്ക് ജീവിതത്തിൽ ഒരിക്കലും ചോറിനോട് ബൈ പറയേണ്ടി വരില്ല. ഭക്ഷണത്തിന്റെ ഇടവേളകളിൽ വിശക്കുന്നെങ്കിൽ സ്നാക്സിനു പകരം പഴങ്ങൾ കഴിക്കാം,\n∙ നിത്യവും രാവിലെ എണീറ്റയുടൻ രണ്ടു ഗ്ലാസ് ഇളം ചൂടുവെള്ളം കുടിക്കുന്നത് ശരീരത്തെ ഒരുപരിധി വരെ ആരോഗ്യപൂർണമായി നിലനിർത്താൻ സഹായിക്കും.\nവെറുതെ നടന്നാൽ പോര\n∙ എന്നും അര മണിക്കൂർ നടക്കുന്നുണ്ട് എന്നിട്ടും തടി കുറയുന്നില്ലെന്നാണ് പലരുടേയും പരാതി. യഥാർഥത്തിൽ തടി കുറയ്ക്കാനുള്ള വ്യായാമ മാർഗമല്ല നടത്തം. ശരീരത്തിലടങ്ങിയ ഫാറ്റിനെ അപ്രത്യക്ഷമാക്കി ആരോഗ്യകരമായ ജീവിതം പ്രദാനം ചെയ്യുന്ന മാർഗം മാത്രമാണ് നടത്തം. നടക്കുമ്പോൾ കൈവീശി വേണം നടക്കാൻ. 30 വയസ്സു കഴിഞ്ഞ സ്ത്രീകൾ മോണിങ് വാക്കോ അതല്ലങ്കിൽ അത്താഴത്തിന് ശേഷം അരമണിക്കൂർ നടത്തമോ ശീലമാക്കാം.\n∙ ഭക്ഷണം കഴിഞ്ഞ ഉടനെ കിടന്നുറങ്ങുന്നത്, വറുത്തതും പൊരിച്ചതുമായ ആഹാരം, ജങ്ക് ഫൂഡ് എന്നിവയെല്ലാം ശരീരത്തിലേക്ക് അമിതമായി ഫാറ്റ് എത്തിക്കുന്നു. ഇതു ശീലമായി കഴിഞ്ഞാൽ ഫലം അറിഞ്ഞു തുടങ്ങുന്നത് മുപ്പതിലോ നാൽപ്പതിലോ ആണെന്നു മാത്രം.\n∙ തുടക്കത്തിൽ തന്നെ ഇത്തരം ഭക്ഷണശീലം ഒഴിവാക്കിയാൽ ഭാവിയിൽ ശരീരം സുന്ദരമായി സൂക്ഷിക്കാം. ശരീരം നന്നായി വിയർക്കുന്നത് ചർമത്തിലെ പൊടിപടലങ്ങളെ അകറ്റി ചർമം തിളങ്ങാൻ സഹായിക്കും\nവിവരങ്ങള്‍ക്കു കടപ്പാട്: സുധാ ദാസ്, സുധാസ് ബ്രൈഡൽ മേക്കപ് സ്റ്റുഡിയോ, കോൺവെന്റ് ജംക്‌ഷൻ, കൊച്ചി, ബിന്ദു പ്രകാശ്, ബി ഫിറ്റ് ജിം, കടവന്ത്ര, തേവര\nകണ്ണുകൾ കൊണ്ട് കവിതയെഴുതാം; പെർഫെക്ട് സ്മോക്കി ഐ ലുക്ക് കിട്ടാൻ ചില ടിപ്‌സുകൾ ഇതാ..\nമുഖം തിളങ്ങാൻ പേരയുടെ തളിരില, അരിപ്പൊടി, തക്കാളി നീര്; ക്ലീൻ അപ്പ് ചെയ്യാൻ ചില നാടൻ വഴികൾ


ഇന്ത്യയിലുള്ള തന്റെ കാമുകനെ തേടി ഭര്‍ത്താവിനേയും രണ്ട് മക്കളേയും ഉപേക്ഷിച്ച് ബ്രസീലിയന് യുവതി കടല് കടന്നെത്തി – The Editor.in\n»പതിനാറ് വയസ്സുകാരിയെ കൂട്ടബലാംത്സംഗം ചെയ്തു; നാല് പ്ലസ്ടു വിദ്യാര്‍ത്ഥികള് അറസ്റ്റില്\n»കേരളത്തില് വീണ്ടും മഴ ശക്തമാകും\n»ബിഷപ്പിന്റെ ആരോപണങ്ങള് തെറ്റ്: വ്യക്തിവൈരാഗ്യം ഇല്ല, അത്തരം ആരോപണങ്ങള് നിലനില്‍പ്പിനു വേണ്ടി ഉന്നയിക്കുന്നത്\n»സംസ്ഥാന സ്‌കൂള് കലാ, കായിക, ശാസ്ത്രമേളകളുടെ തിയതി ഇന്ന് തീരുമാനിക്കും\n»കന്യാസ്ത്രീയെ പീഡിപ്പിച്ച കേസ്: ബിഷപ്പിന് അനുകൂലമായി കൂറുമാറി പ്രധാന സാക്ഷി\nഇന്ത്യയിലുള്ള തന്റെ കാമുകനെ തേടി ഭര്‍ത്താവിനേയും രണ്ട് മക്കളേയും ഉപേക്ഷിച്ച് ബ്രസീലിയന് യുവതി കടല് കടന്നെത്തി\nWednesday October 11th, 2017 webdesk\nഹരിയാനയിലെ യമുനാ നഗറിലുള്ള ആനന്ദിനെ തേടിയാണ് ഭര്‍ത്താവിനേയും രണ്ട് മക്കളേയും ഉപേക്ഷിച്ച് ബ്രസീലിയന് യുവതി ഇന്ത്യയിലേക്ക് കടല് കടന്നെത്തിയത്. ഒരു വര്‍ഷം മുന്‍പ് ഫേ്‌സ്ബുക്കില് കൂടിയാണ് ഇവര് പരസ്പരം പരിചയപ്പെട്ടത്. ആനന്ദാണ് യുവതിക്ക് റിക്വസ്റ്റ് അയച്ചത്. സൗഹൃദം പിന്നീട് ഫേസ്ബുക്കില് കൂടി പ്രണയമായി വളര്‍ന്നു. അവസാനം യുവതിക്ക് ആനന്ദിനെ കാണാന് പറ്റാതെ ജീവിക്കാന് പറ്റില്ലെന്ന സ്ഥിതിയായി. ഇതോടെയാണ് ഭര്‍ത്താവിനേയും രണ്ട് മക്കളേയും ഉപേക്ഷിച്ച് യുവതി ഇന്ത്യയിലേക്ക് ടൂറിസ്റ്റ് വിസയില് പറന്നിറങ്ങിയത്.\nഇരുവര്‍ക്കും ഇംഗ്ലീഷ് അറിയില്ലെങ്കിലും ആംഗ്യങ്ങളിലൂടെയും ചിഹ്നങ്ങളിലൂടെയുമായിരുന്നു പ്രണയം പൂത്തുലഞ്ഞത്. പ്രണയം മൂത്തതോടെ ഇന്ത്യയിലെത്തിയ മര്‍ത്തയെ കാത്ത് ആനന്ദ് വിമാനത്താവളത്തില് കാത്തു നിന്നിരുന്നു. അതേസമയം ഭാര്യയെ കാണാതായതോടെ ഭര്‍ത്താവ് ബ്രസീലിയന് പോലീസില് പരാതി നല്‍കി. പോലീസ് നടത്തിയ അന്വേഷണത്തിലാണ് മാര്‍ത്ത ടൂറിസ്റ്റ് വിസയില് ഇന്ത്യയിലെത്തിയ കാര്യം ഭര്‍ത്താവ് അറിയുന്നത്. ഇതേ തുടര്‍ന്ന് യുവതിയുടെ ഭര്‍ത്താവ് ഇന്ത്യയിലെ ബ്രസീല് എംബസി വഴി ആനന്ദിന്റെ വീട്ടിനടുത്തുള്ള പോലീസ് സ്റ്റേഷനില് പരാതി നല്‍കി.\nഇതോടെ പോലീസും ബ്രസീല് എംബസി അധികാരികളും ചേര്‍ന്ന് മാര്‍ത്തയെ അവിടെ നിന്ന് കൂട്ടി കൊണ്ട് പോരുകയായിരുന്നു. തന്റെ സ്വന്തം ഇഷ്ട പ്രകാരമാണ് വന്നതെന്നും തിരിച്ച് പോകാന് താത്പര്യമില്ലെന്നും യുവതി അവരെ അറിയിച്ചുവെങ്കിലും അവസാനം ഇവരുടെ നിര്‍ബന്ധത്തിന് യുവതി വഴങ്ങി.\nLifestyleanand in haryana, brazilian women, India\nപൂനെ ഫിലിം ഇന്‍സ്റ്റിറ്റ്യൂട്ടി ചെയര്‍മാനായി അനുപം ഖേറിനെ നിയമിച്ചു: ഗജേന്ദ്ര ചൗഹാനു പകരമാണ് അനുപം ഖേര് ചെയര്‍മാനാകുന്നത്\n” സരിതയെ അറിയാമോ ഇടതന്റെ സരിതയെ അറിയാമോ, പിണറായിക്കും അറിയാം അച്ചുതാനന്തന് മാമനുമറിയാം ” NB- സഖാക്കന്‍മാര് വായിക്കാതിരിക്കുക\nSeptember 18, 2018 webdesk\n” കുടിക്കാം… നല്ല മാതളനാരങ്ങാ ജ്യൂസ് ”\nഅതിഥികളെ സത്കരിക്കാന് വ്യത്യസ്തമായ ജ്യൂസ് ആഗ്രഹിക്കുന്നവര്‍ക്കായി അനാറും (മാതളനാരങ്ങ) മുസംബിയും കൊണ്ട് എളുപ്പത്തില് തയ്യാറാക്കാനാവുന്ന ഒരു ജ്യൂസ് രുചിക്കൂട്ട്. രക്തത്തിന്റെ അളവ്...\n” പച്ചമുളകും.. ഉപ്പും.. ശകലം ഇഞ്ചിയും… നല്ല തണുത്ത സംഭാരം റെഡി… ”\nപച്ചമുളകും ഉപ്പും ഇഞ്ചിയുമൊക്കെയിട്ട് മോര് കുടിക്കാനിഷ്ടമില്ലാത്ത ആരുമില്ല. രുചിക്കപ്പുറം മോരില് നിരവധി ആരോഗ്യപ്രദമായ കാര്യങ്ങള് നല്‍കുന്നുണ്ട്.. തൈര് കടഞ്ഞ് വെണ്ണയെടുത്ത ശേഷം...\n” ഫ്രിഡ്ജില് സൂക്ഷിക്കാന് പാടില്ലാത്ത ആഹാരപദാര്‍ത്ഥങ്ങള്… ”\nഇന്നത്തെ കാലത്ത് ഫ്രിഡ്ജില്ലാത്ത വീടില്ല. ഭക്ഷണം ഒരു നിശ്ചിത താപനിലയില് ശീതികരിച്ച് സൂക്ഷിച്ചാണ് ഫ്രിഡ്ജുകള് പ്രവര്‍ത്തിക്കുന്നത്. സാധാരണഗതിയില് ഒരു ഡിഗ്രി സെല്‍ഷ്യസിനും...\nപ്രളയം; പഞ്ചായത്തുകളിൽ കണക്കെടുപ്പ് പുരോഗമിക്കുന്നു\n‘ കിടു ഗെറ്റപ്പുകളില് ആസിഫ് അലി.. ‘; മന്ദാരം ഈ മാസമെത്തും…\n” പുതിയ 650 സിസി ബൈക്ക്.., മണിക്കൂറില് 241.40 കിലോമീറ്റര് വേഗത.. ; റെക്കോര്‍ഡിട്ട് പതിനെട്ടുകാരി ”\n” ദേ.. അടുത്ത കണ്ണിറുക്കല് വീഡിയോ എത്തി… ”\nപതിനാറ് വയസ്സുകാരിയെ കൂട്ടബലാംത്സംഗം ചെയ്തു; നാല് പ്ലസ്ടു വിദ്യാര്‍ത്ഥികള് അറസ്റ്റില്\n‘ മുരിങ്ങാക്കായ കൊണ്ടുള്ള ഗുണങ്ങള്.. ‘\n‘ ഇതാണ്… പാവയ്ക്ക കഴിക്കണമെന്ന് പറയുന്നത്… ‘


പറഞ്ഞു നടക്കാം കുരുന്നുകള്‍ക്കൊപ്പം;കുഞ്ഞുങ്ങളുടെ പദസമ്പത്ത് വികസിപ്പിക്കാന് വഴികളിതാ – On News\nനടക്കാന് തുടങ്ങിയാല് പിന്നെ കുഞ്ഞുങ്ങള്‍ക്ക് വാക്കുകള് എളുപ്പത്തില് പഠിക്കാനാകും. വികസിക്കാന് തുടങ്ങിയ അവരുടെ തലച്ചോറിനു, ചുറ്റുമുള്ളവര് പറയുന്ന കാര്യങ്ങള് മുതിര്‍ന്നവരേക്കാള് വേഗത്തില് ഗ്രഹിക്കാനുള്ള കഴിവുണ്ട്. അതുകൊണ്ട് ഈ സമയത്ത് ശരിയായ വാക്കുകളും ഉച്ചാരണവും പറഞ്ഞുകൊടുത്ത് കുഞ്ഞുങ്ങളുടെ പദസമ്പത്ത് വികസിപ്പിക്കാന് മാതാപിതാക്കള് ശ്രമിച്ചില്ലെങ്കില് കുഞ്ഞുങ്ങളുടെ ആ കഴിവ് മുരടിച്ചു പോകും.\nകുഞ്ഞുങ്ങളുടെ പദസമ്പത്ത് വികസിപ്പിക്കാന്\n1.കുഞ്ഞുങ്ങള്‍ക്ക് ഭക്ഷണം മേശയില് ഇരുത്തി കൊടുക്കുന്ന സമയത്തോ, എടുത്തു കൊണ്ട് നടന്നു കൊടുക്കുന്ന സമയത്തോ ചുറ്റും കാണുന്ന കാര്യങ്ങളെ പേര് പറഞ്ഞു ചൂണ്ടി കാണിക്കുക. സ്പൂണ്, കപ്പ്, പാത്രം തുടങ്ങിയ വാക്കുകള് ആവര്‍ത്തിച്ചു പറഞ്ഞു പരിച്ചയപ്പെടുത്തുക. കൊടുക്കുന്ന ഭക്ഷണ സാധനത്തിന്റെ പേര് പറഞ്ഞു കൊടുക്കുക. ആവര്‍ത്തിച്ചു കേള്‍ക്കുന്ന ആ വാക്കുകള് ആയിരിക്കും അവര് ആദ്യ ഘട്ടത്തില് പറഞ്ഞു തുടങ്ങുന്നത്.\n2.കുഞ്ഞുങ്ങള് വ്യത്യസ്ത ശബ്ദങ്ങള് ഉണ്ടാക്കുന്നത് അവരുടെ വ്യത്യസ്ത ആവശ്യങ്ങള്‍ക്ക് വേണ്ടിയാണെന്നു ശ്രദ്ധിച്ചാല് മനസിലാകും. അവര് എന്തെങ്കിലും പറയാന് ശ്രമിക്കുമ്പോള് അത് ശ്രദ്ധിക്കുക. കുഞ്ഞുങ്ങള് വളരുന്തോറും അവരോട് ശരിയായ ഉച്ചാരണത്തില് വാക്കുകള് പറയുക. അവ ആവര്‍ത്തിച്ചാവര്‍ത്തിച്ച് പറയുമ്പോള് പിന്നീട് കുഞ്ഞുങ്ങള്‍ക്ക് ആ വാക്കുകള് ശരിയായി പറയാനാകും. കുഞ്ഞുങ്ങളോട് കണ്ണില് നോക്കി സംസാരിക്കുമ്പോള് അവര്‍ക്ക് നിങ്ങളോടുള്ള അടുപ്പം കൂടും.\n3,പറയുന്ന കാര്യങ്ങള് മനസ്സിലാക്കാനായാല് കുഞ്ഞുങ്ങളെ ഉറക്കാന് കിടത്തുമ്പോള് കഥകള് പറഞ്ഞു കൊടുക്കാം. വലിയ ചിത്രങ്ങളുള്ള പുസ്തകങ്ങളില് ഓരോന്നും കാണിച്ചു കൊടുത്ത് മൃഗങ്ങളേയും പക്ഷികളേയുമൊക്കെ പരിചയപ്പെടുത്താം. കഥ പറയുമ്പോള് ആ ഭാവങ്ങള് കൂടി നിങ്ങളുടെ മുഖത്തു വരുത്തണം. കാക്ക കരഞ്ഞു എന്ന് പറയുമ്പോള് ക്രാ ക്രാ എന്നും സിംഹം ഗര്‍ജ്ജിച്ചു എന്ന് പറയുന്നതോടൊപ്പം ഗര്‍ര്‍ര് എന്നുമൊക്കെയുള്ള ശബ്ദങ്ങള് കേള്‍പ്പിക്കുക. അപ്പോള് കുട്ടികള്‍ക്ക് കഥ കേള്‍ക്കാന് താല്പര്യം കൂടുകയും അവര് ആ ശബ്ദങ്ങളെ അനുകരിക്കാന് ശ്രമിക്കുകയും ചെയ്യും. മുതിര്‍ന്നു കഴിയുമ്പോള് സ്വയം കഥ വായിക്കാന് അവര്‍ക്കിത് പ്രചോദനമാവുകയും ചെയ്യും.\n4.കുഞ്ഞുങ്ങളുടെ ഏറ്റവും നല്ല സമയം കളിസമയമാണ്. അവരോടൊത്ത് കളിക്കുമ്പോള് കളിപ്പാട്ടങ്ങളുടെ പേര് പറഞ്ഞു കൊടുക്കുക. മുതിര്‍ന്ന കുട്ടികളോടൊത്തു കളിക്കുമ്പോഴാണ് കുഞ്ഞുങ്ങള്‍ക്ക് എളുപ്പത്തില് പുതിയ വാക്കുകള് പഠിക്കാനാകുന്നത്.\n5.കൊഞ്ചിക്കൊണ്ടുള്ള പറച്ചില് കുഞ്ഞുങ്ങള്‍ക്കുള്ളതാണ്. അത് കേള്‍ക്കാനും രസമാണ്. കുഞ്ഞുങ്ങളോട് മുതിര്‍ന്നവര് കൊഞ്ചിപ്പറഞ്ഞാല് അവര് അതുതന്നെയേ ആവര്‍ത്തിക്കുകയുള്ളൂ. അതേസമയം നിങ്ങള് ശരിയായ വാക്കുകളും ഉച്ചാരണവും പറഞ്ഞു കൊടുത്താല് കുഞ്ഞുങ്ങള്‍ക്ക് വേഗത്തില് ആ വാക്കുകള് പഠിക്കാനാകും.\n6.പുതിയ കാര്യങ്ങളെ കാണാനും കേള്‍ക്കാനും കുഞ്ഞുങ്ങള്‍ക്ക് നല്ല കൗതുകമാണ്. യാത്രയിലും മറ്റും ഓരോന്നു ചൂണ്ടികാണിച്ചു അവര്‍ക്ക് പേര് പറഞ്ഞു കൊടുക്കുക. കുഞ്ഞുങ്ങളുടെ പ്രായമനുസരിച്ച് ചെറു വിശദീകരണവും ആകാം. അപ്പോള് കുഞ്ഞുങ്ങള് നിങ്ങളോടും ഓരോന്ന് ചോദിച്ചു തുടങ്ങും.\n7.കുട്ടികള് ഓരോന്നും എടുക്കുമ്പോള് അത് നല്ലതാണ് ചീത്തയാണ് എന്ന് പറയുന്നതോടൊപ്പം ആ ഭാവങ്ങള് കൂടി മുഖത്തു വരുത്തിയാല് നിങ്ങള് പറയുന്ന വാക്കിന്റെ ഉദ്ദേശം കുഞ്ഞുങ്ങള്‍ക്ക് വേഗത്തില് മനസ്സിലാകും.\n8.വര്‍ത്തമാനം പറഞ്ഞു തുടങ്ങിയ കുട്ടികളോട് ദിവസവും ഓരോ സാധനങ്ങളുടെ വാക്കുകള് പഠിപ്പിക്കുന്നതോടൊപ്പം തുടര്‍ന്നുള്ള ദിവസങ്ങളില് അവയുടെ പേര് പറയാന് ഓര്‍മിപ്പിക്കുകയും ആവര്‍ത്തിച്ചു പറഞ്ഞു കൊടുക്കുകയും ചെയ്യുക.


Online dating fraud | വാട്‌സ്ആപ്പിലൂടെ പെൺകുട്ടികളുടെ ചിത്രം കൈമാറും; ശേഷം റേറ്റും ആ തുക അടയ്‌ക്കേണ്ട ബാങ്ക് അക്കൗണ്ട് നമ്പറും: എല്ലാം സേഫ് ആണെന്ന് ഉറപ്പിച്ച ശേഷം കച്ചവടം ഉറപ്പിക്കും: തിരുവനന്തപുരത്ത് വൻകിട ഫ്‌ളാറ്റുകൾ കേന്ദ്രീകരിച്ച് ഓൺലൈൻ പെൺവാണിഭം പൊടിപൊടിക്കുന്നു: ലക്ഷ്യമിടുന്നത് ടെക്കികളെയും: കഴിഞ്ഞ ഒരാഴ്ചക്കിടെ നടന്ന റെയ്ഡിൽ പിടിയിലായത് സ്ത്രീകളടക്കം നിരവധിപേർ - MarunadanMalayali.com\nവാട്‌സ്ആപ്പിലൂടെ പെൺകുട്ടികളുടെ ചിത്രം കൈമാറും; ശേഷം റേറ്റും ആ തുക അടയ്‌ക്കേണ്ട ബാങ്ക് അക്കൗണ്ട് നമ്പറും: എല്ലാം സേഫ് ആണെന്ന് ഉറപ്പിച്ച ശേഷം കച്ചവടം ഉറപ്പിക്കും: തിരുവനന്തപുരത്ത് വൻകിട ഫ്‌ളാറ്റുകൾ കേന്ദ്രീകരിച്ച് ഓൺലൈൻ പെൺവാണിഭം പൊടിപൊടിക്കുന്നു: ലക്ഷ്യമിടുന്നത് ടെക്കികളെയും: കഴിഞ്ഞ ഒരാഴ്ചക്കിടെ നടന്ന റെയ്ഡിൽ പിടിയിലായത് സ്ത്രീകളടക്കം നിരവധിപേർ\nJuly 17, 2017 | 01:35 PM IST | Permalink\nതിരുവനന്തപുരം: തലസ്ഥാനത്ത് വൻകിട ഫ്‌ളാറ്റുകൾ കേന്ദ്രീകരിച്ച് ഓൺലൈൻ പെൺവാണിഭം പൊടിപൊടിക്കുന്നു. വാട്‌സ് അപ്പിലൂടെ വളരെ സേഫ് ആയി നടത്തുന്ന ഓൺലൈൻ കച്ചവടത്തിൽ വാണിഭക്കാർ ലക്ഷ്യം വയ്ക്കുന്നവരിൽ ടെക്കികളും ഉൾപ്പെടുന്നു. നഗരത്തിലെ ഫ്‌ളാറ്റുകൾ കേന്ദ്രീകരിച്ച് പെൺവാണിഭം ശക്തമാകുമ്പോൾ ഇരകളാകുന്നവരിൽ അധികവും മറ്റ് സ്ഥലങ്ങളിൽ നിന്നും നഗരത്തിലേക്ക് ചേക്കേറിയവരാണ്.\nകഴിഞ്ഞ ദിവസം പൊലീസ് രഹസ്യാന്വേഷണ വിഭാഗം പുറത്ത് വിട്ട റിപ്പോർട്ടിൽ ഞെട്ടിക്കുന്ന വിവരങ്ങളാണുള്ളത്. കഴിഞ്ഞ ഒരാഴ്ചക്കിടെ പൊലീസ് നടത്തിയ റെയ്ഡിൽ അന്തർസംസ്ഥാന പെൺവാണിഭ സംഘം ഉൾപ്പെടെ നിരവധിപേർ പൊലീസിന്റെ വലയിലായി. ഇതോടെ ഫ്‌ളാറ്റുകൾ കേന്ദ്രീകരിച്ചുള്ള പെൺവാണിഭ സംഘങ്ങൾക്കായി പൊലീസ് നടപടി ശക്തമാക്കിയിരിക്കുകയാണ്.\nപൊലീസിനോ മറ്റുള്ളവർക്കോ യാതൊരു സംശയവും തോന്നാത്ത വിധമാണ് ഈ സംഘം ഓപ്പറേഷൻ നടത്തിപ്പോരുന്നത്. ഇടപാടുകൾക്ക് എല്ലാം വാട്‌സ് ആപ്പും പണം കൈമാറാൻ ബാങ്ക് അക്കൗണ്ടും കറങ്ങിയടിക്കാൻ ആഡംബര കാറുകളും വൻകിട ഫ്‌ളാറ്റുകളും ആയി എല്ലാം സേഫ് ആക്കിയാണ് ഈ സംഘം നഗരത്തെ പിടിമുറുക്കിയത്. ഓരോ ഇടപാടുകൾക്കും പതിനായിരങ്ങളാണ് ഇവർ ഈടാക്കുന്നത്.\nതലസ്ഥാനത്തെ ഉന്നത പൊലീസ് ഉദ്ദ്യോഗസ്ഥർക്കാണ് ഈ ഞെട്ടിപ്പിക്കുന്ന വിവരം ലഭിച്ചത്. ഈ വിവരത്തിന്റെ അടിസ്ഥാനത്തിൽ സിറ്റി പൊലീസ് കമ്മീഷണറും ഡെപ്യൂട്ടി പൊലീസ് കമ്മീഷണറും പ്രത്യേക സ്‌ക്വാഡ് രൂപീകരിച്ച് പരിശോധന നടത്തിയപ്പോൾ പൊലീസ് കസ്റ്റഡിയിലായത് നിരവധി പെൺവാണിഭ സംഘങ്ങളാണ്. സ്ത്രീകൾ ഉൾപ്പെടെ എട്ടു പേരെ പൊലീസ് അറസ്റ്റ് ചെയ്തു. കൂടാതെ മറ്റ് ചില കണ്ണികൾ പൊലീസ് നിരീക്ഷണത്തിലും ആണ്.\nപെൺകുട്ടികളുടെ ചിത്രം വാട്സ് ആപ്പിലൂടെ കൈമാറുകയാണ് വാണിഭക്കാരുടെ ആദ്യപടി. ഇടപാടുകാർക്ക് ഫോട്ടോനോക്കി ഇഷ്ടപ്പെട്ട പെൺകുട്ടിയെ തിരഞ്ഞെടുക്കാം. ഇതിനുശേഷം ഇടപാടിന് തയ്യാറായി എത്തുന്നവർക്ക് പെൺകുട്ടികളുടെ റേറ്റും ആ തുക അടക്കേണ്ട ബാങ്കു അക്കൗണ്ട് നമ്പറുകളും കൈമാറും. എല്ലാം ഫിക്സ് ആയാൽ മാത്രം ഇടപാടുകാർ അവരുടെ സ്വന്തം വാഹനങ്ങളിൽ ആവശ്യക്കാരെയും പെൺകുട്ടികളെയുമായി ഒരുമിച്ച് ഫ്ളാറ്റുകളിൽ എത്തിച്ചുകൊടുക്കുകയും ചെയ്യും. എല്ലാം സേഫ് ആണെന്ന് ഉറപ്പു വരുത്തിയ ശേഷം സംഘം സ്ഥലം വിടും.\nപേരൂർക്കട, അമ്പലമുക്ക്, കഴക്കൂട്ടം, കാര്യവട്ടം, പേട്ട എന്നിവിടങ്ങളിലെ ചില ഫ് ളാറ്റുകളിലാണ് ഷാഡോ പൊലീസ് റെയ്ഡ് നടത്തിയത്. വഴുതക്കാട്ടുള്ള ഒരു ഫ് ളാറ്റും പൊലീസ് നീരീക്ഷണത്തിലാണ്. ആഡംബര ഫ്‌ളാറ്റുകൾ മോഹ വില നൽകിയാണ് ഈ സംഘം കരസ്ഥമാക്കുന്നത്. കയ്യിൽ നല്ല കാശു കിട്ടുമ്പോൾ എന്തിനാണെന്ന് പോലും അന്വേഷിക്കാതെ പലരും അടച്ചിട്ടിരിക്കുന്ന ഫ്‌ളാറ്റുകൾ ലാഭകരമാക്കാൻ ഒന്നും തിരക്കാതെ കൈമാറുകയും ചെയ്യും. ആരും സംശയിക്കുക ഇല്ല എന്നത് തന്നെയാണ് അനേകം പേർ താമസിക്കുന്ന ഇത്തരം ഫ്‌ളാറ്റുകൾ തിരഞ്ഞെടുക്കാൻ ഇടപാടുകാരെ പ്രേരിപ്പിക്കുന്നത്.\nഓരോ പെൺകുട്ടികൾക്കും ഓരോ റേറ്റ് ആണ് ഈടാക്കുന്നത്. പതിനായിരങ്ങൾ മുതൽ ലക്ഷങ്ങൾ വരെയാണ് പലരുടെയും വില. ഇങ്ങനെ ഓരോ ഇടപാടിലൂടെയും പെൺവാണിഭ സംഘങ്ങൾ കൊയ്യുന്നത് വൻതുകകൾ. ബാങ്ക് ഇടപാടുകൾ, ആഡംബര വാഹനങ്ങൾ, പരിശോധനകൾ കടന്ന് വരാത്ത ഫ്ളാറ്റുകൾ അങ്ങനെ എല്ലാം സെയ്ഫ് ആകുമെന്നാണ് പെൺവാണിഭക്കാർ കരുതിയിരിക്കുന്നതെന്നും പൊലീസ് വെളിപ്പെടുത്തുന്നു.\nവരും ദിവസങ്ങളിലും ഫ് ളാറ്റുകൾ കേന്ദ്രീകരിച്ച് പരിശോധന ശക്തമാക്കാനാണ് പൊലീസ് തീരുമാനം. കാര്യങ്ങൾ തിരക്കാതെ വൻതുകയ്ക്ക് ഫ്‌ളാറ്റുകൾ വാടകയ്ക്ക് നൽകുന്ന ഉടമസ്ഥന്മാർക്കും പൊലീസ് നോട്ടീസ് നൽകും.